**A BALATONFÜREDI RADNÓTI MIKLÓS ÁLTALÁNOS ISKOLA**

**PEDAGÓGIAI PROGRAMJA**

**2015.**

|  |  |  |  |
| --- | --- | --- | --- |
|  |  | **TARTALOMJEGYZÉK** |  |
|  |  |  |  |
|  |  |  |  |
|  |  | Intézményi adatok | 5 |
|  |  | Iskolánk jelmondata | 6 |
|  |  |  |  |
| **I.** |  | **ALAPGONDOLATOK** | 7 |
|  | 1. | Hitvallásunk | 7 |
|  | 2. | Iskolakoncepciónk | 7 |
|  | 3. | Alapértékeink | 7 |
|  |  |  |  |
| **II.** |  | **HELYZETELEMZÉS** | 8 |
|  | 1. | Iskolánk története | 8 |
|  | 2. | Iskolánk beiskolázási területe | 8 |
|  | 3. | Tanulócsoportok | 9 |
|  | 4. | Az iskola sajátos arculata, hagyományai | 9 |
|  | 5. | Személyi feltételek | 11 |
|  | 6. | Tárgyi, dologi feltételek | 12 |
|  | 7. | Az intézmény irányítási-szervezeti struktúrája | 13 |
|  |  |  |  |
| **III.** |  | **AZ INTÉZMÉNY NEVELÉSI PROGRAMJA** | 14 |
|  | 1. | Az iskolában folyó nevelő-oktató munka szakaszai, pedagógiai alapelvei, céljai, feladatai, eszközei, eljárásai | 14 |
|  |  | 1.1. A pedagógiai munka szakaszai | 14 |
|  |  | 1.2. Pedagógiai alapelvek | 14 |
|  |  | 1. 3. Nevelési-oktatási célok | 15 |
|  |  | 1. 4. Nevelési-oktatási feladatok | 16 |
|  |  | 1. 5. A nevelő-oktató munka eszközei és eljárásai | 17 |
|  | 2. | A személyiségfejlesztés és a közösségfejlesztés feladatainak megvalósítását szolgáló tevékenységek rendszere és szervezeti formái | 17 |
|  |  | 2.1. A tanulói személyiség fejlesztésének legfontosabb színtere a tanítási óra | 17 |
|  |  | 2.2. Az iskolában a nevelési és oktatási célok megvalósítását az alábbi tanítási órán kívüli tevékenységek segítik: | 18 |
|  | 3. | Az iskolai egészségfejlesztési program | 21 |
|  |  | 3. 1. A kidolgozott program célja | 21 |
|  |  | 3. 2. Célcsoport: 11-14 évesek | 21 |
|  |  | 3. 3. Az alkalmazott módszer és elméleti alapjai | 21 |
|  |  | 3. 4. Témakörök | 22 |
|  |  | 3. 5. Az iskolai prevenciós program értékelése | 23 |
|  |  | 3.6. Az iskolai egészségnevelés | 23 |
|  | 4. | A fogyasztóvédelemmel összefüggő iskolai feladatok | 26 |
|  |  | 4.1. A fogyasztóvédelmi oktatás célja | 26 |
|  |  | 4.2. A fogyasztóvédelmi oktatás tartalmi elemei | 26 |
|  |  | 4.3. A fogyasztóvédelmi oktatás színterei az oktatásban | 28 |
|  |  | 4.4. Módszertani elemek | 28 |
|  | 5. | Környezeti, természetvédelmi nevelés | 29 |
|  |  | 5.1. A környezeti nevelés célja | 29 |
|  |  | 5.2. A környezeti nevelés tartalmi elemei | 29 |
|  |  | 5.3. Módszertani elemek | 30 |
|  |  | 5.4. Módszerek a környezeti nevelés számára | 30 |
|  |  | 5.5. Eseménynaptár – hagyományok, újítások tükrében | 31 |
|  | 6. | A közösségfejlesztéssel kapcsolatos feladatok | 33 |
|  | 7. | A pedagógusok intézményi feladatai, az osztályfőnöki munka tartalma, az osztályfőnök feladatai | 34 |
|  |  | 7.1. A nevelőtestület minden tagjának feladata | 34 |
|  |  | 7.2. A pedagógusok feladatai | 34 |
|  |  | 7.3. Az osztályfőnök feladatai | 35 |
|  | 8. | A kiemelt figyelmet igénylő tanulókkal kapcsolatos pedagógiai tevékenység | 36 |
|  |  | 8.1. A beilleszkedési, magatartási nehézségekkel összefüggő pedagógiai tevékenység | 36 |
|  |  | 8.2. A sajátos nevelési igényű tanulók gondozása | 36 |
|  |  | 8.3. A tehetség, képesség kibontakoztatását segítő tevékenység | 36 |
|  | 9. | A gyermek- és ifjúságvédelemmel kapcsolatos feladatok | 38 |
|  | 10. | A tanulók részvételi jogai gyakorlásának a rendje az intézményi döntési folyamatban | 40 |
|  | 11. | Kapcsolattartás a szülőkkel, tanulókkal, az iskola partnereivel | 41 |
|  | 12. | A tanulmányok alatti vizsga vizsgaszabályzata | 42 |
|  |  | 12.1. Osztályozóvizsga szabályai  | 42 |
|  |  | 12.2. Javítóvizsga szabályzata | 43 |
|  |  | 12.3. Szintfelmérő vizsga  | 43 |
|  | 13. | Az iskolaváltás, a tanulók felvételének, átvételének rendje, a tanulói jogviszony megszűnése | 43 |
|  |  | 13.1. A tanuló felvétele, átvétele az iskolai osztályokba, a tanulói jogviszony keletkezése | 43 |
|  |  | 13.2. Egy évfolyamon belül másik osztályba való átlépés feltételei, a csoportbontásból adódó átjárhatóság biztosítása | 44 |
|  |  | 13.3. Magántanulók | 44 |
|  |  | 13.4. A tanulói jogviszony megszűnése, megszüntetése | 45 |
|  |  |  |  |
| **IV.** |  | **HELYI TANTERV** | 46 |
|  | 1. | A választott kerettanterv megnevezése, tantárgyak | 46 |
|  | 2. | A választott kerettanterv feletti óraszám | 47 |
|  | 3. | Alsó és felső tagozatos óratervek, heti foglalkoztatási időkeret (táblázatok) | 47 |
|  | 4. | Az alkalmazandó tankönyvek és taneszközök kiválasztásának elvei | 51 |
|  | 5. | A Nemzeti Alaptantervben meghatározott pedagógiai feladatok helyi megvalósítása | 52 |
|  |  | 5.1. Fejlesztési területek – nevelési célok az alsó tagozatban | 52 |
|  |  | 5.2. Kulcskompetenciák, kompetenciafejlesztés | 54 |
|  |  | 5.3. Fejlesztési területek – nevelési célok a felső tagozatban | 55 |
|  |  | 5.4. Kulcskompetenciák, kompetenciafejlesztés | 58 |
|  |  | 5.5. Egységesség és differenciálás | 60 |
|  | 6. | Mindennapos testnevelés | 61 |
|  | 7. | A választható tantárgyak, foglalkozások és (ezek esetében) a pedagógusválasztás szabályai | 61 |
|  |  | 7.1. A tanulók választási lehetőségei | 61 |
|  |  | 7.2. A csoportbontások és a válaszható foglalkozások elvei | 61 |
|  | 8. | A tanulók ellenőrzési és értékelési módjai, formái, minősítésének elvei | 62 |
|  |  | 8.1. Az iskola értékelési és ellenőrzési rendszere | 62 |
|  |  | 8.2. A magatartás és szorgalom minősítésének elvei | 65 |
|  |  | 8.3. Az írásbeli és szóbeli beszámoltatás, az ismeretek számonkérésének rendje | 68 |
|  |  | 8.4. A házi feladatok, a napközis, tanulószobai felkészüléshez előírt írásbeli és szóbeli feladatok meghatározásának elvei, korlátai | 68 |
|  |  | 8.5. A tanulók jutalmazásának, fegyelmezésének elvei | 70 |
|  | 9. | A tanulók fizikai állapotának méréséhez szükséges módszerek | 71 |
|  | 10. | Országos pedagógiai mérések (Kompetenciamérés) | 71 |
|  | 11. | A tanulók esélyegyenlőségét szolgáló intézkedések | 72 |
|  | 12. | Projektoktatás | 72 |
|  | 13. | A pedagógusok munkájának értékelési alapelvei, szempontjai | 73 |
|  |  |  |  |
| **V.** |  | **AZ ISKOLA MUNKARENDJE** | 76 |
|  | 1. | A tanítási nap rendje | 76 |
|  | 2. | Tanítási hét | 76 |
|  | 3. | A tanév rendje | 76 |
|  | 4. | Az iskola élete a tanítás nélküli szünetekben | 76 |
|  | 5. | Napközi, tanulószoba | 77 |
|  | 6. | Iskolai szolgáltatások | 78 |
|  |  |  |  |
| **VI.** |  | **AZ ISKOLA HAGYOMÁNYAI** | 78 |
|  | 1. | Szervezeti hagyományok | 78 |
|  | 2. | Rendezvények, a településhez kötődő hagyományok  | 79 |
|  |  |  |  |
| **VII.** |  | **RÉSZVÉTEL AZ ISKOLA KÖZÉLETÉBEN** | 81 |
|  | 1. | Tanulói részvétel | 81 |
|  | 2. | Pedagógusok részvétele | 81 |
|  | 3. | Szülői részvétel | 81 |
|  |  |  |  |
| **VIII.** | **A PEDAGÓGIAI PROGRAM ÉRVÉNYESSÉGE, NYILVÁNOSSÁGA** | 82 |
|  |  |  |  |
|  |  | **MELLÉKLET** | 83 |
|  | 1. | Eszközök és felszerelések jegyzéke  | 83 |

**Az intézmény neve:** Balatonfüredi Radnóti Miklós Általános Iskola

**Székhelye:** 8230 Balatonfüred, Nádor u. 17.

**Az intézmény típusa:** általános iskola

**OM azonosítója:** 037002

**Az intézmény postacíme**: 8230 Balatonfüred, Nádor u. 17.

 **telefonszáma:**  06-87-482-409; 06 87 580 295

 **fax:** 06-87-482-409

**Az intézmény fenntartója és felügyeleti szerve:** Klebelsberg Intézményfenntartó Központ

*A fenntartó címe:* 1051 Budapest, Nádor u. 32.

KLIK Balatonfüredi Tankerülete

*Az iskola KLIK kódja:* 172007

**Az intézmény üzemeltetője:** Balatonfüredi Intézményellátó Szervezet (BISZ)

*Az üzemeltető címe:* 8230 Balatonfüred Szent István tér 1.

**Alapító okiratának száma, kelte, az engedély kiállítója:**

 158/1997. (VI. 25.) Kh. számú határozata,

 92/1998. (IV. 23.) Kh. számú határozata,

 213/2001. (VI. 28.) Kh. számú határozata,

 339/2003. (XI. 27.) Kh. számú határozata és a

 354/2004. (X. 28.) Kh. számú határozata alapján módosítva:

23/2006. (II. 02.) Kh. számú határozata alapján

20/2008. (I. 31.) Kh. számú határozata alapján

335/2008. (XI. 27.) Kh. számú határozata alapján

230/2009. (VI.25.) Kh. számú határozata

58/2010. (II.25.) Kh. számú határozata

Dr. Bóka István polgármester

KIR/11289-1/2013 (2013.08.27.)

 KIR/11289-2/2013 (2013.10.10.)

 KIR/6867-1/2014 (2014.10.10.)

KIR/7903-1/2015. (2015.10.15.)

**A Balatonfüredi Radnóti Miklós Általános Iskola**

**jelmondata**

Minden, ami az iskolában történik, a gyermek boldogságát:

adottságainak kibontakoztatását, a siker örömét, a tudás megszerzését, az alkotást, a közösséghez tartozás élményeit kell, hogy szolgálja.

I. ALAPGONDOLATOK

**1. Hitvallásunk**

Kossuth Lajos írta: *"A népnevelés olyan, mint a tölgy, melynek nagy idő kell, míg a kisded makkból élőfa lesz: de éppen ezért nem lehet vele eléggé sietnünk: s ha csakugyan nem rajtunk áll egész erdőket vetni egyszerre: ültessen csak ki-ki tehetsége szerint apró csemetéket - majd fa, fa mellett erdőt csinál."*

Legszebb, legfelemelőbb feladat a gyermek nevelése-oktatása. A pedagógus, az iskola hatása ugyanis emberi sorsokat befolyásol, dönt el.

Ennek szellemében alakítjuk, jobbítjuk iskolánk pedagógiai rendszerét, formáljuk iskolai kultúránkat.

E feladatokat és célokat nehéz anyagi feltételek között a pedagógus hivatás és áldozatkészség erejével, az állandóan változó feltételek figyelembevételével próbáljuk a kívánt szinten, a szülői igényeknek megfelelően megvalósítani.

A külső körülményeket ellensúlyozzák törekvéseink, iskolánk nyugodt, kiegyensúlyozott belső világa, erkölcsi értékrendünk, gyermek- és emberközpontú nevelő-oktató munkánk, mely egymás elfogadására, megbecsülésére, szeretetére épül.

**2. Iskolakoncepciónk**

Megalkotója egy elkötelezett, hivatásszerető, szakmailag jól felkészült tantestület a hozzátartozó technikai személyzettel.

A külső tényezők, a társadalmi folyamatok, oktatáspolitikai változások, önkormányzati hozzáállás csupán a keretet, a mozgásteret határozzák meg.

Iskolánk pedagógusai, vezetése gondoskodik a külső lehetőségek maximális kihasználásáról, a belső erőforrások mozgósításáról.

Törekvésünk fő célja a gyermek optimális személyiségfejlődése, felkészítése a továbbtanulásra, az életre.

Aktív részese és alakítója a szülő, aki a gyermek személyiségfejlődésében a legnagyobb szerepet játssza, s a legnagyobb felelősséget kell, hogy vállalja.

Az iskola a szülő partnere ebben a folyamatban, a tudásgyarapítást, a személyiségformálást szolgálva és gazdagítva.

Közös munkánk csak úgy lehet eredményes, ha a szülők és pedagógusok együttműködve, a diákok hasznos törekvéseit segítve munkálkodunk.

**3. Alapértékeink**

Pedagógiai programunk alapja egy olyan értékrend, mely közös munkánk eredménye:

Jellemzői:

- gyermekközpontúság

- nyitottság, korszerűség

- értékközvetítés a műveltség és az erkölcs területén

- képességek szerinti fejlesztés

- tudatos életvitel

- harmonikus személyiségfejlesztés

- felkészítés az életen át való tanulásra

- élő kapcsolat városunkkal, megyénkkel, országunkkal és Európával.

**II. HELYZETELEMZÉS**

**1. Iskolánk története**

Iskolánkat 1971. november 7-én avatták. Testnevelés tagozata 1976 őszétől működik évfolyamonként két csoporttal.

10 tantermes iskolánkat 1975-től bővítették a nyugati szárny négy tantermével és kiszolgáló helyiségeivel, majd 1983-ban megépült a keleti szárny is.

Radnóti nevét ünnepélyes keretek között, mellszobrának avatásával 1977-ben vette fel.

Kezdetben 29 pedagógus 436 gyermeket oktatott.

A 80-as évek közepén létszámunk 60 pedagógus mellett 900 tanulóra gyarapodott. Természetesen ez időszakban több helyszínen (Forfa iskola, Duviép) folyt az oktatás.

Jelen pillanatban 439 tanuló nevelő-oktató munkáját 37 pedagógus végzi (35 álláshelyen).

Az elmúlt 44 évben mintegy másfélszáz pedagógus tanított intézményünkben.

Az orosz nyelv oktatásáról áttértünk a német és angol nyelv oktatására.

Iskolánk avatásától fogva tanulmányi, kulturális és sport területen kimagasló eredményeket ért el kistérségi, megyei és országos szinten is.

**2. Iskolánk beiskolázási területe**

**Balatonfüreden:**

Ady Endre utca keleti része Alsó Muskátli köz Arácsi út

Arad utca Arany János utca Aranyeső utca

Aranyhíd sétány Babits Mihály utca Balassi Bálint utca

Balaton utca Barlang utca Bartók B. utca

Batsányi János utca Béke utca Bél Mátyás utca

Berzsenyi utca Blaha Lujza utca Bodza köz

Cholnoky Jenő utca Csákányi utca Csárda utca

Cséplő Ernő út Csók utca Csokonai Vitéz Mihály utca

Csonka köz Csuka köz Damjanich utca

Deák Ferenc utca Déry Tibor utca Déryné utca

Egressy Gábor köz Egry utca Eötvös Károly köz

Erdész köz Erkel Ferenc utca Fáy András utca

Felső Muskátli köz Ferencsik János utca Fészek köz

Fülöp József utca Füredi út Galagonya utca

Galamb utca Garda köz Gárdonyi Géza utca

Germering utca

Gombás köz Gyógy tér Gyöngyvirág utca

Halápi János utca Halász köz Harcsa köz

Helka utca Horgász utca Hóvirág utca

Hősök tere Ibolya utca Ifjúsági utca

Illés József utca Ipoly köz Iskola lépcső

Itató köz Jázmin utca Jókai Mór utca keleti része

József Attila utca Kagyló köz Kelén köz

Kelén utca Kilátó utca Kisfaludy Sándor utca

Kiss J. utca Kistói utca Klapka utca

Kodály utca Koloska utca Komlóssy Ferenc köz

Kosztolányi Dezső utca Kouvala utca Kőrösi Csoma Sándor utca

Liliom utca Lipták Gábor utca Liszt Ferenc utca

Lóczy Lajos utca Madách Imre utca Magyar köz

Malom köz Mészöly Géza utca Mikes Kelemen utca

Molnár Aladár utca Móra Ferenc utca Móricz Zsigmond utca

Morvai utca Munkácsy Mihály utca Muskátli utca

Nádor utca Németh László utca Orgona utca

Orzovenszky Károly utca Oszlop köz Öreghegyi utca

Pacsirta utca keleti része a Csárda utcáig Pálóczi Horváth Ádám utca

Papsoka utca Park utca Passuth László utca

Pásztor János utca Patak utca Péterhegyi utca

Petőfi Sándor utca Pince köz Pincemester utca

Ponty utca Présház utca Radnóti utca

Rajk László utca Révész utca Rianás köz

Rizling utca Rozmaring köz Sellő utca

Séta utca Sirály utca Stein Aurél utca

Szabadság utca Szabó Lőrinc utca Szerdahelyi utca

Szöllőkalja utca Szömörce utca Tamáshegyi út

Tamási Áron utca Táncsics Mihály utca Társasház utca

Temetőköz utca Vadvirág utca Vajda János utca

Vak Bottyán út Varga út Vass Elemér utca

Vaszary Gábor utca Viola utca Vitorlás utca

Zsigmond utca

**Körzetünkbe tartozó települések:**

Alsóörs, Aszófő, Balatonudvari, Balatonszőlős, Csopak, Dörgicse, Lovas, Örvényes, Paloznak, Pécsely, Tihany, Vászoly

**3. Tanulócsoportok**

Tanulócsoportjaink száma: 17

Napközis csoportjaink száma: 10

Tanulószobai csoportok száma: 1

Tanulólétszámunk 2015. szeptember 1-jén 439 fő.

A fenntartó döntése alapján a gyermeklétszám alakulásától függően két párhuzamos osztály engedélyezett évfolyamonként. A 2014/15-ös tanévben a magas beiratkozó gyermeklétszám miatt (72 fő) három első osztályt indítottunk. Az intézménybe felvehető maximális gyermeklétszám 536 fő.

**4. Az iskola sajátos arculata, hagyományai**

Az iskola igazgatója, a program benyújtója: Steierlein István.

A Radnóti Miklós Általános Iskola 8 évfolyammal rendelkező nevelési-oktatási intézmény. Tagintézménnyel nem rendelkezik. Az iskola feladata biztosítani az általános iskolai nevelést és oktatást, ennek keretében felkészíteni a tanulókat az alapfokú iskolai végzettség megszerzésére. Az iskola alaptevékenysége az általános műveltséget megalapozó nevelés és oktatás, a tanulók személyiségének fejlesztése, az egyéni bánásmód érvényesítése és a kiemelt figyelmet igénylő tanulók segítése.

**4.1. Testnevelés tagozat**

2. osztálytól indul a tagozatos, emelt szintű testnevelés oktatás, ezért szakosított tanterv szerint történik a testnevelés oktatása. 1976 óta felmenő rendszerben működik a testnevelés tagozat. A második osztálytól 2 csoportban (fiú-lány) történik az emelt szintű képzés, a normál vegyes csoport mellett. Az első év végén a tanító és a szaktanár véleménye alapján, a szülővel való egyeztetés után történik a tagozatos csoportba válogatás.

A testnevelés, edzés terén az iskolán belüli foglalkoztatás dominál. Jól képzett testnevelő tanáraink munkájának eredménye a megfelelő utánpótlás-nevelés atlétika, labdarúgás, kézilabda terén.

Alsó és felső tagozaton a délelőtti és délutáni foglalkozásokon az alapok megteremtése mellett legfontosabb a sport megszerettetése, az egészséges életmódra nevelés. Népszerűek az iskolai tömegsport órák, atlétika, labdarúgó edzések, házi bajnokságok.

A megyei diákolimpia döntőire évente mintegy 10-12 sportágban jutnak el tanulóink képviselve iskolánkat. Kiváló eredményeket érnek el főként atlétika, labdarúgás, kézilabda, úszás, vitorlázás terén, de újabban népszerű a darts és a sportlövészet is. A testnevelésnek nemcsak a testi nevelésben, de a rendre, fegyelemre, kitartásra, rendszeres, folyamatos munkavégzésre nevelésben is meghatározó szerepe van.

Egyesületi képzés a következő sportágakban létezik városunkban, illetve a környéken: vitorlázás, tájfutás, úszás, atlétika, kézilabda, labdarúgás, judó, különböző torna, trampolin, tánc, lövészet, evezés, darts, vívás, golf, lovaglás, sakk. Igény és lehetőség szerint együttműködünk a sportegyesületekkel.

**4.2. Idegen nyelvi tagozat, második idegen nyelv**

Első osztály második félévtől német, illetve angol nyelvet oktatunk, és 5. osztálytól évfolyamonként egy-egy csoportban tagozatos nyelvoktatást folytatunk heti öt órában.

A 7. évfolyamtól igény szerint második idegen nyelvként lehet választani szakkör keretében a német vagy az angol nyelvet, amelyet addig nem tanult a tanuló.

**4.3. Emelt szintű matematika**

Első évfolyamtól választható az emelt szintű matematika-oktatás, ami heti egy óra szakkört jelent. (Ehhez felsőben a haladó csoportban kell tanulni a tantárgyat, és választani kell a szakkört is.) A felső tagozaton az emelt szintű képzés mellett csoportbontásban (normál, haladó, haladó) történik a matematika-oktatás. A csoportképzés a matematika érdemjegyeknek, tanítói/szaktanári javaslatnak és szülői kérésnek megfelelően történik.

A tagozatos illetve az emelt szintű csoportokból tanév végén lehet normál csoportokba kérni az áthelyezést, év közben csak alapos indokkal, az igazgató engedélyével lehet csoportváltás.

A normál csoportokból a tagozatos illetve emelt szintű csoportba lépés - szülői kérés esetén -szintfelmérő írásával, szaktanári javaslattal és igazgatói engedéllyel lehetséges.

A szülői igényeknek megfelelően délután szakkörök, fakultációk, felzárkóztató foglalkozások, differenciált képességfejlesztések, középiskolai előkészítők, sportolási és edzéslehetőségek színes skáláját kínáljuk. Táltos program keretében művészeti képzést biztosítunk közel száz, főként alsó tagozatos tanulónak délutáni foglalkozás keretében 6 csoportban. Színjátszást 2 csoportban, képzőművész foglalkozást 2 csoportban.

A lehetőségekhez mérten csoportbontást alkalmazunk a testnevelés, a magyar nyelv és irodalom, az idegen nyelvek, a matematika, az informatika, valamint a technika oktatásánál.

Órarend szerint úszást (lehetőség szerint Balatonfüreden), a téli időszakban síoktatást szervezünk tanulóinknak Eplényben és Ausztriában (Präbichl).

Télen - biztonságos jég esetén - korcsolyázást is beiktatunk a testnevelés és a napközis foglalkozásokba, illetve iskolai jégnapot szervezünk.

Nyáron lehetőség és érdeklődés szerint honismereti, képzőművész és vízi tábor biztosítja a sokrétűséget, de a vállalkozó pedagógusoktól függően más is szervezhető.

A Balaton közelsége miatt alapkövetelmény az úszás elsajátítása.

Szaktárgyi, kulturális és sportversenyeken való részvételt biztosítunk tanulóinknak.

Külföldi cserekapcsolatokat szervezünk. Az elmúlt évtizedekben Németországba, Ausztriába és Lengyelországba utazhattak tanulóink, de van szlovákiai kapcsolatunk is.

Biztosítjuk a fakultatív hitoktatást a különböző felekezetű egyházak oktatását választó szülők számára. 2013. szeptember 1-től az első és ötödik évfolyamon bevezetésre került az egyház által szervezett Hit-és erkölcstan, valamint az Erkölcstan tantárgy oktatása. A szülő joga a kötelező választás a két tantárgy közül. Döntését a következő tanévre vonatkozóan május 20-ig felülbírálhatja.

Az intézmény alapellátásként a tanulók részére napközis foglalkozásokat, tanulószobát és diákétkeztetést (ebéd vagy teljes ellátás) biztosít.

A Balatonfüredi Radnóti Miklós Általános Iskola bekapcsolódik a Tanárképző és Tanítóképző Főiskolák hallgatóinak gyakorlati képzésébe. Szívesen biztosítja az iskolát választó hallgatók pedagógiai gyakorlati képzését, tapasztalatszerzését, gyakorlatvezető mentortanár segítségével.

Pályázatokon szívesen együttműködünk oktatási-, nevelési-, kulturális- és sportintézményekkel.

**5. Személyi feltételek**

Az alkalmazottak száma: 44 fő

|  |  |
| --- | --- |
|  | **2015/2016. tanévben** |
| Nevelő-oktató munkát végző főállásúak számateljes munkaidő | 36 |
| Nevelő-oktató munkát végző nem főállásúak számarészmunkaidő | 1 |
| Nevelő-oktató munkát segítő főállású alkalmazottak száma (pedagógiai asszisztensek) | 2 |
| Óraadó (áttanít) | 1 |
| Egyéb munkakörben foglalkoztatottak száma (iskolatitkár) | 1 |
| Szülési szabadságon lévő főállásúak száma | 2 |
| Fizetés nélküli szabadságon lévő főállásúak száma | 1 |

Ezek a létszámadatok évről-évre változhatnak, de a szakos ellátottságot biztosítani kell.

Különös szakképzettséggel rendelkezők: labdarúgó szakedző, labdarúgó és atlétikaedző, sítúravezetők, fejlesztőpedagógus, drámapedagógus, gyógypedagógus, társadalom és állampolgári ismeretek szakos.

Nevelőtestületünk éves munkaterv alapján végzi munkáját, melyet a nevelőtestülettel együttműködve az igazgató készít el, a tanévnyitó értekezleten ismertet, s a tantestület elfogad.

Ezt egészíti ki a tantárgyfelosztás, az órarend és a hozzá kapcsolódó teremrend. Évente tartunk alakuló, tanévnyitó és tanévzáró értekezletet, őszi és tavaszi nevelési értekezletet, valamint legalább két esetben évente munkaértekezletet. Az évközi értekezletek, valamint a havi vezetői értekezletek hivatottak az éppen aktuális feladatok megoldására.

Nevelőtestületünk négy nagy munkacsoportra tagozódik, melyek szorosan együttműködve végzik oktató-nevelőmunkáját.

Ezek: 1-2. osztályos munkaközösség, 3-4. osztályos munkaközösség, napközis munkaközösség, osztályfőnöki munkaközösség. Emellett magyar-történelem, testnevelés, matematika, természettudományi munkaközösség működik.

A fenti munkaközösségek éves munkaterv alapján, - az aktuális feladatokat megbeszélve, bemutató órákat tartva - dolgoznak. Meghatározzák a tankönyveket, egységes követelményrendszert és ellenőrzési rendszert dolgoznak ki. Beszámolnak a továbbképzések tartalmáról. Felkészülnek a szaktárgyi versenyekre. Közreműködnek az iskolai versenyek szervezésében és lebonyolításában.

Pedagógiai asszisztenseink száma kettő. Segítik a pedagógusok napi munkáját. Felügyelik és kísérik a rájuk bízott gyermekeket. A gyógypedagógiai asszisztens foglalkozik az SNI-s gyermekek korrepetálásával.

**6. Tárgyi, dologi feltételek**

Az iskola Balatonfüred központjában helyezkedik el. Az épület kelet-nyugati irányban épült, tantermeinek nagy része déli fekvésű. Két mellékszárnyát a tornatermi, illetve az igazgatási és élelmezési rész alkotja.

Kora túlhaladta a 45 évet. A 2010/2011-es tanév őszén megkezdődtek az átfogó felújítási munkálatok. Ennek keretében az iskola összes terme új műpadló burkolatot kapott, az épület falait kívülről hőszigetelték és az elavult radiátorokat kicserélték. A folyosói szekrények felújításra kerültek, minden tanuló rendelkezik saját, zárható szekrénnyel.

Az épület tantermei elfogadhatóak, kiszolgáló helyiségei megfelelő számúak, de elavultak, raktározási lehetőségei minimálisak.

Világítását 1996-ban felújították, fűtését új kazánrendszerrel és automatikával látták el 2010-ben egy energetikai beruházás keretében. Tantermeinek száma: 16. Emellett rendelkezik egy könyvtárral, egy számítástechnika teremmel, egy gépíró teremmel, egy 18 x 9 méteres tornateremmel, egy kisméretű konditeremmel, valamint két kisméretű szükségtanteremmel. Két öltözővel, három szertárral, két tanári szobával, egy igazgatói és egy igazgatóhelyettesi irodával, valamint egy gondnoki irodával, egy orvosi szobával és egy korrepetáló – fejlesztő teremmel. Egy, a Bakony Gaszt által működtetett étkezővel, a hozzátartozó konyhával és helyiségeivel, kazánházzal és kiszolgáló helyiségeivel.

Udvara, illetve zöldövezetei körbe fogják az épületet, s mintegy 12.000 m2 területen biztosítják a tanulók kikapcsolódását. Parkosított részei fákkal beültetettek, egy játszótér és egy fa játékhajó és a 2015-ben átadott kültéri dobogó is a gyerekek rendelkezésére áll.

Udvarán két bekerített, szilárd burkolatú kézilabdapálya, valamint egy műfüves labdarúgó pálya - kettő villanyvilágítással - szolgálja a tanulók képzését.

2015-ben a tetőre pályázati forrásból napkollektorokat szereltek, amelyek biztosítják az iskola éves energiaellátását.

Az iskola eszközrendszerének színvonala közepes mind mennyiségben, mind minőségben.

Megfelelő a testnevelés felszereltsége, eszközállománya.

A számítástechnika I. terem gépparkja a 2010-es TIOP pályázat keretében 37 géppel megújult. 2011-ben TÁMOP pályázattal 7 interaktív tábla, projektorral, laptoppal került beszerelésre.

Oktatási célra használjuk a szerződött uszodát, ritkán pedig a Balatonfüred SE létesítményeit (labdarúgó pálya), és a Balaton Szabadidő – és Konferencia Központ tornacsarnokát.

Az intézmény által használt, nem az intézmény tulajdonát képező objektumok használatáról évenként szóbeli vagy írásbeli megállapodás születik.

**7. Az intézmény irányítási-szervezeti struktúrája**

Igazgató

Az általános iskola és a sportlétesítmények egyszemélyi felelős vezetője, aki a gondnokkal és a nevelőtestülettel szorosan együttműködve pedagógiai, szakmai, szervezési és irányítási feladatokat lát el.

Gondoskodik a felettes szervek: a fenntartó (KLIK Balatonfüredi Tankerülete) és a működtető (Balatonfüredi Intézményellátó Szervezet) által meghatározott feladatok végrehajtásáról.

Megbízása 5 évre szól.

Megbízója az oktatásért felelős miniszter.

Igazgatóhelyettesek

Munkakörüket pedagógiai, szervezési, ellenőrzési és egyéb feladatok alkotják.

Hatáskörük kiterjed az iskola oktató-nevelő munkáját érintő feladatokra.

Megbízatásuk 5 évre szól.

Megbízójuk az igazgató.

Egyéb vezetők

A gondnok az iskolaszervezési, beszerzési, adminisztrációs tevékenységével kapcsolatos feladatokat látja el. Gondoskodik az ebédpénz beszedéséről.

Az iskola épületének, felszerelésének, közműhálózatának karbantartásával kapcsolatos fenntartási munkálatok megbízottja.

Gondoskodik a tisztaságról, fűtésről, az iskola üzemeltetéséről.

Hatásköre a technikai személyzetre terjed ki.

A diákönkormányzat vezetője képviseli a tanulókat, szervezi tanulmányi, kulturális és szabadidős tevékenységüket. Kezdeményezi az évenkénti diákközgyűlés összehívását.

Az ifjúságvédelmi felelős szervezi a hátrányos helyzetű tanulók megsegítését. Felméréseket végez, esetmegbeszéléseken vesz részt, állandóan figyelemmel kíséri a gyermekek tanulmányi helyzetét, családi körülményeinek alakulását. Kapcsolatot tart a Gyermekjóléti Szolgálattal.

A KÖT feladata a nevelőtestület érdekvédelme, az iskolavezetés munkájának segítése.

Az Intézményi Tanács munkaprogramja összehangolja az iskola dolgozói, a szülők a fenntartó, a működtető érdekeit, tevékenyen részt vállal az iskola életében (kisebb beruházások, parkosítás).

Munkaközösség-vezetők:

Feladatuk a korszerű pedagógiai módszerek alkalmazása, egységes ellenőrzés, értékelés biztosítása, tanulmányi versenyek iskolai fordulójának megszervezése, lebonyolítása.

Hatáskörük a munkaközösség tagjaira terjed ki.

A munkaközösség-vezetőt az igazgató bízza meg legfeljebb öt évre.

Vezetői ~~tanácsadó~~ testület:

Az iskolavezetés tagjai: igazgató, igazgatóhelyettesek, munkaközösség-vezetők, Diákönkormányzat vezetője, KÖT vezetője, IT elnöke, és a szakszervezeti vezető.

A testület részt vesz az iskola szakmai munkájának irányításában, tervezésében, szervezésében és ellenőrzésében.

**III. AZ INTÉZMÉNY NEVELÉSI PROGRAMJA**

1. **Az iskolában folyó nevelő-oktató munka szakaszai, pedagógiai alapelvei, céljai, feladatai, eszközei, eljárásai**

**1.1. A pedagógiai munka szakaszai**

A nemzeti köznevelésről szóló 2011. évi CXC. törvény (továbbiakban Nkt5.§ (1) bekezdés alapján az alapfokú nevelés - oktatás szakasza az első évfolyamon kezdődik és a nyolcadik év végéig tart. Két részre tagolódik. Az első évfolyamtól negyedik évfolyamig tartó alsó tagozatra, illetve az ötödik évfolyamtól nyolcadik évfolyamig tartó felső tagozatra.

Az egyes iskolai évfolyamok tananyaga és követelményei egymásra épülnek. A 8. évfolyam sikeres elvégzéséről kiállított bizonyítvány alapfokú iskolai végzettséget tanúsít.

**1. 2. Pedagógiai alapelvek**

Iskolánk nevelő-oktató munkáját a demokrácia értékei, a nemzeti értékek, az európai humanista értékrend hatja át, valamint figyelmet fordítunk az emberiség előtt álló közös problémák és különböző kultúrák iránti nyitottságra.

- A *komplexitás elve*: nevelő-oktató munkánk során figyelembe vesszük a biológiai, fiziológiai, pszichológiai és társadalmi törvényszerűségek együttes hatását.

- A *következetesség elve*: lehetőséget nyújtunk a tanulóknak önállóságuk, kezdeményezőkészségük, kreativitásuk kibontakoztatására.

- Az *életkori és egyéni sajátosságok figyelembevételének elve*: biztosítja a tanuló saját fejlettségi fokának és ütemének figyelembevételével a tanuló fejlődését.

- *A bizalom és egyenrangúság elve*: az egymás iránti megértésen és tiszteleten alapul.

- A *közösségekben élés elve*: a csoport, az osztály, az iskola, a település, a társadalom közösségének elfogadása.

- A *pedagógus vezető szerepének elve*: a tanulókat segítő, támogató nevelő-oktató munka, személyiségük alakításában való részvétel.

**1. 3. Nevelési-oktatási célok**

Iskolánk célja, hogy magas szintű ismeretközléssel az egyéni képességeket figyelembe véve olyan tanulókat képezzen, akik megfelelő tárgyi tudással rendelkezve megállják a helyüket a továbbtanulás idején, majd pedig művelt emberként a társadalomban.

Célunk az iskola eredményességének erősítése, sikeresebb iskolai pályafutás esélyének biztosítása.

Az alapismeretek szilárd elsajátítása.

Az anyanyelv és a kommunikációs képességek teljesítményképes biztosítása.

Az "eszköztudás" gyarapítása. Az önálló tanulás módszereinek elsajátítása, logikus gondolkodásra nevelés. Önállóságának fejlesztése érdekében a felelősségvállalás biztosítása.

Koncentrálás a gyermekre, alkalmazkodva a tanításban a haladási, érési tempójuk különbségeihez. Kötetlen konzultációk biztosítása

Idegen nyelvi, számítástechnikai alapok elemeinek lerakása, IKT eszközök hatékony használata.

Összekapcsolni a tanulási helyzeteket az iskola települési, környező települési, földrajzi és társadalmi környezeti valóságával, történeti és kulturális hagyományaival.

Szülőföldünk, hazánk kultúrájának, hagyományainak, történelmi emlékeinek megismerése, megőrzése, tiszteletben tartása.

A környezetvédelem lehetőségeinek ismerete, gyakorlása, környezettudatos szemléletmód kialakítása.

Helyes értékrend kialakítása, megközelítve az iskola és az iskolán kívüli társadalmi elvárásokat.

A tanulók lelki és testi egészségének fokozott gondozása.

Az iskola és a szülői ház kapcsolatának erősítése.

Kiemelten kezeljük a továbbtanulást segítő tantárgyakat (magyar nyelv és irodalom, idegen nyelv, matematika, számítástechnika, biológia).

Súlyponti kérdés a testnevelés, mint az egészséges életmód alappillére, valamint a fejlesztő pedagógia.

Az iskolai rend és fegyelem javítása.

A gyermekek jogairól szóló egyezmény integrálása: a diákönkormányzat munkájával való koncentrációja.

Emelt szintű csoportok oktatásának biztosítása. ~~További~~ eredményes szereplés a korcsoportos felmenő-rendszerű versenyeken.

Gyengébb tanulócsoportok felzárkóztatása. Tanulási nehézséggel küzdő tanulók segítése fejlesztő foglalkozásokkal. Szociális szolgáltatások igénybevétele a Családsegítő Szolgálat segítségével.

Szabadidős tevékenységek szervezése.

Iskolánk támogatja a kiemelt figyelmet igénylő tanulók egyéni képességeinek kibontakozását, az eltérő szociális-kulturális környezetből adódó hátrányok, valamint az eltérő ütemű érésből adódó különbségek csökkentését, a lemaradók felzárkóztatását.

A tanulási tevékenység közben a pedagógus fejleszti a tanulók önismeretét, akaratát, segítőkészségét, együttműködési készségét.

Érdeklődésüknek, képességüknek és tehetségüknek megfelelően felkészíti őket a továbbtanulásra.

Fejleszti a tanulókban az európai és más népek hagyományainak, kultúrájának, szokásainak megismerését, megbecsülését.

A célok megvalósításának feltételei:

Az iskola egységes oktatási-nevelési törekvéseinek összehangolása. Lehetőség szerint a tárgyi és dologi feltételek biztosítása.

Fejlesztés: ebédlő bővítése, informatikai fejlesztés további interaktív táblák beszerzésével, tantermek padjainak, bútorzatának cseréje. Új tornaterem építése lelátóval, öltözőkkel, vizes blokkal, kiszolgáló helyiségekkel.

A szakmai munkaközösségek munkájának ösztönzése. Pedagógus továbbképzések biztosítása.

A pedagógus egyéniségének szabadsága, szabad tankönyv- és taneszköz választás, módszertani sokszínűség támogatása.

Nívócsoportos oktatás a felvételi tantárgyakból, idegen nyelvből és testnevelésből.

Felvételire előkészítő ~~tanfolyamok~~ foglalkozások indítása a nyolcadik évfolyam első félévében.

**1. 4. Nevelési-oktatási feladatok**

- Az **alsó tagozaton** a tanuláshoz szükséges képességek és készségek (értő olvasás, írás, számolás, mozgáskoordináció, gondolkodási műveletek) elsajátíttatása.

Az anyanyelv helyes használata szóban és írásban.

A személyre szóló fejlesztés, a felelősségtudat, a kitartás képességének erősítése, az érzelemvilág gazdagítása.

 Az egyéni képességek kibontakozásának támogatása.

A pedagógus közreműködik a tanulási nehézségek, a szociális-kulturális környezeti hátrányokból adódó különbségek csökkentésére. A gyermek jellemét formálva szolgálja a személyiség érését.

- A **felső tagozaton** fontos a kiemelt figyelmet igénylő tanulók (HH, SNI, BTM) fejlesztése, a tehetség kibontakozásának segítése, a differenciálással történő fejlesztés, a hátránykompenzálás az iskolai élet minden területén.

Az egészséges és kulturált életmódra nevelés terén az egyéni tudat fejlődése, a mozgás, a szabad levegőn tartózkodás, sportolás, a játékos sporttevékenységek elsajátíttatása, ezek gyakoroltatása.

Fejlesztenünk kell a tanulók önismeretét, együttműködési készségét, akaratát, segítőkészségét, szolidaritásérzését, empátiáját.

Tisztázni kell az egyén közösséghez való viszonyát.

Ki kell alakítanunk a természeti és környezeti értékek iránti felelősségtudatot, javítanunk kell a mindennapi magatartást.

Tudatosítanunk kell az Európához és az európai unióhoz való tartozást, más népek hagyományainak, kultúrájának, szokásainak, életmódjának megismerését, megbecsülését.

Az életkorok szerinti nevelési feladatok komplex módon jelennek meg az iskola nevelési rendszerében.

Nevelési feladatok színterei még a napközis foglalkozások, szakkörök, edzések, versenyekre felkészítő foglalkozások, korrepetálások, fejlesztő foglalkozások, felvételi előkészítő foglalkozások, versenyek.

Összességében a nevelési feladatok színterei, a nevelési feladat-meghatározások a szakmai munkaközösségek kompetenciájába tartoznak.

**1. 5. A nevelő-oktató munka eszközei és eljárásai**

A nevelés eszközei, eljárásai, valamint a nevelés módszerei a nevelési folyamat - egymással összefüggő, egymást feltételező tényezői. A nevelési módszerek közül azokat választjuk ki, amelyek igazodnak a tanulók életkori sajátosságaihoz, értelmi fejlettségéhez, képességeihez, valamint igazodnak a nevelők személyiségéhez.

A nevelés feladatainál alkalmazható módszerek: sokoldalú ismeretátadás, egységes követelés, meggyőzés, rendszeres gyakorlás, időszakos és szummatív ellenőrzés, szöveges vagy érdemjegyekkel történő értékelés, elismerés (jutalmazás) és büntetés.

*Figyelembe kell vennünk:*

- az életkori jellemzőket,

- az ismeretek tapasztalati megalapozását,

- az írásbeliség és a szóbeliség egyensúlyára való törekvést,

- a tanulók egészséges terhelését, személyre szóló fejlesztő értékelést,

- az együttműködésre épülő tanulási technikákat,

- az ismeretszerzési módok tanulók aktív részvételét igénylő részének emelését,

- megfigyelés, kísérlet, adatgyűjtés szerepének növelését,

- az ismeretek tapasztalati megalapozását

- a kreativitás fejlesztését

- differenciált, egyénre szabott fejlesztést.

1. **A személyiségfejlesztés és a közösségfejlesztés feladatainak megvalósítását szolgáló tevékenységek rendszere és szervezeti formái**
	1. **A tanulói személyiség fejlesztésének legfontosabb színtere a tanítási óra**

Az iskola nevelői a tanítási-tanulási folyamat megszervezése során kiemelten fontosnak tartják a tanulók motiválását, a tanulói aktivitás biztosítását és a differenciálást.

1. A motiválás célja, hogy tanulóinkban felébresszük azokat az indítékokat, amelyek a gyermekeket tanulásra ösztönzik, és ezt a tanulási kedvet a tanulás végéig fenn is tartsuk.
2. A tanítási órák tervezésénél és szervezésénél minden esetben előtérbe helyezzük azokat a módszereket és szervezeti formákat, amelyek a tanulók tevékenykedtetését, vagyis állandó aktivitását biztosítják.
3. Az iskolai tanulási folyamat során kiemelten fontos feladatunk a differenciálás, vagyis az, hogy a pedagógusok nevelő-oktató munkája a lehetőségekhez mérten a legnagyobb mértékben igazodjon a tanulók egyéni fejlettségéhez, képességeihez és az egyes tantárgyakból nyújtott teljesítményéhez. A nevelők az egyes szaktárgyak tanítási óráin előnyben részesítik az egyéni képességekhez igazodó munkaformákat, így - elsősorban a gyakorlásnál, ismétlésnél - a tanulók önálló és csoportos munkájára támaszkodnak.
	1. **Az iskolában a nevelési és oktatási célok megvalósítását az alábbi tanítási órán kívüli tevékenységek segítik:**
4. **Hagyományőrző tevékenységek**
* Fontos feladatunk az iskola névadójának, Radnóti Miklós emlékének ápolása. Ezt szolgálja az évenkénti megemlékezés a névadó születésnapjáról, iskolai és városi szinten a névadóhoz kapcsolódó rendezvények megszervezése, lebonyolítása.
* Az iskola fennállásának, nevezetes évfordulóinak (40, 45, 50…) méltó megünneplése.
* A tanév rendje alapján az iskolai munkatervben rögzített ünnepélyek, megemlékezések megtartása.
1. **Diákönkormányzat**

A tanulók és a tanulóközösségek érdekeinek képviseletére, a tanulók tanórán kívüli, szabadidős tevékenységének segítésére az iskolában diákönkormányzat működik. Az iskolai diákönkormányzat munkáját a 4-8. osztályokban megválasztott küldöttekből álló diák- önkormányzati vezetőség irányítja. A diákönkormányzat tevékenységét az iskola igazgatója által megbízott nevelő segíti. Évente diákközgyűlést hívunk össze, ahol a küldöttek kéréseket, javaslatokat, kritikai észrevételeket tehetnek az igazgatóság felé. Az igazgató a problémafelvetésekre osztályonként írásban érdemi választ ad és konstruktívan együttműködik a diáksággal a megoldásban.

1. **Napközi otthon, tanulószoba**

A szülői igényeknek megfelelően, az iskolában tanítási napokon a délutáni időszakban az 1-5. évfolyamon napközi otthon, az 6-8. évfolyamon tanulószoba működik. A tanítási szünetekben a munkanapokon összevont napközis ügyeletet biztosítunk, ha ezt a szülők legalább tíz gyermek számára igénylik.

1. **Diákétkeztetés**

A napközi otthonba felvett tanulók napi háromszori étkezésben (tízórai, ebéd, uzsonna) vagy ebédben részesülnek. A napközibe nem járó tanulók számára – igény esetén – ebédet (menzát) biztosít az intézmény. Az iskola fenntartója?? által megállapított étkezési térítési díjakat a kiírásnak megfelelően, a hónap elején kell befizetni a gondnokságon.

1. **Tehetséggondozó és felzárkóztató foglalkozások**

Az egyéni képességek minél jobb kibontakoztatását, a tehetséges tanulók gondozását, valamint a gyengék felzárkóztatását az egyes szaktárgyakhoz kapcsolódó tanórán kívüli tehetséggondozó és felzárkóztató foglalkozások segítik.

* Az 1-4. évfolyamon az egyes tantárgyakból gyenge teljesítményt nyújtó tanulók képességeinek fejlesztésére heti egy-két felzárkóztató, korrepetáló órát szervezünk.
* A 8. évfolyam első félévében a továbbtanulás, a középiskolai felvétel elősegítésére a gyenge eredményt elérő tanulók részére felzárkóztató, a jó eredményt elérő tanulók részére felvételi előkészítő foglalkozásokat tartunk heti egy órában magyar nyelv, idegen nyelv (angol, német) és matematika tantárgyakból.
* További tehetséggondozó és felzárkóztató foglalkozások indításáról – a felmerülő igények és az iskola lehetőségeinek figyelembe vételével – minden tanév elején az iskola nevelőtestülete dönt.
* A felzárkóztató foglalkozások sajátos formái az egyéni foglalkozások. Az egyéni foglalkozásokon a köznevelési törvény előírása alapján heti egy-két órában azok a tanulók vesznek részt,
* akiknek az első-negyedik évfolyamon az eredményes felkészülése ezt szükségessé teszi, pl. magántanuló esetében
* akik második vagy további alkalommal ismétlik ugyanazt az évfolyamot.
1. **Képesség-kibontakoztató és az integrációs felkészítés**

Az iskola – amennyiben a feltételek adottak rá – „a nevelési-oktatási intézmények működéséről és a köznevelési intézmények névhasználatáról” szóló 20/2012. (VIII.31.) EMMI rendeletben (továbbiakban Műk.rend.) szereplő előírásoknak megfelelően képesség-kibontakoztató vagy integrációs felkészítést szervez.

A felkészítésben az a tanuló vesz részt, aki **halmozottan hátrányos** **helyzetű**nek (HHH) minősül. A tanuló nevelése-oktatása a többi tanulóval együtt, azonos osztályban folyik. A tanuló tudásának értékelése az oktatásért felelős miniszter által kiadott program szerinti egyéni fejlesztési terv alapján történik. A felkészítést valamennyi évfolyamon, osztályban meg kell szervezni abban az esetben, ha az osztályban van halmozottan hátrányos helyzetű gyermek.

* A **képesség-kibontakoztató felkészítés**en a tanulók egyéni képességének, tehetségének kibontakoztatása, fejlődésének elősegítése, a többi tanulóhoz történő felzárkóztatása, tanulási, továbbtanulási esélyének kiegyenlítése folyik. A képesség-kibontakoztató felkészítésben a tanuló a szülő írásban adott – a személyes adatai kezeléséhez való hozzájárulást is tartalmazó – egyetértő nyilatkozata alapján vehet részt.
* Az **integrációs felkészítés**ben azok a képesség-kibontakoztató felkészítésben részt vevő tanulók vesznek részt, akik egy osztályba, osztálybontás esetén egy csoportba járnak azokkal a tanulókkal, akik nem vesznek részt a képesség-kibontakoztató felkészítésben.
1. **Iskolai sportkör**

Az iskolai diák sportkör (DSK) tagja az iskola minden tanulója. Az iskolai sportkör a tanórai testnevelési órákkal együtt biztosítja a tanulók mindennapi testedzését, valamint a tanulók felkészítését a különféle sportágakban az iskolai és iskolán kívüli sportversenyekre.

1. **Szakkörök**

A különféle szakkörök működése a tanulók egyéni képességeinek fejlesztését szolgálják. A szakkörök jellegüket tekintve lehetnek művészetiek, technikaiak, szaktárgyiak, de szerveződhetnek valamilyen közös érdeklődési kör, hobbi alapján is. A szakkörök indításáról – a felmerülő igények és az iskola lehetőségeinek figyelembe vételével – minden tanév elején az iskola nevelőtestülete dönt. Szakkör vezetését olyan felnőtt is elláthatja, aki nem az iskola dolgozója. Pl. sakk szakkör.

1. **Versenyek, vetélkedők**

A tehetséges tanulók továbbfejlesztését segítik a különféle (szaktárgyi, sport, művészeti, kulturális) versenyek, vetélkedők, melyeket az iskolában évente rendszeresen szervezünk. A legtehetségesebb tanulókat az iskolán kívüli versenyeken való részvételre is felkészítjük. A versenyek, vetélkedők megszervezését, illetve a tanulók felkészítését a különféle versenyekre a nevelők szakmai munkaközösségei és a szaktanárok végzik.

1. **Tanulmányi kirándulások**

Az iskola nevelői a tantervi követelmények eredményesebb teljesülése, a nevelőmunka elősegítése céljából az osztályok számára évente egy alkalommal tanulmányi kirándulást szerveznek. A tanulmányi kiránduláson való részvétel önkéntes, a felmerülő költségeket a szülőknek kell fedezniük.

1. **Múzeumi, kiállítási, könyvtári és művészeti előadáshoz kapcsolódó foglalkozás**

Egy-egy tantárgy néhány témájának feldolgozását, a követelmények teljesítését szolgálják a különféle közművelődési intézményekben pl. Városi Könyvtár, Városi Múzeum, Vaszary Villa, Jókai Múzeum, Balaton Szabadidő és Kulturális Központ, illetve művészeti előadásokon pl. Pannon Várszínház, Petőfi Színház, Kisfaludy Színház, Balaton Mozi tett csoportos látogatások. Az e foglalkozásokon való részvétel – ha az költségekkel is jár – önkéntes. A felmerülő költségeket a szülőknek kell fedezniük.

1. **Szabadidős foglalkozások**

A szabadidő hasznos és kulturált eltöltésére kívánja a nevelőtestület a tanulókat azzal felkészíteni, hogy a felmerülő igényekhez és a szülők anyagi helyzetéhez igazodva különféle szabadidős programokat szervez pl. gyalogtúrák, kerékpártúrák, kirándulások, táborok, klubdélutánok, táncos rendezvények. A szabadidős rendezvényeken való részvétel önkéntes, a felmerülő költségeket a szülőknek kell fedezniük.

1. **Iskolai könyvtár**

A tanulók egyéni tanulását, önképzését a tanítási napokon látogatható iskolai könyvtár segíti. Tartalmazza, archiválja a neveléshez, tanításhoz, tanuláshoz szükséges dokumentumokat, könyveket. Biztosítja a könyvtárhasználati ismeretek oktatását. Rendelkezik a különböző információhordozók használatához, az újabb dokumentumok előállításához és a könyvtár működtetéséhez szükséges eszközökkel. Együttműködik a Városi Könyvtárral.

Az iskolai könyvtár feladata:

* gyűjteményének folyamatos fejlesztése, őrzése és rendelkezésre bocsátása,
* tanórai foglalkozások tartása,
* könyvtári dokumentumok helyben használatának biztosítása,
* könyvtári dokumentumok kölcsönzése,
* számítógépes informatikai szolgáltatások biztosítása,
* közreműködés az iskolai tankönyvellátás lebonyolításában,
* ingyenes tankönyvek állományba vétele és kölcsönzése.

Működését tanítási napokon a könyvtári nyitva tartásnak megfelelően végzi.

1. **Az iskola létesítményeinek, eszközeinek egyéni vagy csoportos használata**

A tanulók igényei alapján előzetes megbeszélés után lehetőség van arra, hogy az iskola létesítményeit, illetve eszközeit (pl. sportlétesítmények, számítógép stb.) a tanulók – tanári felügyelet mellett – egyénileg vagy csoportosan használják.

1. **Hit- és erkölcstanoktatás**

Az iskolában a területileg illetékes, bejegyzett egyházak hit- és erkölcstanoktatást szervezhetnek. A hit- és erkölcstanoktatáson való részvétel a tanulók számára szabadon választható. Az a tanuló, aki nem kíván bekapcsolódni az egyházi oktatásba, a hittan órákkal azonos időben kötelező erkölcstan órán vesz részt.

Működő felekezetek: római katolikus, református, evangélikus, hit gyülekezete

**3. Az iskolai egészségfejlesztési program**

**3.1. A kidolgozott program célja**

**Rövidtávon:** A gyakorlatban is alkalmazható egészségvédő ismeretek, készségek és képességek kialakítása a gyermekeknél.

**Középtávon**: Tudatos, egészségvédő magatartás kialakítása a programban résztvevő gyerekeknél.

**Hosszú távon**: A megszerzett értékek gyermekek általi átsugárzása a szűkebb környezet, a család felé, ezzel az egészség iránti egyéni, és családi felelősség erősítése. Az iskolai életet az egészséget elősegítő szemlélet és környezet jellemezze.

**3. 2. Célcsoport: 11-14 évesek**

**3. 3. Az alkalmazott módszer és elméleti alapjai**

Az ismeretbővítés koncentrikusan történik, évről évre azonos témakörben visszatérően, egyre tágabban megközelítve. A legnagyobb hangsúly a személyiségfejlesztés módszerén alapuló pozitív gondolkodásra épített motiváláson van. A kiválasztott életkor, a program viszonylag hosszú időtartama és a komplex módszer valószínűsíti, hogy elérhető a kívánt egészségvédő attitűd kialakítása.

**A program nemzeti oktatási stratégia megfelelősége**

Az alapfokú nevelés-oktatási intézmények számára évente 10 óra egészségnevelési foglalkozások megtartását biztosítja a kerettanterv.

**A foglalkozások óraszámának elosztása az ötödikes évfolyamban**

A tervezett ismeretek feldolgozásához szükséges óraszám az egész tanév során összesen 10 osztályfőnöki óra + 2 osztályfőnöki órából 20-20 perc, egyik a tanév elején, a másik a tanév végén. A tervezett témakörök, és azok óraigénye:

|  |  |
| --- | --- |
| Kérdőív kitöltése, megbeszélése | 2 x 10 perc |
| Egészséges táplálkozás | 1 óra |
| Drogprevenció | 2 óra |
| Testmozgás | 2 óra |
| Kommunikáció | 2 óra |
| Önismeret | 2 óra |
| Serdülőkor testi és lelki sajátosságai | 1 óra |
| Kérdőív kitöltése, megbeszélése | 2 x 10 perc |

**3. 4. Témakörök**

**Egészséges táplálkozás**

**Cél:** Az egészséges táplálkozás legfontosabb ismereteire épített tudatos táplálkozási szokások kialakítása.

**Ismerettartalom:**

|  |  |  |
| --- | --- | --- |
|  | **Ötödik osztály** |  |
|  | Táplálkozás céljaTápanyagok |  |

**Drogprevenció**

**Cél**: ismeretek nyújtása, és a drogok használatát elutasító attitűd kialakítása

**Ismerettartalom:**

|  |  |  |
| --- | --- | --- |
|  | **Ötödik osztály** |  |
|  | Története, fajtáiHatásaJátékos gyakorlatokaz elutasításgyakorlására |  |

**Testmozgás**

**Cél:** a rendszeres testmozgás fontosságának tudatosítása, a mindennapi életbe igényként való beépítése.

**Ismerettartalom:**

|  |  |  |
| --- | --- | --- |
|  | **Ötödik osztály** |  |
|  | Izmok szerepe,Mozgás hatása (10 percben)Helyes testtartás megéreztetése, Játékos gyakorlatok |  |

**Serdülőkör testi-lelki sajátosságai**

**Cél:** a rendszeres, és helyes higiéniai szokások kialakulásának elősegítése.

**Ismerettartalom:**

|  |  |  |
| --- | --- | --- |
|  | **Ötödik osztály** |  |
|  | Tisztaság szerepeNapi tisztálkodásSzülő-gyerek kapcsolatBarát, példakép |  |

**Önismeret és kommunikációs készségek fejlesztése**

**Cél**: A korcsoportok életkori sajátosságainak figyelembe vételével, oldott formában, játékos átélés-kiélés módszerével segíteni a kommunikációs készségek fejlődését, és a reális önismeret kialakulását segíteni.

**Ismerettartalom**:

|  |  |  |
| --- | --- | --- |
|  | **Ötödik osztály** |  |
|  | Önbecsülés, önismeret, érzelmekEgészségre ártalmasdolgok felismeréseRelaxáció |  |

**3.5. Az iskolai prevenciós program értékelése**

**Az ismeretek mértékének alakulása**

Az ötödikesek ismereteket felmérő kérdőívet töltenek ki a tanév elején. A nyitó kérdőív kitöltetésével részben a ráhangolódást, érdeklődés felkeltését kívánjuk elérni. A kérdőívek zárt és nyitott kérdésekből állnak. A kérdőívek formai kialakítása lehetővé teszi a számítógépes feldolgozást.

A program kezdetekor, majd hatodik osztály végén ismereteket felmérő kérdőív kitöltésére kerül sor. Az adott válaszok értékelése után minden évben mérni lehet a helyes válaszok témakörönkénti és összesített, százalékban kifejezett arányát. Lehetőség van összehasonlításokra, pl. lányok – fiúk, iskolák, párhuzamos osztályok között.

**Az aktivitás mértékének alakulása**

Kérdőívben a program kezdetén, majd két év múlva teszünk fel kérdést a fizikai aktivitásra vonatkozóan, majd a válaszok elemzéséből következtetünk a program hatására.

**3.6. Az iskolai egészségnevelés**

*Az egészségnevelés célja:*

A nevelési-oktatási intézményben eltöltött időben minden gyermek részesüljön a teljes testi-lelki jóllétét, egészségét, egészségi állapotát hatékonyan fejlesztő, az intézmény mindennapjaiban rendszerszerűen működő egészségfejlesztő tevékenységben.

*Ebből adódóan:*

 Az iskolára nagy feladat és felelősség hárul a felnövekvő nemzedékek egészséges életmódra nevelésében. Minden tevékenységével szolgálnia kell a tanulók egészséges testi, lelki és szociális fejlődését. Személyi és tárgyi környezetével az iskola segítse azoknak a pozitív beállítódásoknak, magatartásoknak és szokásoknak a kialakulását, amelyek a gyerekek, a fiatalok egészségi állapotát javítják.

Az egészséges életmódra nevelés nemcsak a betegségek megelőzésének módjára tanít, hanem az egészséges állapot örömteli megélésére és a harmonikus élet értékként való tiszteletére is nevel. A pedagógusok készítsék fel a gyerekeket, a fiatalokat arra, hogy önálló, felnőtt életükben legyenek képesek életmódjukra vonatkozóan helyes döntéseket hozni, egészséges életvitelt kialakítani, konfliktusokat megoldani. Fejlesszék a beteg, sérült és fogyatékkal élő embertársak iránti elfogadó és segítőkész magatartást. Ismertessék meg a környezet – elsősorban a háztartás, az iskola és a közlekedés, veszélyes anyagok – leggyakoribb, egészséget, testi épséget veszélyeztető tényezőit. Készüljenek fel a veszélyhelyzetek egyéni és közösségi szintű megelőzésére, kezelésére. Az iskola feladata az is, hogy felkészítsen az önálló gyalogos közlekedésre, a tömegközlekedési eszközök használatára, az utas balesetek elkerülésének módjaira. Figyelmet kell fordítani továbbá a veszélyes anyagok, illetve készítmények helyes kezelésére, legfontosabb szabályaira (felismerésére, tárolására). Nyújtsanak támogatást a gyerekeknek – különösen a serdülőknek – a káros függőségekhez vezető szokások és életmódok (pl. a dohányzás, alkohol- és drogfogyasztás, helytelen táplálkozás, öltözködési szokások) kialakulásának megelőzésében. Az iskola megkerülhetetlen feladata, hogy foglalkozzon a szexuális kultúra és magatartás kérdéseivel, és figyelmet fordítson a családi életre, a felelős, örömteli párkapcsolatokra történő felkészítésre. Az egészséges, harmonikus életvitelt megalapozó szokások a tanulók cselekvő, tevékeny részvételével alakíthatók ki. Fontos, hogy az iskolai környezet is biztosítsa az egészséges testi, lelki, szociális fejlődést. Ebben a pedagógusok életvitelének is jelentős példaértékű szerepe van.

*Egészségnevelés területei:*

* az egészséges táplálkozás,
* a mindennapos testnevelés, testmozgás,
* a viselkedési függőségek, a szenvedélybetegségekhez vezető szerek fogyasztásának megelőzése,
* a bántalmazás és az iskolai erőszak megelőzése,
* a baleset-megelőzés és elsősegélynyújtás,
* személyi higiéné.

*Egészségnevelés színterei az iskolában:*

Az összes tantárgy tanórai foglalkozásai, különösen a testnevelés óra (úszásoktatás);

A nem hagyományos tanórai foglalkozások (pl. erdei iskola, témanapok, projekt-tanítás és más komplex, tantárgyközi foglalkozások);

Tanórán kívüli foglalkozások (pl. sport szakkörök, tömegsport, vízi tábor, sítábor, atlétika tábor, honismereti tábor, Egészségnap rendezvények, versenyek);

Hazai és nemzetközi együttműködések (más iskolákkal, állami és civil szervezetekkel, cégekkel);

Az iskola környezettudatos működése és az ezzel kapcsolatos foglalkozások.

Az egészségfejlesztő program eredményeként erősödnek a személyiségfejlesztő hatások, csökkennek az ártótényezők, és az iskola befejezésekor a diákok megértik, saját életükre alkalmazni tudják az elsajátítottakat.

*Képesek legyenek figyelemmel kísérni:*

* viselkedésüket, az életvezetésük helyes alakítását,
* az egészségkárosító magatartásformák elkerülését,
* a betegségek megelőzését a korai szűrésekben való részvétel révén,
* tudjanak sajátos étrendet, mozgásprogramot kialakítani egészségük megőrzése érdekében,
* erősítsék a társas-kommunikációs készségeik fejlesztését és a konfliktuskezelési magatartásformák fejlesztését.

*Módszerek az egészségnevelés számára:*

* interjúk, felmérések készítése az iskola közvetlen partnerei és az egészség viszonyáról,
* serdülőkori önismereti csoport-foglalkozások,
* kortárssegítők képzése,
* problémamegoldó gyakorlatok, értékeléssel,
* szituációs játékok,
* részvétel a helyi egészségvédelmi programokon,
* sport, kirándulás, egészségnap(ok) rendszeres szervezése,
* az iskolai egészségügyi szolgálat tevékenységének elősegítése,
* érveléstechnikai gyakorlatok (hatékony kommunikáció elsajátítása),
* környezetvédelmi tevékenységek kialakítása (madárvédelem, faültetés),
* a szabadidő hasznos, értelmes eltöltésére irányuló programok szervezése,
* az egészséges életmódra nevelés tantárgyakban történő megjelenítése,
* kapcsolat iskolaorvossal, fogorvossal, védőnővel, ÁNTSZ szakembereivel, mentőállomás szakápolóival, gyermekjóléti szolgálattal, helyi Kábítószerügyi Egyeztető Fórummal.

*Az elsősegély-nyújtási alapismeretek elsajátításának iskolai terve*

1978 óta az elsősegély-nyújtási alapismereteket az iskolában a Mentőszolgálat segítségével, tanfolyam formájában valósítjuk meg. Önkéntes jelentkezéssel, a nyolcadik évfolyamosok részvételével, féléves képzés keretében, mentő szakápoló és/vagy szaktanár vezeti az oktatást. A tanfolyam végén a tanulók vizsgát tesznek. A sikeres vizsgával kiváltható a gépjárművezetői tanfolyam elsősegély-nyújtási vizsgája.

A képzés célja, hogy a tanulók ismerjék meg:

* a korszerű elsősegély elsajátításának jelentőségét, saját tevékenységük lehetséges életmentő értékét,
* az újraélesztés fogalmát és az erre irányuló emberi kötelezettséget,
* az alapvető életműködések biológiai lényegét és funkcionális anatómiai áttekintését,
* az alapvető életműködések legfőbb zavarait,
* az újraélesztés ABC-jének értelmét,
* az elsősegélynyújtás általános szabályait.

A tanulók sajátítsák el:

* az életmentésre és elsősegélynyújtásra irányuló készségeket, hozzáállást,
* az alapvető életműködések zavarainak felismerését,
* az újraélesztés ABC-jéből az „A” és „B” betűkkel kapcsolatos teendőket,
* a legfontosabb egyéb elsősegély-nyújtási tudnivalókat,
* a segélyhívás helyes módját.

A tanulók legyenek képesek:

* a légút-biztosítás szabályos elvégzésére és a stabil oldalfekvés önálló létesítésére,
* a légzés, illetve a vérkeringés megszűnésének megállapítására,
* a szájból-orrba befúvásos lélegeztetés elvégzésére,
* egyszerű sebvédelemre és visszeres vérzés csillapítására,
* ütőerek nyomáspontjainak felkeresésére és ütőeres nyomókötés alkalmazására,
* balesetet szenvedettek, betegek megfelelő ideiglenes nyugalomba helyezésére.

**4. A fogyasztóvédelemmel összefüggő iskolai feladatok**

Az Országgyűlés 1997. december 15-én fogadta el a fogyasztóvédelemről szóló 1997. évi CLV. törvényt, melynek első része V. fejezet 17.§-a rendelkezik a fogyasztók oktatásáról.

E törvény írja elő a fogyasztók oktatásának szükségességét a fogyasztóvédelmi jogszabályok megismerése céljából.

A kormány 243/2003. (XII.17.) számú rendeletével kiadott Nemzeti Alaptanterv (NAT) értelmében a helyi tanterveknek biztosítania kell, hogy az egyes tantárgyak sajátosságaihoz igazodva a tanulók elsajátíthassák a fogyasztóvédelemmel összefüggő ismereteket, felkészüljenek azok gyakorlati alkalmazására. Kiemelt fejlesztési feladat a NAT-ban **felkészülés a felnőtt életre**, amelyben **a fogyasztói kultúra kialakítása** is jelentős szerepet kap.

**4.1. A fogyasztóvédelmi oktatás célja**

*„A fogyasztóvédelem célja a* ***fogyasztói kultúra fejlesztése****, és a* ***tudatos kritikus fogyasztói magatartás*** *kialakítása és fejlesztése a tanulókban.” (NAT)*

A cél elérését a fenntarthatóság, azon belül a **fenntartható fogyasztás** fogalmának kialakítása, elterjesztése és a fenntarthatóságnak a mindennapi életünkben fogyasztóként való képviselete jelenti.

**4.2. A fogyasztóvédelmi oktatás tartalmi elemei**

A tanulók hatékony társadalmi beilleszkedéséhez, az együttműködéshez és a részvételhez elengedhetetlenül szükséges a szociális és társadalmi kompetenciák tudatos, pedagógiailag megtervezett fejlesztése. Olyan szociális motívumrendszerek kialakításáról és erősítéséről van szó, amelyek gazdasági és társadalmi előnyöket egyaránt hordoznak magukban.

Szükséges a társadalmi és **állampolgári kompetenciák** kialakításának elősegítése, a jogaikat érvényesíteni tudó, a közéletben részt vevő és közreműködő fiatalok képzése. A szociális és **társadalmi kompetenciák** fejlesztése, a versenyképesség erősítésével kapcsolatos területek, mint például a vállalkozási, a gazdálkodási és a munkaképesség szoros összefüggése, az ún. **cselekvési kompetenciák** fejlesztése. (NAT)

Fogyasztói magatartásunk sokféle hatás mentén, a szociális tanulás útján alakul, fejlődik. A tudatos fogyasztóvá válás és az ennek megfelelő magatartás kialakítása hosszú, sokoldalú folyamat. Ennek során az egyén megismeri a fogyasztási javakat és szolgáltatásokat, megtanulja, hogyan viselkedjen a piaci viszonyok között, hogyan legyen képes fogyasztói érdekeinek érvényesítésére a természeti erőforrások védelme mellett.

Amíg a kisiskolás korban leginkább jellemző fogyasztói magatartások a kiválasztás, az áruismeret, a döntés, a kockázatvállalás, a bizalmi elv érvényesülése, addig a kamaszkorban már megjelenik a jogérzék, kellő fejlesztés esetén a jogismeret, a szolgáltatásismeret, a fogyasztói értékrend és a vállalkozásismeret is.

A fogyasztói szokások tekintetében az otthonról hozott hatások a legélénkebbek, ezért is fontos a szülők, a családok bevonása a nevelési folyamatba.

A napi gazdasági tapasztalatok, a gazdasági élet mind alaposabb és tudatosabb megismerése és megértése segít a fenntarthatóság eszméjének elfogadtatásában. Az emberek sokszor az olcsó, akciós termékeket részesítik előnyben, általában keveset költenek kultúrára, utazásra, erősen differenciálódnak abból a szempontból is, hogy mennyire akarnak, vagy tudnak megtakarítani.

E gyakorlattal szemben a fenntarthatóság irányába ható fogyasztói minták kialakítását segítheti a korrekt sokoldalú tájékoztatás és információ-áramlás.

Az iskolai programokban a pszichológiai mozgatókra, és a helyes értékrend alakítására kell a hangsúlyt fektetni.

*Az értékek formálásában lényeges:*

* a kívánság és a szükséglet fogalmának tisztázása és elkülönítése,
* az egyéni és társadalmi jogok tiszteletben tartása,
* a természeti értékek védelme.

*Fontos továbbá a fogyasztás során:*

* a tájékozódás képessége,
* a döntési helyzet felismerése és
* a döntésre való felkészülés.

Meg kell ismertetni a tanulókkal a **piac**, a **marketing** és a **reklám** szerepét, alkalmassá téve őket e területen való eligazodásra. Hangsúlyozni kell a **minőség** és a **biztonság** szerepét a fogyasztás során, valamint a **gazdaságosságot** és a **takarékosságot**.

A fogyasztóvédelmi oktatás céljaként megfogalmazott fogyasztói kultúra, valamint a kritikus fogyasztói magatartás kialakítása és fejlesztése érdekében különösen fontos, hogy az általános és a középiskola befejezésekor a diákok értsék, valamint a saját életükre alkalmazni tudják az alábbi fogalmakat:

**Tudatos, kritikus fogyasztói magatartás:** Olyan viselkedés, melyet a szuggesztív marketinghatásoktól való távolságtartás képessége, a fogyasztói szükségletek folyamatos mérlegelése, továbbá a felmerülő fogyasztói problémák megértésének, kommunikálásának és megoldásának képessége és készsége jellemez.

**Ökológiai fogyasztóvédelem:** Az elmúlt években sokan felismerték, hogy a környezeti problémáink túlnyomó többségének gyökere a mai fogyasztói társadalmunkban keresendő. Mind a javak pazarló előállítási technológiája, mind pedig fogyasztásunk gyakran ön- vagy csupán vállalati profitcélú volta, mennyisége, valamint annak összetétele hozzájárul erőforrásaink feléléséhez és természeti környezetünk elszennyezéséhez.

**Környezettudatos fogyasztás:** kiegyensúlyozottan dinamikus középút az öncélú, bolygónk erőforrásait gyorsulva felélő fogyasztás és a környezeti erőforrásokat nem kizsákmányoló fogyasztás között.

**Fenntartható fogyasztás:** A szolgáltatások és a hozzájuk kapcsolódó termékek olyan módon történő felhasználása, amely a jelenleginél jobb általános társadalmi életminőséget eredményez, de közben minimálisra csökkenti a természeti források és a mérgező anyagok használatát, valamint a hulladék- és szennyező anyagok kibocsátását az adott szolgáltatás, illetve termék teljes életciklusa során, annak érdekében, hogy a jövő nemzedékek szükségletei – és egészsége – ne kerüljenek veszélybe.

**Preventív, vagyis megelőző fogyasztóvédelem:** Amikor a vevő már a kezdet kezdetén érvényesíteni tudja jogait és nincs szükség panaszbejelentésre, bírósági perekre.

**4.3. A fogyasztóvédelmi oktatás színterei az oktatásban**

* Az egyes tantárgyak tanórai foglalkozásaiba jól beépíthetők a fogyasztóvédelemmel kapcsolatos tartalmak. Például:

 **Technika** – áruismeret, a gyártás és a termékminőség összefüggései;

 **Matematika** – banki, biztosítási és üzemanyag-fogyasztási számítások;

 **Fizika** – mérés, mértékegységek, mérőeszközök (villany, gáz, víz mérőórák);

 **Földrajz** – eltérő fogyasztási struktúrák és szokások;

 **Magyar** – reklámnyelv, feliratok; a reklám kommunikációs csapdái;

 **Biológia** – génmódosított élelmiszerek (GMO), amíg egy élelmiszer a boltba kerül, táplálkozás kiegészítők és divatjaik, egészséges táplálkozás;

**Kémia** – élelmiszerbiztonság, élelmiszeradalékok (E-számok), vegyszermaradványok, háztartási vegyszerek, kozmetikumok célszerű és tudatos használatuk;

**Informatika** – elektronikus kereskedelem (e-kereskedelem), internetes fogyasztói veszélyforrások, telefónia;

**Történelem** – EU fogyasztói jogok, fogyasztástörténet és fogyasztóvédelem, a reklám története stb.;

**Tantárgyközi projektek** – (pl. Hogyan készül a reklám? A zsebpénz?).

* Tanórán kívüli tevékenységek (vetélkedők, versenyek, rendezvények)
* Iskolán kívüli helyszínek (piaci séták, üzletek, bankok látogatása)
* Hazai és nemzetközi együttműködések (más iskolákkal, állami és civil szervezetekkel, cégekkel)
* Az iskola fogyasztóvédelmi működése (az iskola, mint fogyasztó és mint piac), az ezzel kapcsolatos foglalkozások.

**4.4. Módszertani elemek**

Valószínűleg akkor járunk a legjobban, ha az amúgy is zsúfolt iskolai tantervbe nem a hagyományos módszertani elemekkel és merev tanórai keretek között folyó oktatásból préselünk bele még többet, hanem bizonyos **készségek** **fejlesztésével** a fenntarthatóság és a fenntartható fogyasztás területén alkalmazzuk. Ilyen készségek: a kritikus gondolkodás, az egyéni és csoportos döntéshozás és a problémamegoldás. A készségfejlesztésnek tartalmazni kell az egyén és társadalom viszonyáról szóló információgyűjtés, információfeldolgozás, a feldolgozott információk alapján való döntés és végrehajtás módszereit.

A fogyasztói szokásalakítás egyik fontos célja a szülők és a helyi közösségek együttműködésének megnyerése és bevonása az iskolai nevelési programokba. Így a családok és közösségek fenntartható fogyasztásra való törekvése is kialakulhat.

A tudatos fogyasztóvá nevelés gyakorlatában a szülők lehetnek a pedagógus legfontosabb segítői és viszont. Amennyiben rendszeresen adunk az áruismerettel, vásárlással, fogyasztói döntésekkel kapcsolatos házi feladatokat, bizonyos idő után segíthetünk abban, hogy a gyerekek minél tudatosabban éljék meg családjuk fogyasztói szokásait. Az adatkezelési szabályokat betartva ismereteket gyűjthetünk a családok vásárlási szokásairól. Az információk adott esetben lehetővé teszik azt is, hogy a pedagógus pozitívan befolyásolja a család vásárlói magatartását.

Fontos, hogy a diákok e módszereket minél többször alkalmazzák, napjainkban tipikus helyi és globális problémákon keresztül:

* Interjúk, felmérések készítése az emberek vásárlási szokásairól
* Riportkészítés az eladókkal
* Médiafigyelés, médiaelemzés, reklámkritika
* Egyéni és csoportos döntéshozatal
* Helyi, országos- és EU-s szabályozások tanulmányozása
* Adatgyűjtés, adatfeldolgozás, információrögzítés csoportmunkában
* Problémamegoldó gyakorlat ötletbörzével, értékeléssel
* Szimulációs játék, esettanulmány
* Viták, szituációs játékok (eladói és vásárlói érdekek összehangolása, jellemző piaci magatartások felismerése és elsajátítása, fogyasztói kosár készítése)
* Érveléstechnikai gyakorlatok (hatékony érdekérvényesítés)

**5. Környezeti, természetvédelmi nevelés**

**5.1. A környezeti nevelés célja**

A környezeti nevelés átfogó célja, hogy elősegítse a tanulók **környezettudatos** **magatartásának**, életvitelének kialakulását annak érdekében, hogy a felnövekvő nemzedék képes legyen a környezeti válság elmélyülésének megakadályozására, elősegítve az élő természet fennmaradását és a **társadalmak fenntartható fejlődését**. (NAT 2003)

*A környezeti nevelés színterei az iskolában:*

Az összes tantárgy tanórai foglalkozásai

A nem hagyományos tanórai foglalkozások (pl. erdei iskola, témanapok, projekt-tanítás és más komplex, tantárgyközi foglalkozások)

Tanórán kívüli foglalkozások (pl. szakkörök, tábor, rendezvények, versenyek)

Hazai és nemzetközi együttműködések (más iskolákkal, állami és civil szervezetekkel, cégekkel)

Az iskola környezettudatos működése és az ezzel kapcsolatos foglalkozások

**5.2. A környezeti nevelés tartalmi elemei**

 A környezeti nevelés során a tanulók ismerjék meg azokat a jelenlegi folyamatokat, amelyek következményeként bolygónkon környezeti válságjelenségek mutatkoznak. Konkrét hazai példákon ismerjék fel a társadalmi-gazdasági modernizáció pozitív és negatív környezeti következményeit.

 A tanulók kapcsolódjanak be közvetlen környezetük értékeinek megőrzésébe, gyarapításába. Életmódjukban a természet tisztelete, a felelősség, a környezeti károk megelőzésére való törekvés váljék meghatározóvá. Szerezzenek személyes tapasztalatokat az együttműködés, a környezeti konfliktusok közös kezelése és megoldása terén.

 A környezeti nevelés céljaként megfogalmazott fenntartható fejlődés, környezettudatos magatartás előmozdításához elengedhetetlen, hogy az általános iskola befejezésekor a diákok megértsék, saját életükre alkalmazni tudják az alábbi fogalmakat:

* **Fenntartható fejlődés:** A jelenlegi generációk szükségleteinek kielégítése olyan módon, amely nem veszélyezteti a jövő nemzedékek szükségleteinek kielégítését
* **A növekedés korlátai:** A Föld, és a földi erőforrások végességéből adódó korlátok, melyek lehetetlenné teszik az emberiség lélekszámának, és anyagi javainak folyamatos gyarapodását.
* **Alapvető emberi szükségletek:** Minden ember és társadalom igénye és joga a túléléshez szükséges energiához és anyagokhoz való igazságos és egyenlő hozzáférésre, és a Föld lehetőségeihez mért kielégítő életminőség megvalósítására.
* **Az elővigyázatosság elve:** A megfontolt, a nem kívánt következményekre is figyelemmel lévő, az ökológiai folyamatokba a lehető legkevésbé beavatkozó döntéshozatal szükségessége olyan esetekben, amikor nem ismerünk minden körülményt, és/vagy amikor az adott kérdésre vonatkozó tudományos álláspont megosztott.
* **Kölcsönös függőség:** A minden elem és életforma (beleértve az embereket is) között fennálló kölcsönös és egyenrangú függőségi kapcsolatok a természeti rendszerekben.

**5.3. Módszertani elemek**

A fenntarthatóság pedagógiai gyakorlata feltételezi az egész életen át tartó tanulást, amelynek segítségével olyan tájékozott és tevékeny állampolgárok nevelődnek, akik kreatív, problémamegoldó gondolkodásmóddal rendelkeznek, eligazodnak a természet és a környezet, a társadalom, a jog és a gazdaság terén, és felelős elkötelezettséget vállalnak egyéni vagy közös tetteikben.

Mindez úgy valósítható meg, ha a tanulók érzékennyé válnak környezetük állapota iránt, és így képesek lesznek a környezet sajátosságainak, minőségi változásainak megismerésére és elemi szintű értékelésére, a környezet természeti és ember alkotta értékeinek felismerésére és megőrzésére, a környezettel kapcsolatos állampolgári kötelességeik vállalására és jogaik gyakorlására. A környezet ismeretén és a személyes felelősségen alapuló környezetkímélő magatartás egyéni és közösségi szinten egyaránt a tanulók életvitelét meghatározó erkölcsi alapelv.

A környezeti nevelés módszereiben tehát egyaránt jelen kell lennie a környezet állapotáról, a társadalom és a környezet viszonyáról szóló információgyűjtésnek, információ-feldolgozásnak, a feldolgozott információk alapján történő döntéshozatalnak, a döntés alapján eltervezett egyéni és közösségi cselekvésnek végrehatási módszereinek. A környezeti nevelés eredményességéhez az szükséges, hogy ezeket a módszereket a diákok minél többször, valós globális és helyi, lokális problémákkal, értékekkel kapcsolatban maguk alkalmazzák.

**5.4. Módszerek a környezeti nevelés számára**

* Természettudományos megfigyelések, túrák, kirándulások.
* Interjúk, felmérések készítése az emberek és a környezet viszonyáról.
* Helyi, országos és globális döntéshozatali rendszerek tanulmányozása.
* „Öröm- és bánattérkép” készítés.
* Jegyzetek, feladatmegoldások összehasonlítása, elemzése.
* Új ismerethez kapcsolódó kérdések megfogalmazása csoportosan.
* Adatgyűjtés, feldolgozás információrögzítés együttműködéssel.
* Esszé kidolgozása csoportosan (ötletgyűjtő, kidolgozók, véleményező feladatok munkamegosztással).
* Problémamegoldó gyakorlat ötletrohammal, értékeléssel.
* Fogalmak, jelenségek, összefüggések, törvényszerűségek kollektív definiálása, pontosítása, tisztázása.
* Adott témának analitikus, analógiás és holisztikus körüljárása.
* Írásbeli értekezések, vitairatok készítése, vélemények, beadványok, javaslatok megfogalmazása és értelmezése csoportos munkában.
* Viták, szituációs játékok.
* Érveléstechnikai gyakorlatok (hatékony kommunikáció elsajátítása)
* Természetvédelmi tevékenységek (őrjáratok, madárvédelem, faültetés).
* Részvétel a helyi környezetvédelmi tevékenységben (helyi környezetvédelmi program megismerése, véleményezése, a megvalósítás segítése).
* Kapcsolattartás civil és egyéb szervezetekkel a városban. Pl. Nők a Balatonért Szervezettel, Erdőgazdaságok helyi szervezetével, Polgármesteri Hivatal környezetvédelmi csoportjával, Balaton-felvidéki Nemzeti Park oktatási osztályával, Probio környezetvédő csoportjával.

**5.5. Eseménynaptár – hagyományok, újítások tükrében**

1979 óta szervezetten foglalkozunk természet- és környezetvédelemmel.

*Szeptember:*

* Iskola külső, belső környezetének rendezése (virágosítás, udvar, folyosó, szakterem stb.).
* Szakkörök, versenyek (többszintűek, levelezők) meghirdetése, beindítása.
* Használt elemgyűjtés beindítása május végi értékelés mellett.
* Civil és egyéb környezetvédelemmel foglalkozó szervezetekkel kapcsolatfelvétel.
* Papírgyűjtési verseny meghirdetése az osztályok között.
* Iskolafogászati kezelés megszervezése osztályonként
* Osztálykirándulások (8. évfolyam)
* Szüreti felvonulás
* Szív Világnapi Vetélkedő (7-8. évfolyam)
* Megemlékezés a pákozdi csatáról

*Október:*

* Megemlékezés a Zene Világnapjáról
* Megemlékezés az Aradi Vértanúkról, városi ünnepség az Aradi Emlékparkban
* Úszásoktatás megkezdése (3. 4. 5. 6. évfolyam)
* Őszi gyalogtúrák, kerékpártúrák (Tagore-sétány, Koloska-völgy, Vadaspark, Tamás-hegy, Jókai - kilátó, Balaton körüli kerékpározás).
* Bodorka Látogatóközpont megtekintése
* Lóczy labor órák elindítása a 7. és 8. évfolyamon
* Fut a füred futóverseny a Tagore sétányon
* Alpesi német nyelvi tábor (Obervellach)
* Iskolánk Logika Versenye a meghívott városok résztvevőivel
* Megemlékezés október 23-áról, városi ünnepség a Kovászna parkban

*November:*

* Megemlékezés a Tudomány Ünnepéről (nov. 4.)
* Egészségnap az alsó és felső tagozatosok számára
* Udvarrendezés, hulladékgyűjtés (lehullott falevelek összegyűjtése)
* Pályaválasztási kiállítás a Veszprémi Arénában a 8. évfolyamosok számára

*December:*

* Mikulásjárás az osztályok között
* Klubdélutánok rendezése
* Luca-napi jótékonysági vásár (dec.13.)

*Január:*

* Környezetvédelmi országos versenyek iskolai fordulóinak megtartása.
* Jégkarnevál megszervezése lebonyolítása a befagyott Balaton jegén a természet-, környezetvédő szemével.

*Február:*

* Városi Könyvtár környezet-, természetvédelmi rendezvényeinek meglátogatása
* Környezetvédelmi országos versenyek iskolai fordulóinak megtartása (Öveges fizika, Hevessy kémia, Bolyai természettudományi)
* Iskolai sítábor Ausztriában (Präbichl), síelés Eplényben
* Iskolai Farsang rendezése az alsó és felső tagozatosok számára
* „Hulladékból termék” játékos vetélkedő (3.-4. o.; 5.-6. o.; 7.-8. o.) csoportjai részére.
* Iskolafogászati kezelés megszervezése
* ~~Értékelések~~.

*Március:*

* Víz világnap megyei, városi, iskolai rendezvényein részvétel, rendezés (műsor, játékos vetélkedő, rajz, próza, egyéb pályázatok stb.)
* .
* Ásványkiállítás és vásár
* Varjú Lajos Természettudományi Csapatverseny (Kecskemét)
* Látogatás a Dunántúli Regionális Vízműnél (Balatonfüred)
* Részvétel a környezetvédelmi országos versenyek megyei fordulóin

*Április:*

* Tavaszi papírgyűjtési verseny az osztályok között
* Föld napi vetélkedő a felső tagozatosok számára (ápr.22.)
* 8. évfolyam iskolai faültetése (rózsabokor)

*Május:*

* Udvar virágosítása, Virágládák kihelyezése ~~(~~
* Jókai bableves főzőverseny a Koloska-völgyben (tanárok)
* „Szeresd a magyart!” Hungarikum vetélkedő Kislődön
* Sümegi várostrom vetélkedő
* Tanulmányi kirándulások az ország történelmi emlékhelyeire, környezetvédelmi területeire (Székesfehérvár, Budapest, Duna-kanyar, Sümeg, Keszthely, Nagyvázsony, Szigliget, Salföld, Tapolca stb.)

*Június:*

* Radnóti-hét környezetvédelmi rendezvényei: gyalogtúra, akadályverseny, tanár-diák kerékpártúra, fürdőzés a Kisfaludy strandon
* Iskolai országjáró táborok: honismereti, vízi, táltos

**6. A közösségfejlesztéssel kapcsolatos feladatok**

„ A közösség olyan emberi együttélés, amelyet a közösségi érdek, közös cél, közös értékrend és a tudat tart össze.” (Hankiss Elemér)

Az igazi nevelőközösség a legegyetemesebb emberi, kulturális, vallási, nemzeti és szociális értékek hordozója, közvetítője amellett, hogy messzemenően figyelembe veszi a közösség tagjának egyéni sajátosságait. Célja, hogy a közösség, mint tevékenységi keret segítse az egyén fejlődését, képességeinek kibontakozását úgy, hogy azok egyéni lehetőségeinek maximumára jussanak el.

Fő területei a tanórák, osztályfőnöki órák, tanórán kívüli foglalkozások, szakkörök, diák- önkormányzati munka, szabadidős tevékenységek.

A közösségfejlesztés során nemcsak a pedagógusoknak van feladata, hanem az iskolában foglalkoztatott valamennyi dolgozónak, sőt az iskolát segítő szervezetek vezetőinek is. Éppen ezért a közösségfejlesztéssel kapcsolatos feladatokat a nevelőtestület a szülői munkaközösséggel és a Diákönkormányzattal egyeztetve határozza meg.

Feladataink a következők:

*Minden tanuló:*

* Ismerje meg és tartsa be a társas együttélés alapvető szabályait.
* Legyen tisztában nemzetünk kulturális örökségének jellemző sajátosságaival, nemzeti kultúránk nagy múltú értékeivel.
* Sajátítsa el és gyakorolja azokat az egyéni és közösségi tevékenységeket, amelyek az otthon, a lakóhely, a szülőföld, a haza és népei megismeréséhez, megbecsüléséhez vezetnek.
* Legyen nyitott a különböző szokások, életmódok, kultúrák, vallások és a másság iránt.
* Váljon érzékennyé környezete állapota iránt, kapcsolódjon be értékeinek megőrzésébe.
* Életmódjában a természet tisztelete, a környezeti károk megelőzésére törekvés váljon meghatározóvá.
* Tudjon társaival és a felnőttekkel az adott témáról anyanyelvén szabatosan kommunikálni.
* Legyen képes életmódjára vonatkozóan helyes döntéseket hozni, egészséges életvitelt kialakítani felnőtt korában.
* Ismerje meg az egészségét, testi épségét veszélyeztető tényezőket s ezek elkerülésének módjait.
* Legyen képes önellenőrzésre, egymás segítésére.
* Tevékenysége erősítse a közösséghez való kötődést.

 *Pedagógusaink segítsék:*

- a tananyag elsajátítását,

- a tanuló kezdeményezéseit, a közvetlen tapasztalatszerzést,

- a nemzettudat megalapozását és a hazaszeretet elmélyítését,

- a hagyományok feltárását, ápolását, az ezekért végzett egyéni és közösségi tevékenységet

- a környezet sajátosságainak és minőségi változásainak megismerését,

- a személyes felelősségen alapuló környezetkímélő magatartást,

- az önálló ismeretszerzést, véleményformálást,

- az ismeretek bővítését a balesetek, betegségek, sérülések megelőzésére, az egészség megőrzésére,

- a beteg, sérült és fogyatékkal élő embertársak iránti elfogadó és segítőkész magatartás elsajátítását,

- a felnőtt családi életre való felkészítést,

- a közösségért és az egymásért való felelősségérzet kialakulását.

Hangsúlyt fektetünk:

- a magyar nyelv ápolására,

- iskolánk hagyományainak ismeretére,

- nemzetközi kapcsolataink fejlesztésére (Germering, Tarnow, Nagymegyer),

- iskolai hagyományok megőrzésére (ünnepélyek, akadályverseny, Madarak és fák napja stb.),

- iskolánk, udvarunk tisztaságára, ápoltságának megóvására,

- ismeretek bővítésére a szakköri munkában,

- a könyvtárnak, mint az önálló ismeretszerzés lehetőségének biztosítására,

- a kultúrált viselkedésre, a korrekt magatartás szabályainak kialakítására.

**7. A pedagógusok intézményi feladatai, az osztályfőnöki munka tartalma, az osztályfőnök feladatai**

**7.1. A nevelőtestület minden tagjának feladata**

* a lehetőségeket legjobban hasznosítva nevelni, oktatni iskolánk tanulóifjúságát,
* a NAT, a választott kerettanterv és a pedagógiai program alapelvei, értékei, cél- és feladatrendszerének maradéktalan teljesítése,
* szakmai, pedagógiai továbbképzéseken való részvétel,
* a városi, iskolai érdekeket szem előtt tartva tevékenykedni.

**7.2. A pedagógusok feladatai**

A pedagógusok általános feladatait (ügyeleti rend, adminisztrációs, ügyviteli feladatok, rendezvényszervezés, tanórán kívüli feladatok stb.) az iskola színvonalas működése érdekében olyan módon határozzuk meg, hogy a tantárgyi szakmai munka elsődlegessége és eredményessége mellett biztosítjuk a tanulók személyiségének optimális fejlődését és garantáljuk az iskola általános működési biztonságát.

A **pedagógusi munkamegosztás** elvi alapja az arányosság. Az iskolaigazgató felelőssége, hogy a mindenkori oktatási létszámnak megfelelően olyan módon hozza létre a **pedagógus munkakör**öket és az adott munkakörökhöz olyan mértékben határozza meg az oktatási-nevelési általános működtetési feladatokat, hogy azok egymással, az oktatási létszámmal egységes arányban legyenek és biztosítsák a meghatározott feladatok minőségi megoldásának lehetőségét.

Minden pedagógus alapvető **munkaköri kötelesség**e az iskolai munka zavartalanságát, eredményességét, a pedagógiai programban rögzített célok elérését biztosító feladatok teljesítése.

Részletesen:

* a tantervek végrehajtása,
* a pedagógiai etika írott és íratlan szabályainak betartása,
* a feladatok vállalása önkéntes, kivéve, az iskola vezetői által meghatározott feladatok ellátása /helyettesítés, ügyelet/,
* a problémák nyílt mindenkori megbeszélése a megfelelő hangnemben történjen tanulóval – szülővel – kollégával – vezetővel egyaránt,
* az egészség, testi épség megőrzéséhez szükséges ismeretek átadása,
* ha a gyermek balesetet szenved, vagy ennek veszélye fennáll, a szükséges intézkedések megtétele,
* tanulóbalesetek megelőzésével kapcsolatos tevékenységek megszervezése,
* a tanulók iskolán kívüli rendezvényein, tanulmányi kirándulásokon a tanulói balesetek megelőzése,
* a védő-óvó előírások betartása bombariadó vagy tűzriadó esetén, az intézmény gyors és szakszerű kiürítése, az illetékes szervek értesítése,
* a kulturált viselkedés, öltözködés szabályainak betartása (ünnepélyeken, rendezvényeken).

**7.3. Az osztályfőnök feladatai**

Az osztályfőnököt az igazgató jelöli ki. Munkáját az iskola nevelési és oktatási terve, valamint az iskolai munkaterv alapján végzi. Munkáját előre megtervezi és ezt írásban foglalkozási tervben rögzíti. Felelős vezetője az osztály közösségének.

**Feladata** a tanulók személyiségének alapos, sokoldalú megismerése, differenciált fejlesztése, közösségi tevékenységük irányítása, öntevékenységük és önkormányzó képességük fejlesztése. Munkájában támaszkodik a diákönkormányzat vezetőségére, segíti és figyelemmel kíséri tevékenységüket. Együttműködik az osztályban tanító szaktanárokkal, napközis nevelőkkel. Felelős osztálya rendjéért, tisztaságáért. Látogatja az osztálya tanítási óráit, tanórán kívüli foglalkozásait. Észrevételeit megbeszéli az érintett nevelővel. Az osztályozó értekezleten értékeli osztálya helyzetét, neveltségi szintjét, magatartását, tanulmányi helyzetét. Törekszik a tanulók személyiségének sokoldalú fejlesztésére, gondot fordít a gyengébbek felzárkóztatására, a differenciált foglalkoztatásra, a tehetséggondozásra. A tanulók személyiségfejlesztése érdekében összehangolja az iskola és a család nevelőmunkáját, együttműködik a szülőkkel. A továbbtanulásra jelentkezést megelőzően segíti a pályaválasztási munkát. Családlátogatást a veszélyeztetett tanulóknál tanév elején ajánlott végeznie az ifjúságvédelmi felelőssel együtt. Fogadóórát és szülői értekezletet a munkatervben meghatározott időpontban tart. Havonta ellenőrzi az osztálynapló és az ellenőrző jegyeit. Az ellenőrző könyvben tájékoztatja a szülőket a tanuló magatartásáról, tanulmányi előmeneteléről. Elvégzi az ügyviteli, adminisztrációs teendőket, megírja a törzslapokat, kitölti a bizonyítványokat. Felelős az osztálynapló rendes és folyamatos vezetéséért, a bejegyzések ellenőrzéséért. A tanulói házirendet, a balesetvédelmi és tűzvédelmi szabályokat az első tanítási napon a tanulókkal, az első szülői értekezleten a szülőkkel ismerteti. Bombariadó, tűzriadó esetén az intézményben elfogadott intézkedési terv alapján tevékenykedik. Ellenőrzi a tanulók szakkörre, sportegyesületbe való jelentkezését. Együttműködik a szülői munkaközösség tagjaival. Igazolt távolmaradást engedélyezhet a tanulóknak három napon belül.

**8. A kiemelt figyelmet igénylő tanulókkal kapcsolatos pedagógiai tevékenység**

A kiemelt figyelmet igénylő tanulók oktatása-nevelése osztálykeretben, a tanórán, illetve a tanórán kívül egyéni vagy kiscsoportos fejlesztő, felzárkóztató foglalkozás, szakkör keretében történik. Az osztályközösség kialakításánál előtérbe kerül a figyelem, megértés, segítőkészség, türelem, a másság elfogadása. Fontos az egyéni képesség- és teljesítményszintekhez igazodó differenciált oktatás megvalósítása, a csoportos, páros és egyéni munkaformák alkalmazása és az állandó pozitív megerősítés (jutalmazás) szerepe.

**8.1. A beilleszkedési, magatartási nehézségekkel összefüggő pedagógiai tevékenység**

Beilleszkedési, tanulási, magatartási nehézséggel (BTM) küzd az a tanuló, akit a szakértői bizottság (Nevelési Tanácsadó) a szakvéleményében annak minősít.

A feladat elsősorban a tanulási nehézség korai felismerése, illetve a már kialakult problémák hatékony orvoslása.

A megelőzés szempontjából fontos az első osztályosok osztályfőnökének és az alsó tagozatos tanítók konzultációja a Nevelési Tanácsadó szakembereivel.

A szakértői vélemény javaslata alapján egyéni foglalkozáson, korrepetáláson és heti egy-kettő fejlesztő foglalkozáson vesznek részt a tanulási, magatartási zavarral küzdő gyerekek.

A fejlesztő foglalkozást fejlesztő pedagógus vezeti, aki a gyerekekkel egyéni fejlesztési terv alapján dolgozik.

Fontos a szülő és a tanítónő, fejlesztő pedagógus kölcsönös bizalmon alapuló együttműködő kapcsolatának kiépítése (családlátogatás, fogadó órák, szülői értekezletek, rendezvényeken való aktív részvétel) a gyermek képességeinek fejlesztése érdekében.

**8.2. A sajátos nevelési igényű tanulók gondozása**

Sajátos nevelési igényű (SNI) az a tanuló, akit a tanulási képességet vizsgáló szakértői és rehabilitációs bizottság szakvéleményében mozgásszervi, érzékszervi, értelmi vagy beszédfogyatékosnak, halmozottan fogyatékosnak, autizmus spektrum zavarral vagy egyéb pszichés fejlődési zavarral (súlyos tanulási, figyelem vagy magatartászavarral) küzdőnek minősít.

A tanulási zavarral küzdő tanulókkal gyógypedagógus foglalkozik egyéni fejlesztő foglalkozás keretében. A gyermekek haladásáról egyéni fejlesztési tervet készít a szakértői bizottság véleménye alapján. Rendszeresen konzultál a szülőkkel és a gyermekeket tanító szaktanárokkal a tanulók teljesítményéről.

Indokolt esetben a sajátos nevelési igényű tanuló az osztályközösségből kiemelve egyéni órarend alapján halad a szaktanárok irányításával.

**8.3. A tehetség, képesség kibontakoztatását segítő tevékenység**

Tehetségen a velünk született adottságokból kibontakozó, jól **fejleszthető képességek**et értjük.

Tehetségesnek tekinthetők azok a tanulók, akik egy vagy több **részképességük** alapján **kiemelkedő teljesítményre** képesek.

A 6-10-12 éves korosztályban valamilyen területen tehetségesnek mutatkozó gyermeket **„tehetség palántáknak”** szokták nevezni, mert ebben a korban még csak néhány tehetségterületen (ének, zene, mozgás, képzőművészet, matematika, vers-és prózamondás) fordul elő igazi tehetség.

Ahhoz, hogy fejlesztő munkánkat tudatosan megtervezzük, meg kell ismernünk tanítványaink egyedi jellemzőit, erősségüket, gyengéiket, szokásaikat, meg kell figyelnünk, hogy mi érdekli őket, milyen típusú feladatokat kedvelnek.

A tehetség felismeréséhez alkalmazható módszerek:

* diagnosztikus mérések végzése a különböző képességi területeken (kreativitás, motiváció, figyelem, elkötelezettség, általános intelligencia stb.),
* személyiség- és szorongásvizsgálat (érzelmi intelligencia mérése),
* irányított megfigyelés a gyermek életkörülményeinek feltérképezésére (a gyermek helyzete a családban, normák, értékek, szokások, irányultság),
* tanórai tevékenység megfigyelése (milyen a gyermek aktivitása, érdeklődése, milyenek a tanulási szokásai),
* tanórán kívüli tevékenységek megismerése (milyen szakkörökre jár, mi a gyermek hobbija, milyen versenyeken indul és milyen eredményességgel),
* különböző forrásból származó vélemények összegzése a megfigyelt tehetségéről (szülők, pedagógusok, tanulótársak jellemzése, énkép, önértékelés),
* genetikai, pszichológiai vizsgálatok beszerzése (háziorvos, gyermekorvos, iskolaorvos, iskolapszichológus, védőnő véleménye).

Tehetségfejlesztés a tanítási órán:

* Differenciált óravezetés: csoportmunka, páros munka, egyéni bánásmód alkalmazása, a tanítványok felkészültségének megfelelő minőségű és mennyiségű feladat adása.
* Gazdagítás, dúsítás: több vagy magasabb szintű problémamegoldást igénylő feladat, kutatómunka adása az erre fogékony tanulóknak.
* Gyorsítás, léptetés: a tehetséges tanuló évfolyamot ugrik vagy bizonyos tantárgyakat magasabb évfolyamon tanul.
* Elkülönítés, szegregáció: a tehetségesek kiválogatása, bizonyos tantárgyakból nívócsoportos oktatása, elsősorban testnevelésből, matematikából, idegen nyelvből és a magasabb létszámú évfolyamokon magyar nyelv és irodalomból.
* Öndifferenciálás: különböző nehézségű plusz feladatok megoldása a kötelezőkön túl, ezek a szabadon választható szorgalmi feladatok.
* „Nyitott polc” rendszer: szabad szótár, lexikon, szakirodalom használata az iskolai könyvtárban.
* Felfedező tananyag feldolgozás rendszerének megteremtése: kísérletezés, egyedi tanulási módszerek kipróbálása.

Tehetségfejlesztési színterek a tanítási órán kívül:

* Bekapcsolódás az iskolai szakköri munkába (matematika, honismeret, magyar, informatika, énekkar, kézműves, festő, tömegsport, labdarúgás, kézilabda, atlétika, természetismeret).
* Alapfokú művészeti oktatás: iskolánk a szegedi Táltos Tehetséggondozó Művészeti Iskola telephelye 2002 óta. (Festő, színjátszó csoportok).
* Önképzőköri tevékenység támogatása: önálló projektek készítése (pl. „Ladik” Médiaismereti Vetélkedő).
* Szakosztályba irányítás: iskolánk együttműködési megállapodást kötött több sportegyesülettel: a veszprémi VEDAC atlétikai klubbal, a balatonfüredi Yacht Clubbal (vitorlázás), a balatonfüredi Kölyök Labdarúgó Klubbal és a balatonfüredi Gumiasztal Egyesülettel, az utánpótlás biztosítására.
* Helyi szakköri lehetőségek megismertetése: Ferencsik János Zeneiskola különböző tanszakai (hegedű, zongora, fuvola, gitár stb.), veszprémi Cholnoky Mozgásművészeti Stúdió, balatonfüredi Acro Dance Csoport, Reformkori Hagyományőrzők Társasága, Balatonfüred Néptánc Együttes, Sellő Tánccsoport Alapítvány.
* Szaktáborba való eljutás segítése, részvétel biztosítása a saját rendezésű iskolai táborokban: sítábor Ausztriában (Präbichl), képzőművész tábor, honismereti tábor, vízi tábor (magyarországi folyók), idegen nyelvi tábor (Ausztria, Németország).
* Országos tanulmányi és sportversenyeken való részvétel: magyar (helyesírás, vers- és prózamondás), matematika, történelem, természetismeret, fizika, kémia, biológia, kémia, informatika, idegen nyelvek (angol, német), képzőművészeti pályázatok, énekkari, népdaléneklési versenyek, illetve atlétika, labdarúgás, ügyességi és váltófutó csapatbajnokság, kézilabda, darts, úszás, mezei futás, tenisz, sportlövészet.
* Részvétel a pályázatokon és a levelezős tanulmányi versenyeken: képzőművészeti pályázatok, levelezős tanulmányi versenyek (Mozaik, Kvalitás extra, Süni komplex természetismereti vetélkedő, Bendegúz Gyermek és Ifjúsági Akadémia, TITOK, Manó Tanoda stb.)
* Az iskolai könyvtár, valamint az iskola más létesítményeinek, eszközeinek egyéni vagy csoportos használata.
* Felkészítés a középiskolai írásbeli felvételi vizsgára: felvételi előkészítő foglalkozások magyar nyelv és irodalomból, idegen nyelvből (angol) és matematikából a nyolcadik évfolyamosok számára.
* Hétvégére, szünidőre fejlesztő feladatok adása: az átlagtól eltérő, kiemelkedő gyermekek igénye a folyamatos terhelés, várják a megoldandó problémákat, feladatlapokat, teszteket.

**9. A gyermek- és ifjúságvédelemmel kapcsolatos feladatok**

Törvényi háttér

1997-ben jelent meg gyermekek védelméről és a gyámügyi igazgatásról szóló XXXI. törvény ill. **1998**-ban acsaládok támogatásáról szóló **LXXXIV. törvény**

Mindkettő a megelőzést helyezi előtérbe. Célja, hogy a gyermeknek lakóhelyén, családi környezetében élve kell hozzájutnia a személyiségének, életkorának megfelelő oktatási lehetőségekhez és a gyermekjóléti, gyermekvédelmi ellátásokhoz, szolgáltatásokhoz.

 Az iskola gyermek- és ifjúságvédelmi feladatai

*Általános feladatok*: tankötelezettség biztosítása, egészségnevelés, drog-megelőzés, bűnmegelőzés, szabadidős programok, hátrányos helyzetű és veszélyeztetett tanulók szűrése.

*Speciális feladatok*: feltárás, helyzetelemzés (hátrányos helyzetű, veszélyeztetett és sajátos nevelési igényű gyermekek), családlátogatás, igény szerinti foglalkozások megszervezése (felzárkóztatás, fejlesztő felkészítés, korrepetálás), pedagógiai és gyermek- és ifjúságvédelmi szakszolgálati ellátás biztosítása külső segítők bevonásával.

 A gyermek- és ifjúságvédelmi **tevékenység területei**:

* a családdal, szülőkkel való kapcsolattartás (családlátogatás, nevelési segítség, életvezetési tanácsadás, krízishelyzetben való együttműködés)
* a diákönkormányzat iskolai döntéshozatalba való bevonásának segítése,
* a rászoruló családok étkezési és tankönyvtámogatása (ingyenes, kedvezményes étkezés, ingyenes tankönyv biztosítása),
* javaslat rendszeres gyermek- és ifjúságvédelmi támogatás, illetve természetbeni juttatás iránti kérelemre,
* a gyermek napközis, illetve tanulószobai ellátásának biztosítása.

A **gyermek- és ifjúságvédelmi felelős** az iskolában folyó nevelési-oktatási munka aktív részeseként segíti a pedagógusok gyermek- és ifjúságvédelmi munkáját. Aktív és hatékony tagja az észlelő-jelzőrendszernek. Tevékenységének célja a **prevenció**, azaz a gyermek problémáinak minél korábbi felismerése és minél hatékonyabb kezelése. Az intézmény vezetőjének feladata, hogy mindebben hathatós támogatást nyújtson számára.

A gyermek- és ifjúságvédelmi felelős **kötelezettségei**:

* közreműködik a gyermek- és ifjúságvédelmi feladatok ellátásában, a tanuló fejlődését veszélyeztető körülmények megelőzésében, feltárásában, megszüntetésében,
* biztosítja a hátrányos helyzetben lévő tanuló felzárkóztatását,
* észreveszi, ha a tanuló tanulmányi eredménye váratlanul leromlik,
* felfigyel a családban jelentkező gondokra, problémákra (szülők gazdasági helyzetének, családi életének megromlása),
* a tanuló fejlődését veszélyeztető okok megszüntetése érdekében együttműködik az „észlelő-jelző rendszer” tagjaival: gyermekjóléti szolgálattal, pedagógiai szakszolgálattal, családsegítő szolgálattal, gyámügyi hivatallal, gyermekorvossal, védőnővel, nevelési tanácsadóval, ÁNTSZ-szel, rendőrséggel.

 Az **osztályfőnök** gyermek- és ifjúságvédelmi feladatai:

* folyamatosan figyelemmel kíséri osztályában a nehézséggel küzdő gyermekeket, az igazolatlanul hiányzókat,
* megismeri tanulói képességeit, érdeklődési körüket, jellemüket, családi hátterüket, baráti kapcsolataikat, pályaválasztási terveiket,
* tájékoztatja a gyermek- és ifjúságvédelmi felelőst a veszélyeztetett gyermekekkel kapcsolatos változásokról.

Az iskola együttműködik a **gyermekjóléti szolgálattal** különösen:

* a pedagógiai jellemzés valamint a környezettanulmány alapján készített gondozási terv megvalósításában,
* a szükség szerinti esetmegbeszélésen való részvétellel,
* a legalább félévente készítendő helyzetértékelés megismertetésével, melyben a gondozás eredményességét rögzítik.

Az iskola a tanuló szociális helyzetéből és fejlettségéből eredő hátrányok ellensúlyozása céljából **képesség-kibontakoztató** vagy **integrációs felkészítés**t szervez. (Bővebben: lásd a tartalomjegyzékben!).

**10. A tanulók részvételi jogai gyakorlásának a rendje az intézményi döntési folyamatban**

Az intézmény tanulói – az Nkt.48.§ alapján - érdekeik képviseletére **diákönkormányzat**ot hozhatnak létre.

A diákönkormányzat az iskola nevelési-oktatási célkitűzéseinek megvalósítását az életkori sajátosságok figyelembevételével, a tanulói aktivitás és öntevékenység fejlesztésével segíti.

A diákönkormányzat **éves munkaterv** alapján dolgozik. Tevékenysége során törekszik a tanulmányi munka fejlesztésére, közreműködik a színvonalas kulturális és sportélet megszervezésében (iskolai farsang, Radnóti-hét rendezvényei) és a tanulóközösség érdekképviseletében, gyakorolja saját jogosítványait.

A **diákönkormányzat vezető**je beszámolási kötelezettséggel tartozik a végzett munkáról az őt megválasztó közösségnek, tájékoztatási kötelezettsége van az iskolavezetés és a nevelőtestület felé. Az intézményvezető bízza meg ötéves időtartamra.

A diákönkormányzat tisztségviselői:

* osztályonként választott osztálytitkár,
* a diákönkormányzat gyermekvezetője, aki a városi diákparlamentben képviseli az intézmény diákközösségét.

A gyermekvezetők véleményét, javaslatát, észrevételeit, kéréseit a diákönkormányzatot segítő tanár továbbítja az igazgatóhoz és a nevelőtestülethez.

A *diákönkormányzat működése*: a Diáktanács kéthavonta tart megbeszélést az aktuális feladatokról.

A diákönkormányzatnak **döntési joga van** a Műk. rendelet 120.§ alapján:

* a diákság közösségi életének tervezésében, szervezésében, ellenőrzésében és értékelésében,
* a működéséhez biztosított anyagi eszközök felhasználásáról,
* egy tanítás nélküli munkanap programjáról,
* saját tájékoztatási rendszerének létrehozásáról és működtetéséről,
* saját SZMSZ-éről.

A diákönkormányzatnak **véleményezési joga van**:

* a nevelési-oktatási intézmény működésével és a tanulókkal kapcsolatos valamennyi kérdésben,
* a tanulói közösséget érintő kérdések meghozatalánál,
* a tanulók helyzetét elemző, értékelő beszámolók elkészítésekor, elfogadásakor,
* a tanulói pályázatok, versenyek meghirdetésekor, megszervezésekor,
* az iskolai sportkör működési rendjének megállapításában,
* a szabadidős, tanórán kívüli programok szervezésében, lebonyolításában,
* az iskolai könyvtár működési rendjének kialakításában,
* az intézményi SZMSZ diákokat érintő kérdéseiben, a házirend elfogadása előtt.

A diákönkormányzat feladatainak ellátásához térítésmentesen használhatja az iskola helyiségeit, berendezéseit.

A **diákközgyűlés** összehívását az iskolai diákönkormányzat vezetője kezdeményezi, a tanév helyi rendjében meghatározottak szerint.

**11. Kapcsolattartás a szülőkkel, tanulókkal, az iskola partnereivel**

A **tanulókat** az iskola életéről, az iskolai munkatervről, illetve az aktuális feladatokról az iskola igazgatója vagy helyettese, a diákönkormányzat vezetője és az osztályfőnökök tájékoztatják:

* az igazgató a heti sorakozók alkalmával és évente egyszer a diákközgyűlésen,
* a diákönkormányzat vezetője kéthavonta egyszer a diákönkormányzat vezetőségi ülésén,
* az osztályfőnökök folyamatosan az osztályfőnöki órákon.

A **tanulót** és a **tanuló szüleit** a **tanuló fejlődéséről**, egyéni haladásáról, **érdemjegyeiről** a szaktanárok folyamatosan (szóban, illetve a tájékoztató füzeten keresztül írásban) tájékoztatják.

A tanulók kérdéseiket, véleményüket, javaslataikat szóban vagy írásban egyénileg, illetve választott képviselőjük útján közölhetik az iskola igazgatójával, a nevelőkkel, a nevelőtestülettel vagy az iskolaszékkel.

A **szülőket** az iskola életéről, az iskolai munkatervről, az aktuális feladatokról az iskola igazgatója és az osztályfőnökök tájékoztatják:

* az iskola igazgatója legalább félévente egyszer a szülői munkaközösségi értekezleten, vagy az iskolai szintű szülői értekezleten,
* az osztályfőnökök folyamatosan az osztályok szülői értekezletein.

A szülők és a pedagógusok együttműködésére szolgáló fórumok:

* **Családlátogatás,** melynek célja a gyermekek családi hátterének, körülményeinek megismerése, illetve tanácsadás a gyermek optimális fejlesztése érdekében. (Nem kötelező, csak ajánlott.)
* **Szülői értekezlet**, melynek célja a szülők és pedagógusok közötti folyamatos együttműködés kialakítása. Feladata a szülők tájékoztatása az iskola céljairól, feladatairól, lehetőségeiről, a helyi tanterv követelményeiről, az iskola és a szaktanárok értékelő munkájáról, a gyermekek tanulmányi előmeneteléről, magatartásáról, a gyermek osztályának tanulmányi munkájáról, neveltségi szintjéről, az osztályközösség céljairól, feladatairól, eredményeiről, problémáiról, valamint a szülők kéréseinek, véleményének, javaslatainak továbbítása az igazgató felé.

Fajtái: munkatervbe beütemezett (évente három alkalom), réteg szülői értekezlet (pályaválasztási, leendő első osztályos szülői értekezlet, táborozásra felkészítő szülői értekezlet).

* **Fogadó óra**, melynek célja a szülők és pedagógusok személyes találkozása, konzultációja, a tanulók egyéni fejlesztésének segítése konkrét tanácsokkal. Évente három délutáni alkalom, illetve heti egy délelőtti óra pedagógusonként.
* **Nyílt tanítási nap** az iskolában tanulók szüleinek és a leendő első osztályosok szüleinek, melynek célja, hogy a szülők betekintést nyerjenek az iskolai nevelő és oktató munka mindennapjaiba, ismerjék meg személyesen a tanítási órákat, tájékozódjanak közvetlenül gyermekük és az osztályközösség életéről. A leendő első osztályosok szülei ismerjék meg az intézmény kínálatát és ismerkedjenek a leendő elsős tanító nénikkel.
* **Iskolai honlap** célja, hogy a szülők, érdeklődők naprakész információkat szerezhessenek az iskola tanórai és tanórán kívüli rendezvényeiről, különböző programokról, a gyermekeket érintő eseményekről, eredményekről, feladatokról, lehetőségekről.

A szülők, a nevelőtestület, a fenntartó és a diákönkormányzat közös érdekképviseleti szerve az **~~iskolaszék~~** Intézményi Tanács (IT). Elősegíti az oktató-nevelő munka feltételeinek megteremtését. Működése garancia arra, hogy valamennyi érintett megfelelő információhoz jusson az iskolai munkával kapcsolatban és észrevételeiket, javaslataikat megfogalmazhassák. Az IT hozzájárul az iskola szakmai arculatának formálásához.

Az IT **dönt**:

* működési rendjéről és munkaprogramjának elfogadásáról,
* .

Az IT-nek **véleményezési joga van**:

* a tanulók jogainak érvényesítésével, kötelezettségeinek teljesítésével összefüggésben az intézmény működésével kapcsolatos kérdésekben,
* az intézményi alapdokumentumok elfogadásakor.

**12. A tanulmányok alatti vizsga vizsgaszabályzata**

**12.1. Osztályozóvizsga szabályai** a Műk. rendelet alapján

Osztályozóvizsgát köteles tenni a tanuló:

* ha felmentést kapott a tanórai foglalkozásokon való részvétel alól, (pl. magántanuló)
* ha tanulmányi kötelezettségének az előírtnál rövidebb idő alatt tesz eleget,
* ha igazolatlan mulasztása eléri a 30 órát,
* ha igazolt és igazolatlan mulasztása több 250 tanítási óránál, és a nevelőtestület döntése alapján osztályozóvizsgát tehet,
* ha felkészültségéről független vizsgabizottság előtt ad számot.

Az osztályozóvizsga időpontját az igazgató jelöli ki.

 Egy osztályozó vizsga egy adott tantárgy és egy adott évfolyam követelményeinek teljesítésére vonatkozik. Az év végi osztályozó vizsgát az adott tanítási évben kell megszervezni.

Az osztályozóvizsga előírásai:

* Az osztályozóvizsgát háromtagú bizottság előtt kell tenni,
* Tagjai: szaktanárok, igazgató vagy igazgató-helyettes.
* Az osztályozóvizsgáról jegyzőkönyvet kell felvenni.
* Jellegétől függően szóbeli illetve írásbeli részből áll.
* Az osztályozóvizsgákat a tanítási év utolsó napjáig meg kell szervezni.
* A sikertelen osztályozóvizsgát a tanuló a javítóvizsgán a továbbhaladás érdekében kijavíthatja.
* Ha a tanuló az osztályozóvizsgán neki fel nem róható okból nem jelenik meg, vagy a vizsgát megszakítja, **pótló vizsgát** tehet.

Egy vizsganapon egy vizsgázó legfeljebb három írásbeli vizsgát tehet.

**12.2. Javítóvizsga szabályzata**

Javítóvizsgát tehet az a tanuló, aki 2-8. évfolyamon a tanév végén – legfeljebb három tantárgyból – elégtelen osztályzatot kapott, illetve az a tanuló aki az osztályozó vizsgán számára felróható okból nem jelent meg.

A javítóvizsga előírásai:

* Javítóvizsgát az iskola pedagógusaiból alakított háromtagú bizottság előtt kell tenni.
* A bizottság tagjai: szaktanárok, igazgató vagy igazgató-helyettes.
* A javítóvizsgáról jegyzőkönyvet kell felvenni.
* A javítóvizsga időpontja augusztus 25-től 31-ig terjedhet.
* Az időpontról és a helyszínről a tanulót illetve a szülőt írásban értesíteni kell.
* A javítóvizsga eredményét az osztályfőnök írja be a törzslapra és a bizonyítványba, a záradékot az osztályfőnök és az igazgató írja alá.
* A javítóvizsga helye az iskola, ahonnan a tanulót javítóvizsgára utasították. A sikertelen javítóvizsgát tett tanuló az évfolyamot ismételni köteles.

Azt a tanulót, aki az osztályozó- illetve javítóvizsgán neki felróható okból nem jelenik meg, úgy kell tekinteni, mintha sikertelen vizsgát tett volna.

**12.3. Szintfelmérő vizsga**

Követelményei:

* Szintfelmérő vizsga azokból a tantárgyakból szervezhető, ahol emelt szinten vagy képességek szerinti csoportbontásban történik az oktatás.
* A szintfelmérő feladatokat a szaktanárok állítják össze és értékelik.

**13. Az iskolaváltás, a tanulók felvételének, átvételének rendje, a tanulói jogviszony megszűnése**

Készült a Műk. rendelet 22-24. §-a alapján.

**13.1. A tanuló felvétele, átvétele az iskolai osztályokba, a tanulói jogviszony keletkezése**

* Tanköteles korú gyermekét a szülő március 1-je és április 30-a között - a kormányhivatal által közzétett időpontban – köteles beíratni a választott iskola első évfolyamára. Iskolánkban két beiratkozási nap áll rendelkezésre.
* Beiratkozáskor be kell mutatni a gyermek nevére kiállított személyi azonosítót vagy a születési anyakönyvi kivonatot, a lakcímigazolványt, a TAJ kártyát és az óvoda által kiállított iskolaérettségi igazolást.
* Beiratkozáskor a szülő választ a kötelező iskolai erkölcstan vagy az egyház által biztosított hit-és erkölcstan oktatás, valamint az első osztály második félévétől induló német vagy angol nyelvoktatás között.
* Az első osztályos tanulók felvételéről, más iskolából történő átvételről az **igazgató** dönt, erről a szülőt, átvétel esetén az előző iskola igazgatóját írásban tájékoztatja. Az elutasító döntés ellen a szülő a fenntartónál fellebbezhet.
* A kijelölt körzethatáron belül lakó tanulókat az igazgatónak fel kell vennie. (Körzethatárok lásd: mellékletek.)
* Körzeten kívüli tanuló igazgatói és fenntartói engedéllyel írható be a férőhely figyelembevételével.
* A felvételi kötelezettség teljesítése utáni további felvétel, átvétel esetén az igazgató köteles a **halmozottan hátrányos helyzetű** tanulók kérelmét előnyben részesíteni.
* További felvételi kérelmek elbírálásánál az igazgató a **helyi lakosok** kérelmét részesíti előnyben.
* Ha **helyhiány** miatt az igazgató az összes felvételi, átvételi kérelmet nem tudja teljesíteni **sorsolás** útján dönt. A sorsoláson részt vesznek a kérelmet benyújtók.
* Sorsolás nélkül felvehető a **sajátos nevelési igényű** és a **különleges helyzetű** tanuló. **Különleges helyzet**: szülő, testvér tartósan beteg vagy fogyatékkal élő, a testvér iskolánk tanulója, a szülő munkahelye az iskola körzetében található vagy az iskola a lakóhelyétől egy kilométeren belül van.
* A beiskolázás eredménye alapján a fenntartó és az igazgatók egyetértésével **átirányítás** történhet abba az intézménybe, ahová kevesebb tanuló iratkozott. A szülő az átirányítás ellen a tankerületi igazgatónál élhet fellebbezési jogával.
* Más iskolából történő átiratkozás esetén a helyi tantervek különbözőségeiből adódó **tantárgyi lemaradást** pótolni kell, a gyermek felkészítéséről a szülőnek kell gondoskodnia.
* Az iskola nyilvántartásában marad az a tanuló, aki iskolai tanulmányait külföldön folytatja.
* Külföldi bizonyítvány elismeréséről, különbözeti vizsgákról az Emberi Erőforrás Minisztérium véleménye alapján az igazgató dönt.

**13.2. Egy évfolyamon belül másik osztályba való átlépés feltételei, a csoportbontásból adódó átjárhatóság biztosítása**

Az évfolyamon belüli másik osztályba lépés **feltétele** a szülői kérés megfelelő indoklással, illetve tantestületi döntés az osztályfőnök javaslata alapján nevelési szempontok és a tanulmányi előmenetel javítása céljából.

A tagozat és az emelt szintű oktatás évfolyamonként párhuzamos órarend szerint, **csoportbontás**ban történik. A csoportokból való átkerülést a tanuló teljesítménye határozza meg. Félévenként az adott évfolyamon tanító tanárok megbeszélése alapján, a szülővel egyeztetve, igazgatói engedéllyel lehet a tanulót áthelyezni.

**13.3. Magántanulók**

A köznevelési törvény 45. § (5) bekezdése szerint a szülő kérelmére a tankötelezettség magántanulóként teljesíthető, ha az a tanuló fejlődésére, tanulmányi előmenetelére nem hátrányos.

A magántanulót az iskola valamennyi kötelező tanórai foglalkozása, valamint a készségtárgyak (testnevelés, ének-zene, rajz, technika) értékelése és minősítése alól az **igazgató fölmenti**.

A **szülő kötelessége** gondoskodni a tanuló felkészítéséről. Szülői kérésre az igazgató engedélyezheti a tanórák látogatását.

A tanuló önállóan készül fel, az igazgató által meghatározott időpontokban **konzultálnia** kell a szaktanárokkal a tantárgyi követelményekről és félévkor, illetve év végén **osztályozó vizsgát** kell tennie az alapozó tantárgyakból. Magatartását és szorgalmát nem kell minősíteni.

Ha a tanuló a szakértői és rehabilitációs bizottság **szakvélemény**e alapján lesz magántanuló, a felkészítéséről az iskola gondoskodik.

Magántanulói kérelem elbírálása esetén az igazgatónak döntéséhez be kell szereznie a **gyermekjóléti szolgálat** és a **gyámügy** véleményét.

**13.4. A tanulói jogviszony megszűnése, megszüntetése**

Megszűnik a tanuló jogviszonya:

* ha a tanulót másik iskola átvette, az átvétel napján,
* az általános iskola utolsó évfolyamának elvégzéséről szóló bizonyítvány kiállításának napján,
* kizárás esetén a fegyelmi határozat jogerőre emelkedésének napján.

Ha a tanuló szülői kérésre (munkahelyváltozás, elköltözés) kiiratkozik az intézményből tanulmányai befejezése előtt, az iskola az iskolaváltozást adminisztrálja, a tanuló adatait, érdemjegyeit feltüntető **iskolaváltoztatási értesítő**t küld a fogadó iskolának. A fogadó iskola visszajelzése után küldi meg a tanuló iskolában őrzött dokumentumait (egészségügyi lap, felmérő feladatlapok, bizonyítvány, ellenőrző könyv).

Ha a tanuló sikeresen befejezte iskolai tanulmányait, megszűnik a jogviszonya az intézménynél. A jogviszonyváltozást az intézmény a tanuló bizonyítványába, az osztálynaplóba és a törzslapra egy időben jegyzi be.

**IV. HELYI TANTERV**

**1. A választott kerettanterv megnevezése, tantárgyak**

Készült az 51/2012. (XII. 21.) EMMI kerettantervi rendelet mellékletei felhasználásával.

* Kerettanterv az általános iskola **1-4. évfolyamára** (lásd alsó tagozatos óraterv táblázat).
	+ *Kötelező tantárgyak*:
	+ magyar nyelv és irodalom;
	+ idegen nyelv;
	+ matematika;
	+ erkölcstan vagy hit- és erkölcstan
	+ környezetismeret;
	+ ének-zene - A változat;
	+ vizuális kultúra;
	+ technika, életvitel és gyakorlat;
	+ testnevelés és sport;
	+ informatika
	+ *Szabadon választható tantárgyak*:
	+ dráma és tánc,
	+ informatika
	+ osztályfőnöki
	+ matematika
* Kerettanterv az általános iskola **5-8. évfolyamára** (lásd felső tagozatos óraterv táblázat).
* *Kötelező tantárgyak*:
* magyar nyelv és irodalom – A változat;
* idegen nyelv;
* matematika emelt szintű - B változat;
* történelem, társadalmi és állampolgári ismeretek;
* hon- és népismeret;
* erkölcstan vagy hit- és erkölcstan
* természetismeret;
* biológia-egészségtan – A változat;
* fizika – A változat;
* kémia – B változat;
* földrajz;
* ének-zene – A változat;
* vizuális kultúra;
* informatika;
* technika, életvitel és gyakorlat;
* testnevelés és sport;
* *Szabadon választható tantárgyak*:
* Idegen nyelv (angol, német)
* Informatika
* Matematika
* Magyar nyelv és irodalom
* második idegen nyelv (angol/német) 7. évfolyamtól

 **2. A választott kerettanterv feletti óraszám**

A nevelőtestület döntése alapján az évfolyamonkénti 10%-os szabad órakeret felhasználását, az alsó és felső tagozatos óratervi táblázat „**szabad időkeret**” oszlopában részletezi.

Az **alsó tagozat**ban megemeltük a magyar nyelv és irodalom óraszámokat minden évfolyamon, a matematika óraszámokat 1. és 2. évfolyamon és az idegen nyelvi óraszámokat 1. 2. és 3. évfolyamon. Negyedik osztálytól a szabad órakeret terhére vezetjük be az informatika valamint dráma- és táncoktatást.

A **felső tagozat**ban megemeltük az idegen nyelvi óraszámokat minden évfolyamon a tagozatos nyelvoktatás biztosítására, a matematika óraszámokat a 6. 7. és 8. évfolyamon, a történelem, fizika, biológia-egészségtan óraszámokat a 8. évfolyamon, a tantervi követelmények biztonságos teljesítéséhez.

A **heti foglalkoztatási időkeret táblázat** tartalmazza a kötelezően és szabadon választott időkeretet évfolyamonként és a csoportbontások miatti óraszámtöbbletet, a tervezett szakköri, napközis, tanulószobai órákat és egyéb délutáni foglalkozásokat (korrepetálás, fejlesztő foglalkozás).

**3.Alsó és felső tagozatos óratervek, heti foglalkoztatási időkeret (táblázatok)**

A következő két táblázat 2016-tól érvényes 1-8. osztályig, addig (2013-2016) felmenő rendszerben vezetjük be. 2016-ig az aktuális óratervek az éves munkatervben szerepelnek.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **ALSÓ TAGOZATOS ÓRATERV** |  |  |  |  |  |  |  |  |  |
|  | 2013.09.01-től |  |  |  |  |  |  |  |  |  |  |  |  |
|  |  | **1. évfolyam** | **2. évfolyam** | **3. évfolyam** | **4. évfolyam** |
|  |  | Kötelező időkeret | Szabad időkeret | Éves óraszám | Kötelező időkeret | Szabad időkeret | Éves óraszám | Kötelező időkeret | Szabad időkeret | Éves óraszám | Kötelező időkeret | Szabad időkeret | Éves óraszám |
| Kötelező | Magyar nyelv és irodalom | 7 | 1 | 288 | 7 | 0,5 | 270 | 6 | 2 | 288 | 6 | 1 | 252 |
| Idegen nyelvek | 0 | 0,5 | 18 | 0 | 1 | 36 | 0 | 1 | 36 | 2 |   | 72 |
| Matematika | 4 | 0,5 | 162 | 4 | 0,5 | 162 | 4 |   | 144 | 4 |   | 144 |
| Erkölcstan | 1 |   | 36 | 1 |   | 36 | 1 |   | 36 | 1 |   | 36 |
| Környezetismeret | 1 |   | 36 | 1 |   | 36 | 1 |   | 36 | 1 |   | 36 |
| Ének zene | 2 |   | 72 | 2 |   | 72 | 2 |   | 72 | 2 |   | 72 |
| Vizuális kultúra | 2 |   | 72 | 2 |   | 72 | 2 |   | 72 | 2 |   | 72 |
| Életvitel és gyakorlat | 1 |   | 36 | 1 |   | 36 | 1 |   | 36 | 1 |   | 36 |
| Testnevelés és sport | 5 |   | 180 | 5 |   | 180 | 5 |   | 180 | 5 |   | 180 |
|   |   |   |   |   |   |   |   |   |   |   |   |   |   |
| Sz. | Dráma és tánc |   |   |   |   |   |   |   |   |   |   | 1 | 36 |
| Informatika |   |   |   |   |   |   |   |   |   |   | 1 | 36 |
|   |   |   |   |   |   |   |   |   |   |   |   |   |   |
| Összes | 23 | 2 | 900 | 23 | 2 | 900 | 22 | 3 | 900 | 24 | 3 | 972 |
| Rendelkezésre álló időkeret | 23 | 2 | heti 25 | 23 | 2 | heti 25 | 22 | 3 | heti 25 | 24 | 3 | heti 27 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **FELSŐ TAGOZATOS ÓRATERV** |  |  |  |  |  |  |  |  |  |
|  | 2013.09.01-től |  |  |  |  |  |  |  |  |  |  |  |  |
|  |  | **5. évfolyam** | **6. évfolyam** | **7. évfolyam** | **8. évfolyam** |
|  |  | Kötelező időkeret | Szabad időkeret | Éves óraszám | Kötelező időkeret | Szabad időkeret | Éves óraszám | Kötelező időkeret | Szabad időkeret | Éves óraszám | Kötelező időkeret | Szabad időkeret | Éves óraszám |
| Kötelező | Magyar nyelv és irodalom | 4 |   | 144 | 4 |   | 144 | 3 | 1 | 144 | 4 |   | 144 |
| Idegen nyelvek | 3 | 1 | 144 | 3 | 2 | 180 | 3 | 1 | 144 | 3 | 1 | 180 |
| Matematika | 4 |   | 144 | 3 | 1 | 144 | 3 | 1 | 144 | 3 | 0,5 | 126 |
| Erkölcstan | 1 |   | 36 | 1 |   | 36 | 1 |   | 36 | 1 |   | 36 |
| Történelem | 2 |   | 72 | 2 |   | 72 | 2 |   | 72 | 2 | 0,5 | 90 |
| Természetismeret | 2 |   | 72 | 2 |   | 72 |   |   |   |   |   |   |
| Fizika |   |   |   |   |   |   | 2 |   | 72 | 1 | 0,5 | 54 |
| Kémia |   |   |   |   |   |   | 1 |   | 36 | 2 |   | 72 |
| Biológia-egészségtan |   |   |   |   |   |   | 2 |   | 72 | 1 | 0,5 | 54 |
| Földrajz |   |   |   |   |   |   | 1 |   | 36 | 2 |   | 72 |
| Ének-zene | 1 |   | 36 | 1 |   | 36 | 1 |   | 36 | 1 |   | 36 |
| Dráma és tánc |   |   |   |   |   |   |   |   |   |   |   |   |
| Hon- és népismeret | 1 |   | 36 |   |   |   |   |   |   |   |   |   |
| Vizuális kultúra | 1 |   | 36 | 1 |   | 36 | 1 |   | 36 | 1 |   | 36 |
| Informatika |   | 1 | 36 | 1 |   | 36 | 1 |   | 36 | 1 |   | 36 |
| Technika és életvitel | 1 |   | 36 | 1 |   | 36 | 1 |   | 36 |   |   |   |
| Testnevelés | 5 |   | 180 | 5 |   | 180 | 5 |   | 180 | 5 |   | 180 |
| Osztályfőnöki | 1 |   | 36 | 1 |   | 36 | 1 |   | 36 | 1 |   | 36 |
| Sz. |   |   |   |   |   |   |   |   |   |   |   |   |   |
| Összes | 26 | 2 | 1008 | 25 | 3 | 1008 | 28 | 3 | 1116 | 28 | 3 | 1152 |
| Rendelkezésre álló időkeret | 26 | 2 |  heti 28 | 25 | 3 | heti 28 | 28 | 3 | heti 31 | 28 | 3 | heti 31 |
| **HETI FOGLALKOZTATÁSI IDŐKERET** |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  | Csoportbontások miatti óraszámtöbblet (évfolyamonként) | Szakkörök, délutáni foglalkozások (évfolyamonként) |  |  |  |
| Évf. | Osztályok száma | Kötelező időkeret (osztály) | Szabad időkeret (osztály) | **Évfolyam összesen** | Idegen nyelv | Matematika | Magyar | Testnevelés | Informatika | Technika | Tánc és dráma | **Össz.** | Idegen nyelv | Matematika | Sport | Énekkar | Művészeti | Honismeret | Term. tud | Informatika | Felv. elő- készítő | Korrepetálás | Fejlesztés | **Össz.** | Napközi, tanuló- szoba | **Mind- össz.** | CA eng. (6.mell) |
| 1. | 2 | 23 | 2 | **50** | 1 |   |   | 5 |   |   |   | **6** |   | 1 | 1 |   |   |   |   |   |   | 4 | 1 | **7** | 40 | **103** | 104 |
| 2. | 2 | 23 | 2 | **50** | 2 |   |   | 5 |   |   |   | **7** |   | 1 | 1 |   |   |   |   |   |   | 4 | 1 | **7** | 40 | **104** | 104 |
| 3. | 2 | 22 | 3 | **50** | 2 |   |   | 5 |   |   |   | **7** |   | 1 | 1 |   |   |   |   |   |   | 4 | 1 | **7** | 40 | **104** | 104 |
| 4. | 2 | 24 | 3 | **54** | 4 |   |   | 5 |   |   | 2 | **11** |   | 1 | 1 | 1 | 1 |   |   |   |   | 4 | 1 | **9** | 36 | **110** | 110 |
| 5. | 2 | 26 | 2 | **56** | 7 | 4 | 4 | 10 | 2 | 2 |   | **29** | 2 | 1 | 1 | 0,5 | 1 | 0,5 | 0,5 | 0,5 |   | 1 | 1 | **9** | 8 | **102** | 102 |
| 6. | 2 | 25 | 3 | **56** | 8 | 4 | 4 | 10 | 2 | 2 |   | **30** |   | 1 | 2 | 0,5 | 1 | 0,5 | 0,5 | 0,5 |   | 1 | 1 | **8** | 8 | **102** | 102 |
| 7. | 2 | 28 | 3 | **62** | 7 | 4 | 4 | 10 | 2 | 2 |   | **29** | 2 | 1 | 1 | 0,5 |   | 0,5 | 0,5 | 0,5 |   | 2 | 1 | **9** | 7 | **107** | 112 |
| 8. | 2 | 28 | 3 | **62** | 7 | 3,5 | 4 | 10 | 2 |   |   | **26,5** | 2 | 1 | 1 | 0,5 |   | 0,5 | 0,5 | 0,5 | 1 | 2 | 1 | **10** | 7 | **105,5** | 112 |
| Össz | 16 | 199 | 21 | 440 | 38 | 16 | 16 | 60 | 8 | 6 | 2 | 145,5 | 6 | 8 | 9 | 3 | 3 | 2 | 2 | 2 | 1 | 22 | 8 | 66 | 186 | 837,5 | 850 |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Megjegyzés:** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| A csoportbontások miatti óraszámtöbblet jelenleg azért kevesebb, mert a kisebb létszámú évfolyamokban kevesebb a csoportbontás. |
| A szakköröknél és a fejlesztő óráknál évfolyamokra bontottam a valós óraszámokat (függetlenül a csoport tagjainak évfolyamától, ugyanis ez minden évben |
| változhat). |
| A napközis csoportoknál most nincs külön a 7-8. évfolyam számára, de a Köznevelési Törvény szerint szükség lesz a jövőben, akár úgy, hogy a tanuló- |
| szobás óraszámokon belül egyéb foglalkozást kell majd tartani. |

 **4. Az alkalmazandó tankönyvek és taneszközök kiválasztásának elvei**

Készült a 2011. évi CXC. köznevelési törvény, a tankönyvpiac rendjéről szóló 2001. évi XXXVII. törvény és az iskolai tankönyvellátás rendjéről szóló 16/2013. (II.28.) EMMI rendelet alapján. A jogszabályokat az SZMSZ szerint módosítsátok (2013. évi CCXXXII. tv, 17/2014. (III.12.) EMMI rendelet)

Az iskolánkban a nevelő-oktató munka során a pedagógusok elsősorban olyan nyomtatott taneszközöket (tankönyv, munkafüzet, szöveggyűjtemény, térkép stb.) használnak a tananyag feldolgozásához, amelyeket az oktatásért felelős miniszter hivatalosan tankönyvvé nyilvánított és szerepelnek a hivatalos tankönyvjegyzékben. A **tankönyvjegyzék**ben szereplő nyomtatott taneszközökön túl néhány tantárgynál (testnevelés, technika, rajz) egyéb eszközökre is szükség van.

A tankönyvek, taneszközök kiválasztásában a szakmai munkaközösségek szempontjai:

* a taneszköz feleljen meg az iskola helyi tantervének,
* a taneszközök kiválasztásánál azokat az eszközöket részesítik előnyben, amelyek több tanéven keresztül használhatók (**tartós tankönyvek**),
* a taneszközök használatában az állandóságra törekednek, azaz új taneszközöket csak abban az esetben vezetnek be, ha az lényegesen javítja az oktatás színvonalát.

Az egyes évfolyamokon a különféle tantárgyak feldolgozásához szükséges kötelező taneszközöket a pedagógusok szakmai munkaközösségei határozzák meg az iskola helyi tanterve alapján.

A kötelezően előírt taneszközökről a szülőket minden tanév előtt (a megelőző tanév májusában szülői értekezleten) az osztályfőnökök tájékoztatják. A taneszközök beszerzése a tanév kezdetéig a szülők kötelessége.

A tankönyv legyen:

* a tantárgyi cél és követelmény elérését legjobban segítő,
* illusztrációkban gazdag,
* tartós, legalább négy tanéven keresztül használható, „örökölhető”,
* a többség számára megfizethető,
* a munkaközösség számára elfogadott.

A 2013/2014. tanévtől megváltoznak az **ingyenes tankönyvek** igénylésének a feltételei.

2013. szeptember 1-jétől a tankönyvek **térítésmentesen** állnak rendelkezésre a 2013/2014. tanévben az **első évfolyamra beiratkozott** minden tanuló számára, ezt követően ezt felmenő rendszerben biztosítjuk. E mellett az állam továbbra is biztosítja rászorultsági alapon az ingyenes tankönyvellátást a többi évfolyamon.

Az ingyenes tankönyvellátás lehetőségei:

* könyvtári állományból kölcsönzés útján,
* használt tankönyvek biztosításával,
* tankönyvek megvásárlásához nyújtott pénzbeli támogatással.

A tankönyvrendelet 27.§ (2) (Jó a hivatkozás?)bekezdése alapján az iskola köteles **tartós tankönyvet** rendelni minden tantárgyból (a matematika tantárgy kivételével), ha ilyen előfordul a tankönyvjegyzékben. Ezt először a 2013/2014. tanévi tankönyvrendelés során alkalmazzuk az első évfolyamon, majd azt követően tanévenként felmenő rendszerben.

**5. A Nemzeti Alaptantervben meghatározott pedagógiai feladatok helyi megvalósítása**

**5.1. Fejlesztési területek – nevelési célok az alsó tagozatban**

***Az erkölcsi nevelés***

A tanuló  erkölcsi gondolkodása legalább konvencionális szintre kerül, vagyis a hozzá közelállók elvárásainak megfelelően él, képes alkalmazni az emberi kapcsolatok elfogadott formáit. Tudja, hogy a gyerek, testvér, barát stb. szerep betöltője hogyan viselkedjen, de adott esetben képes a szabályok újraértelmezésére.

***Nemzeti öntudat, hazafias nevelés***

A tanuló ismeri lakóhelye és környékének népi hagyományait és életkorának megfelelő szinten az ország és a magyarság szimbólumait. Ismeri a nagy ünnepkörök egy-egy hagyományát és az éves ünnepkör legfontosabb állomásait: ezeket évszakok szerint is képes elhelyezni, valamint ismer ezekhez kapcsolódó alkotásokat (népdalokat, mondákat, meséket, műalkotásokat). Ismeri nemzeti ünnepeinket, ezek időpontját, részt vesz érzelmi azonosulását segítő tevékenységekben (népi hagyományok felelevenítése, eljátszása, ünnepi díszítések készítése).

***Állampolgárságra, demokráciára nevelés***

A tanuló el tudja magát helyezni adott közösségben, felismeri a valódi és lehetséges szerepeit egy adott kapcsolati hálózatban. Képes a kooperációra, megérti a szabályok fontosságát. Képes egyszerű közösségi szabályok követésére, bekapcsolódik közös tevékenységekbe és követi a közösségi hagyományokat.

***Az önismeret és a társas kultúra fejlesztése***

A tanuló képes az együttműködésre, az empátiára, átérzi és gyakorolja a segítségnyújtást. A közös tevékenységek révén ismeretet szerez saját képességeiről és lehetőségeiről. Azonosítja a saját és mások alapvető érzelmeit, illetve kifejezi a problémáit. Életkorának megfelelő szinten ismeri a kapcsolatteremtés, kapcsolatépítés kultúráját, rendelkezik az életkorának megfelelő kooperatív készséggel. Ismeri a különböző megbízatások betöltésével együtt járó felelősséget és a feladatok megosztásának fontosságát.

***A családi életre nevelés***

A tanuló megismeri és elsajátítja az alapvető együttélési, együttműködési normákat a családban, az iskolában, a társadalmi életben. Ismeri és betartja az illemszabályokat. Megismerkedik a családi ünnepekkel és az ezekhez kötődő szokásokkal. Megtanulja a családi szerepekhez (anya, apa, gyermek) kapcsolódó feladatokat, és törekszik rá, hogy saját feladatait napi rendszerességgel elvégezze.

***A testi és lelki egészségre nevelés***

A tanuló képes önállóan, az évszaknak és az időjárásnak megfelelően ruhát választani és felöltözni. Tudja, hogy a rendszeres tisztálkodás, a táplálkozás és a megfelelő folyadékbevitel egyaránt fontos az egészség védelmében. A rendszeres mozgás, a természet szeretete igényként épül be személyiségébe, figyel testtartására. Képes kifejezni a betegség és az egészség mint állapot közötti különbséget. Képes egyes betegségtünetek (láz, fejfájás) megnevezésére. Tudja, hogy a védőoltások is fontos eszközei az egészség megőrzésének. Képes kifejezni, leírni egyes feszültséget, stresszt okozó helyzeteket. Megtapasztal relaxációs technikákat, képes légzőgyakorlatok és egyszerű tornagyakorlatok (például reggeli torna) önálló elvégzésére. A tanulóban kialakul az igény a harmonikus, barátságos, otthonos környezet iránt. Kipróbálja a testmozgás, a manuális és művészeti, alkotó tevékenység több formáját, és képes megfogalmazni ezzel kapcsolatos élményeit, tapasztalatait.

***Felelősségvállalás másokért, önkéntesség***

A tanuló ismeri és betartja a kapcsolatteremtés elfogadott formáit. Képes az adott helyzeteknek megfelelő magatartási formákat alkalmazni a társas élet különféle színterein. Ismeri a közösségi élet sajátosságaiból fakadó korlátokat, és ennek tudatában alakítja tevékenységét. Tisztában van azzal, hogy a vállalt feladatok felelősséggel járnak. Tapasztalatot szerez arról, hogy nemcsak kötelező feladatai vannak, hanem szabad választása alapján is segíthet környezetében (iskola, otthon).

***Fenntarthatóság, környezettudatosság***

A tanuló érzékennyé válik környezete állapota iránt. Képes a környezet sajátosságainak megismerésére, észreveszi a környezetben lejátszódó kedvező és kedvezőtlen folyamatokat, tudja elemi szinten értékelni e változásokat. Képes saját mikrokörnyezetében olyan változásokat javasolni, amelyek annak minőségét javítják. Értéknek tekinti a természeti és az ember alkotta környezet esztétikumát, harmonikus működését. Késztetés alakul ki benne környezete értékeinek megőrzésére.

***Pályaorientáció***

A tanuló megismeri azokat a szakmákat, amelyek mindennapi életvitelének zökkenőmentességét vagy megfelelő minőségét biztosítják. Felismeri a különböző foglalkozások együttműködésének fontosságát. Képes megfogalmazni adott szakma tevékenységét, és képes csoportosítani a foglalkozásokat különböző szempontrendszer szerint.

***Gazdasági és pénzügyi nevelés***

A tanuló ismeri az általa mindennap fogyasztott alapvető élelmiszerek árát. A matematikai műveletekről, illetve a mértékegységekről szóló ismereteit alkalmazni tudja pénzre vonatkoztatva is. Képes mindennapi fogyasztási cikkeket önállóan vásárolni, tud vigyázni a pénzére. Beépül az energiatakarékosság cselekvéseibe és gondolkodásába. Vannak ismeretei arról, hogy hazánkban és a világ más részén hozzá képest milyen életszínvonalon élnek gyerekek.

***Médiatudatosságra nevelés***

A tanuló tisztában van a korhatárt jelző szimbólumok jelentésével. Képes különbséget tenni a televízióban történtek és a valóság között. Ismeri a médiumokat és azok szerepét az ő szabadidejében, valamint hasznosíthatóságukat a tanulásban.

***A tanulás tanítása***

A tanuló tapasztalatot szerez arról, hogy lehet játszva tanulni. Napi rutinjába beépül a tanulásból adódó otthoni feladatok elvégzése, egyre inkább saját időbeosztása szerint készül az órákra. Vannak élményei arról, hogy az iskolai oktatáson kívül a tanulásnak és az önművelésnek egyéb lehetőségei is léteznek.

**5.2. Kulcskompetenciák, kompetenciafejlesztés**

***Anyanyelvi kommunikáció***

A tanuló törekszik a mások számára érthető és kifejező beszédre. Figyelemmel tud követni szóbeli történetmondást, magyarázatot. Fel tudja idézni, el tudja mondani mindennapi élményeit, olvasmányainak tartalmát. Részt vesz a beszélgetésben és vitában, meg tud fogalmazni saját véleményt. Egyéni sajátosságainak megfelelően képes szövegek értő olvasására, illetve fokozatosan kialakul a kézírása. Megismeri és alkalmazza az anyaggyűjtés és elrendezés szabályainak alapjait. Ismer és alkalmaz néhány alapvető helyesírási szabályt. Képes a korosztályának szóló irodalmi és ismeretterjesztő művek megértésére és értelmezésére.

***Idegen nyelvi kommunikáció***

A tanulóban felébred a nyelvek és a nyelvtanulás iránti érdeklődés. Felfedezi, hogy más országokban más szokások vannak, más nyelvet beszélnek az emberek, ez a felfedezés nyitottabbá teszi más kultúrák befogadására. Egyszerű idegen nyelvi szóbeli kommunikációval próbálkozik. Idegen nyelvi tevékenységei a korosztályának megfelelő dalokhoz, versekhez, mondókákhoz és jelenetekhez kötődnek.

***Matematikai kompetencia***

A tanuló képes érzékelni a tárgyak egymáshoz viszonyított helyzetét, méretét, képes a térben és a síkban tájékozódni. Gyakorlati tapasztalatait felhasználva felfedezi a mennyiségek közötti kapcsolatokat, képes ezen tapasztalatok megfogalmazására. El tud végezni egyszerű méréseket, az eredményeket a tanult mértékegységekkel le tudja írni. Képes a megtanult matematikai algoritmusok felidézésére és használatára gyakorlati tevékenységek során. Tud fejben számolni 100-as számkörben. El tudja dönteni egyszerű állítások igazságértékét, felismer egyszerű logikai kapcsolatokat.

***Természettudományos és technikai kompetencia***

Kialakul a tanuló érdeklődése a szűkebb környezet jelenségeinek, folyamatainak megismerése iránt. Képessé válik a természeti világ alapvető jelenségeinek felismerésére, egyszerű törvényszerűségek meglátására. Képes arra, hogy egyszerű megfigyeléseket, kísérleteket végezzen el pontos utasítások alapján. Tud egyszerű technikai eszközöket megfelelő módon használni. Konkrét példákban felismeri az emberi tevékenység környezetre gyakorolt hatását, a káros következményeket. Felismeri a közvetlen környezet védelmének fontosságát, és törekszik a helyes magatartásminták követésére.

***Digitális kompetencia***

Kialakul és fejlődik a tanulóban az IKT- eszközök használata iránti érdeklődés. Képessé válik az IKT- eszközök irányított használatára (pl. képek, információk keresése, rövid szöveg létrehozása, továbbítása).

***Szociális és állampolgári kompetencia***

Kialakul a tanulóban a társakkal történő közös feladatmegoldás képessége, tud irányítással együttműködni velük. Nyitott társai megismerésére, igyekszik megérteni őket. Elfogadja a közösségben való normaalapú viselkedés szabályait. Megjelenik az egyre táguló környezet megismerése iránti igénye, amely hozzájárul a szülőföldhöz, a hazához való kötődés kialakulásához.

***Kezdeményezőképesség és vállalkozói kompetencia***

A tanuló motivált a kitűzött célok elérésében, vállalja az ezeket elősegítő feladatokat (pl. háziállatok, növények ápolása). Felismeri és megérti, hogy a feladatok megoldásához többféle út is vezethet, egyszerű élethelyzetekben képes ezeket segítséggel megtervezni. Megérti, hogy felelős a vállalt feladatok teljesítéséért, belátja mulasztásai közvetlen következményeit, képes előre látni cselekedetei egyes kockázatait.

***Esztétikai-művészeti tudatosság és kifejezőképesség***

A tanulónak fejlődik az emocionális érzékenysége. Képes versek, mesék befogadását, elmondását segítő, a ritmusérzéket és a mozgáskultúrát fejlesztő játékokra és gyakorlatokra, ritmusos és énekes rögtönzésekre, szerepjátékokra. Tanári segítséggel képes csoportos improvizációval kapcsolatos élmények szóbeli megfogalmazására, történetek, versek, átélt, elképzelt vagy hallott események zenei, vizuális vagy dramatikus megjelenítésére.

***A hatékony, önálló tanulás***

A tanuló a korosztályának megfelelő szinten képes önállóan írni, olvasni, számolni. A tanulás iránti attitűdje pozitív. Egyre gyakorlottabb figyelme összpontosításában. Tanári segítséggel képes saját tanulását megszervezni, segítséggel képes csoportmunkában aktívan részt venni, a sok pozitív visszajelzés hatására ezt egyre magabiztosabban teszi. Segítséggel felismeri szükségleteit, gyakorlatot szerez teljesítményének és képességeinek reális értékelésében. Képes kisebb segítséggel vagy anélkül házi feladatai elvégzésére.

**5.3. Fejlesztési területek – nevelési célok a felső tagozatban**

***Az erkölcsi nevelés***

A tanuló erkölcsi gondolkodásának szintje eleinte konvencionális, rendre és fegyelemre törekszik, belátja, hogy teljesíteni kell az elvállalt kötelességeket. A szabályokat minden körülmények között be kell tartani, kivéve az olyan szélsőséges eseteket, amikor azok más társadalmi kötelezettségekkel kerülnek konfliktusba. A szakasz második felében a tanuló belátja, hogy a törvényeket a társadalom hozza és alakítja. Tudatosul benne, hogy az emberek különböző értékeket és véleményeket vallanak, és hogy az értékek és szabályok egy része viszonylagos. A tanuló megérti a normakövetés fontosságát.

***Nemzeti öntudat, hazafias nevelés***

A tanuló ismeri lakóhelye és környékének népi hagyományait, valamint több, az ünnepkörökhöz köthető magyar hagyományt. Egyre rendszeresebben részt vesz szűkebb közösségében nemzeti hagyományaink ápolásában, megismer ezekhez kapcsolódó műalkotásokat. Annak érdekében, hogy erősödjön benne saját népe és kultúrája értékeihez való kötődés, megismeri azok legfontosabb értékeit, kiemelkedő személyiségeit és szimbólumait. Fel tud sorolni néhány, lakókörnyezetére jellemző sajátosságot, megismeri a hungaricum fogalmát. Ismeri nemzeti ünnepeinket, ezekhez kötődő hagyományainkat, és ezeket tantárgyi ismereteihez is kapcsolja. Kialakul benne a szülőföld, a haza és a nemzet fogalma, az ezekhez való kötődés igénye. Egyre nyitottabb más népek kultúrája iránt, ismeri, hogy Magyarországon milyen nemzetiségek és kisebbségek élnek. Ismerkedik egy-egy magyarországi nemzetiség, kisebbség kultúrájával. Ismeri az általa tanult idegen nyelvet beszélő népek kultúrájának egy-egy jelentős vonását. A tanulóban kialakul egy kép az európai kultúra értékeiről, és ismer ennek megőrzéséért munkálkodó intézményeket, programokat.

***Állampolgárságra, demokráciára nevelés***

A tanuló törekszik a konfliktusok feloldására, alkalmazza a konfliktuskezelés demokratikus technikáit. Nyitottá válik a társadalmi jelenségek iránt, szert téve az együttműködés képességére. Ismeri a közösségi élet sajátosságaiból fakadó korlátokat, és ennek tudatában alakítja tevékenységét. Megismerkedik az alapvető emberi, szabadság- és állampolgári jogokkal, kötelezettségekkel és az őt megillető jogok érvényesítési lehetőségeivel. Alkalmazza a méltányosságot és az erőszakmentességet biztosító technikákat a közösségben való tevékeny részvétele során. Részt vesz olyan tevékenységekben, amelyek a közösség jobbítását szolgálják.

***Önismeret és a társas kapcsolati kultúra fejlesztése***

A tanuló megfelelő szókinccsel rendelkezik érzelmi árnyalatok kifejezésére, képes dicsérni, és egyre több tulajdonságot meg tud nevezni. Megismeri az önmegfigyelés jelentőségét, vagyis cselekedetei, reakciói, viselkedése alapján véleményt tud mondani önmagáról, ismeri a stressz és stressz-kezelés lényegét. Képes különbséget tenni a valódi és virtuális társas kapcsolatok természete között, be tud kapcsolódni különböző kisközösségekbe. Kialakul benne a személyiségének megfelelő humánus magatartás az önkritika és a környezeti visszajelzések egységében, képes elemezni, feltárni a jóra ösztönző, illetve a destruktív csoportok eltérő jellemzőit. Több szempontból is rálát egy vitás helyzetre, konfliktusra, képes vitatkozni. Felismeri társadalmi szerepeit (férfi-nő, gyerek-szülő, diák-tanár). Képes felismerni bizonyos előítéletes magatartásformákat és a sztereotípia megnyilvánulásait.

***A családi életre nevelés***

A tanuló képes felismerni és megfogalmazni családban betöltött szerepeket, feladatokat, megtalálja és elvégzi a rá háruló feladatokat. Tisztában van a nemi szerepek biológiai funkcióival, társadalmi hagyományaival. Felismeri a családi élet és a párkapcsolatok során előforduló súlyos problémahelyzeteket, és ezek megoldásához megfelelő segítséget tud kérni. A szakasz végére a tanuló értéknek tekinti a gondosan kiválasztott, mély társas kapcsolatot. Tisztában van azzal, hogy a szexualitás a párkapcsolatok fontos eleme, és érti az ezzel kapcsolatos felelősséget is. Tud a pozitív és negatív családtervezés különböző lehetőségeiről, ismeri a művi terhesség-megszakítás lelki és fizikai veszélyeit. A tanuló alkalmazás szinten ismeri a csecsemőgondozás néhány alapvető lépését.

***A testi és lelki egészségre nevelés***

A tanuló fel tudja sorolni az egészséges táplálkozás néhány alapvető szabályát. Ismeri a tisztálkodással kapcsolatos alapvető szabályokat, a személyes higiéné ápolásának módjait, majd megtanulja tudatosan ápolni személyes higiénéjét. Tudja, hogy a rendszeres testmozgás és művészeti tevékenység hozzájárul lelki egészségünk megőrzéséhez, így fokozatosan kialakul az igénye ezek iránt. A tanuló (az iskola és szülei segítségével) igyekszik olyan kikapcsolódást, hobbit találni, amely hozzásegíti lelki egészségének megőrzéséhez. Ismeri az aktív pihenés fogalmát, meg tud nevezni aktív pihenési formákat. Tisztában van a feltöltődés és kikapcsolódás jelentőségével. Tudatosan figyel testi egészségére, képes szervezetének jelzéseit szavakkal is kifejezni. Ismer és alkalmaz stressz-oldási technikákat, tisztában van a nem megfelelő stressz-oldás következményeivel, ennek kockázataival (különösen az alkohol, a dohányzás és a drogok használatának veszélyeivel), és tudatosan kerüli ezeket. Ismeri a stressz okozta ártalmakat, a civilizációs betegségeket és ezek megelőzésének módját.

***Felelősségvállalás másokért, önkéntesség***

A tanulóban fokozatosan tudatosul, hogy társaival kölcsönösen egymásra vannak utalva. Bizonyos helyzetekben kérésre képes felelősséget vállalni másokért (társaiért, a környezetében élő rászorultakért), és vállalásaiért helyt is áll. Felismeri, hogy a beteg, sérült, fogyatékkal élő embereken egyes helyzetekben ő is képes segíteni. Az iskola lehetőséget biztosít arra, hogy a tanuló tapasztalatot szerezzen a fogyatékkal élőkkel való együttélésről, amelynek során felismeri a segítő tevékenység fontosságát és szükségességét alkalmanként és a mindennapokban is.

***Fenntarthatóság, környezettudatosság***

A tanulóban kifejlődnek a környezet-harmonikus, környezetkímélő életvezetéshez szükséges szokások, mozgósítható a környezet védelmét célzó együttes cselekvésre. Érti a mennyiségi és minőségi változás, fejlődés fogalmát, valamint, hogy a fogyasztás önmagában sem nem cél, sem nem érték. Egyre érzékenyebbé válik környezete állapota iránt, képes annak változását elemi szinten értékelni. Felismeri a mindennapi életben előforduló, a környezetet szennyező anyagokat, a környezetre káros tevékenységeket és kerüli ezeket. Képes társaival együttműködésben tudatosan, a környezeti szempontokat is figyelembe véve alakítani az iskola belső és külső környezetét. Nem hagyja figyelmen kívül személyes élettereinek kialakításában a környezetbarát módokat, előnyben részesítve a természetes, újrahasznosítható, illetve újrahasznosított anyagokat. Érzékennyé válik az anyag- és energiatakarékos életvitelre és ismeri ezek gyakorlati technikáit. Érti a fenntarthatóság fogalmát.

***Pályaorientáció***

A tanuló képes megfogalmazni, hogy mi érdekli őt leginkább, és felismeri, hogy érdeklődési körét, motivációját, saját adottságait mely szakmákban tudná hasznosítani. Megfelelő ismeretekkel rendelkezik a továbbtanulással, a választható iskolákkal, életutakkal kapcsolatban. Ismeri az élethosszig tartó tanulás fogalmát. Tud célokat kitűzni és jövőképet felállítani. Van önkritikája, képes különbséget tenni a társas befolyásolás és saját elképzelése között. Érti a tanulás és a karriercél elérésének összefüggéseit.

***Gazdasági és pénzügyi nevelés***

A tanuló történelmi ismeretei alapján felismeri a gazdasági rendszerek változását, viszonylagosságát, hibáit és fejlődését. Ismeri az unió közös fizetési eszközét, belátja, hogy az egyes országok eltérő mértékben és szerepben kapcsolódnak be a világgazdaság folyamatiba. Érzékeli az anyagi és kapcsolati tőke szerepét és értékét saját életében. Érzékeli, hogy mi a fenntartható gazdaság és hogyan valósítható ez meg globális és lokális szinten. Matematikai ismereteit alkalmazza pénzügyekkel kapcsolatos feladatokban. Képes összehasonlítani, hogy különböző országokban milyen életszínvonalon élnek az emberek, és felismer néhány összefüggést az életszínvonal, a globális problémák és a fenntarthatóság kérdései között.

***Médiatudatosságra nevelés***

A tanuló hatékonyan tud keresni a világhálón, kulcsszavak segítségével, majd képessé válik elektronikus gyűjtőmunkát végezni. Tisztában van a videojátékok használatának helyes mértékével. Egyre inkább tisztában van a közösségi oldalak, valamint a médiatartalmak megosztásának esetleges veszélyeivel. A közösségi oldalakon megjelenő verbális agresszió elhárítására megfelelő kommunikációs stratégiával rendelkezik. Odafigyel arra, hogy magánszférájába ne engedjen be nem kívánatos médiatartalmakat. Kialakulóban van kritikai érzéke a médiatartalmak hitelességét illetően.

***A tanulás tanítása***

A tanuló megismer olyan alapvető, tanulást segítő technikákat, amelyek segítségével hatékonyabbá teszi az önálló felkészülését, pl. a tanuláshoz szükséges külső (rend, fény, csend) és belső (munkakedv, jutalom, kíváncsiság, elérendő cél) feltételeket. Tud a tanult témák kapcsán tájékozódni a könyvtárban (a gyermekirodalomban, egyszerűbb kézikönyvekben) és a világhálón. Ismer tudásmegosztó és tudásépítő platformokat. Képes gondolatait, megállapításait kifejezni, nyelvileg szabatosan indokolni. A tanuló megismeri saját tanulási stílusát, ezzel hatékonyabb információfeldolgozásra képes, tudatában van, mely területeket kell fejlesztenie. Elegendő önismerettel, önértékeléssel, önbizalommal rendelkezik ahhoz, hogy megfelelő teljesítményt nyújtson, de tisztában van vele, hogy ehhez megfelelő fizikai állapotban kell lennie. Ismer olyan módszereket, amelyekkel ezt megteremtheti.

**5.4. Kulcskompetenciák, kompetenciafejlesztés**

***Anyanyelvi kommunikáció***

A tanuló képes érzéseinek, gondolatainak, véleményének kifejezésére, adott szempont szerint újrafogalmazására, mások véleményének tömör reprodukálására. Képes ismert tartalmú szövegeket biztonságosan elolvasni, értelmező hangos olvasással. Képes hallott és olvasott szöveg lényegének felidézésére, megértésére, értelmezésére. Önállóan olvas nyomtatott és elektronikus formájú irodalmi, ismeretterjesztő, publicisztikai szövegeket. Képes a szövegelemzés alapvető eljárásainak önálló alkalmazására, különböző műfajú és rendeltetésű szóbeli és írásbeli szövegek szerkezetének, jelentésrétegeinek feltárására, értelmezésére és értékelésére. Korosztályának megfelelő módon részt vesz az infokommunikációs társadalom műfajainak megfelelő információszerzésben és információátadásban. Törekszik az olvasható és pontosan értelmezhető írásbeli kommunikációra. Elsajátítja a jegyzetelés alapjait. Képes rövidebb szövegek alkotására különböző szövegtípusokban és műfajokban. Képes rövidebb szövegek összegyűjtésére, rendezésére. Gyakorlott a helyesírási kézikönyvek használatában, törekszik a normakövető helyesírásra. Képes művek önálló befogadására és ennek szöveges interpretálására. Képes egyes nem verbális természetű információk adekvát verbális leírására.

***Idegen nyelvi kommunikáció***

A tanuló felfedezi, megérti és alkalmazza a nyelvet vezérlő különböző szintű szabályokat, ami tudatosabbá és gyorsabbá teszi a nyelvtanulást. A beszédkészség és a hallott szöveg értése mellett törekszik a célnyelvi olvasásra és írásra is. Felfedezi a nyelvtanulás és a célnyelvi kultúra fontosságát. Próbálkozik önálló nyelvtanulási stratégiák alkalmazásával, és elindul a tudatos nyelvtanulás és az önálló nyelvhasználat útján. Megérti és használja a gyakoribb mindennapi kifejezéseket és a nagyon alapvető fordulatokat, amelyek célja a mindennapi szükségletek konkrét kielégítése. Képes egyszerű interakcióra, ha a másik személy lassan, világosan beszél és segítőkész.

***Matematikai kompetencia***

A tanuló képes matematikai problémák megoldása során és mindennapi helyzetekben egyszerű modellek alkotására, illetve használatára. A tanuló felismer egyszerű ok-okozati összefüggéseket, logikai kapcsolatokat, és törekszik ezek pontos megfogalmazására. Gyakorlott a mindennapi életben is használt mennyiségek becslésében, a mennyiségek összehasonlításában. A tanuló képes következtetésre épülő problémamegoldás során egyszerű algoritmusok kialakítására, követésére. A tanuló képessé válik konkrét tapasztalatok alapján az általánosításra, matematikai problémák megvitatása esetén is érvek, cáfolatok megfogalmazására, egyes állításainak bizonyítására.

***Természettudományos és technikai kompetencia***

A tanuló már képes felismerni a természet működési alapelveit, illetve az egyszerűbb technológiai folyamatokat és azok kapcsolatait. Egyre önállóban használja, illetve alkalmazza az alapvető tudományos fogalmakat és módszereket problémák megoldása során. Tudása és megfigyelési képességei fejlődésének köszönhetően tanári irányítás mellett, de mind önállóbban hajt végre kísérleteket, megfigyeléseket, amelynek eredményeit értelmezni is tudja. Technikai ismereteit és kompetenciáit kezdetben még irányítással, majd egyre önállóbban alkalmazza az iskolai és iskolán kívüli környezetben. Felismeri az emberi tevékenység környezetre gyakorolt káros hatásait, belátja, hogy erőforrásaink döntően végesek, és ezeket körültekintően, takarékosan kell hasznosítanunk. Nyitottá válik a környezettudatos gondolkodás és cselekvés iránt, képes környezettudatos döntések meghozatalára.

***Digitális kompetencia***

A tanuló mind motiváltabbá válik az IKT- eszközök használata iránt. Képes alapvető számítógépes alkalmazásokat (szövegszerkesztés, adatkezelés) felhasználni a tanórai és a tanórán kívüli tanulási tevékenységek során, illetve a hétköznapi életben. Egyre nagyobb biztonsággal és mind önállóbban képes felhasználni a számítógép és az internet által biztosított információkat, akár megadott szempontok szerinti gyűjtőmunkában is. A megszerzett információkból irányítással, majd egyre önállóbban képes összeállítani prezentációkat, beszámolókat. Ismeri az elektronikus kommunikáció (e-mail, közösségi portálok) nyújtotta lehetőségeket és használja is ezeket. Felismeri az elektronikus kommunikációban rejlő veszélyeket és törekszik ezek elkerülésére. Látja a valós és a virtuális kapcsolatok közötti különbségeket, kellő óvatossággal kezeli a világhálóról származó tartalmakat és maga is felelősséggel viszonyul a világháló használóihoz.

***Szociális és állampolgári kompetencia***

A tanuló nyitott más kultúrák, más népek hagyományainak, szokásainak megismerésére, megérti és elfogadja a kulturális sokszínűséget. Ismeri és helyesen használja az állampolgársághoz kapcsolódó alapvető fogalmakat. Képes együttműködni társaival az iskolai és az iskolán kívüli életben egyaránt, önként vállal feladatokat különböző, általa választott közösségekben. Képes társai számára segítséget nyújtani ismert élethelyzetekhez kapcsolódó problémák megoldásában. Megérti és elfogadja, hogy a közösség tagjai felelősek egymásért, ennek figyelmen kívül hagyása pedig akár súlyos következményekkel is járhat. Képes megfogalmazni véleményét a közösséget érintő kérdésekben, meghallgatja és képes elfogadni mások érvelését. A magyar és az európai kultúra, illetve hagyományok megismerésével kialakul a tanulóban az országhoz, a nemzethez, az EU-hoz és általában az Európához való tartozás tudata.

***Kezdeményezőképesség és vállalkozói kompetencia***

Ismert élethelyzetekben a tanuló képes mérlegelni, döntéseket hozni és felmérni döntései következményeit. Képes a korának megfelelő élethelyzetekben felismerni a számára kedvező lehetőségeket és élni azokkal. Terveket készít céljai megvalósításához, és – esetenként segítséggel ‑ meg tudja ítélni ezek realitását. Csoportos feladathelyzetekben részt tud venni a végrehajtás megszervezésében, a feladatok megosztásában. Céljai elérésében motivált és kitartó.

***Esztétikai-művészeti tudatosság és kifejezőképesség***

A tanuló képes korának megfelelő, különböző művészeti (zenei, irodalmi, dramatikus, képzőművészeti, fotó- és film-) élmények több szempontú befogadására, élvezetére. Képes szabad asszociációs játékokra, gondolatok, érzelmek, hangulatok kifejezésére különböző művészeti területeken alkalmazott kifejezőeszközök, módszerek, technikák alkalmazásával. Képes történetek, érzések, élmények feldolgozására különböző dramatikus, zenei, tánc- és mozgástechnikai, továbbá képzőművészeti elemek alkalmazásával. Alakulóban van önálló ízlése, és ez megnyilvánul közvetlen környezete, használati tárgyai kiválasztásában, alakításában is.

***A hatékony, önálló tanulás***

A tanuló rendelkezik a hatékony tanuláshoz szükséges alapvető készségekkel, azaz tud írni, olvasni, számolni, továbbá nem idegenek számára az IKT- eszközök. A tanuló képes kitartóan tanulni, a figyelmét összpontosítani, törekszik arra, hogy saját tanulását megszervezze. Képes a figyelem és a motiváció folyamatos fenntartására, elég magabiztos az önálló tanuláshoz. A tanulás iránti attitűdje pozitív. A tanuló egyre tudatosabban kezeli a saját tanulási stratégiáit, egyre gyakorlottabb abban, hogy felismerje készségeinek erős és gyenge pontjait, és hogy saját munkáját tárgyilagosan értékelje. Képes arra, hogy szükség esetén tanácsot, információt, támogatást kérjen.

**5.5. Egységesség és differenciálás**

A nevelési-oktatási folyamat egyszerre egységes és differenciált: megvalósítja az egyéni sajátosságokra tekintettel levő differenciálást és az egyéni sajátosságok ismeretében az egységes oktatást.

Az egyéni különbségek figyelembevételének fontos területe a tehetséggondozás, amelynek feladata, hogy felismerje a kiemelkedő teljesítményre képes tanulókat, segítse őket, hogy képességeiknek megfelelő szintű eredményeket érjenek el és alkotó egyénekké váljanak. A tanuló csak akkor képes erre, ha lehetőséget és bátorítást kap. A megfelelő oktatási módszerek, munka- és tanulásszervezési formák serkenthetik az egyéni különbségek kibontakozását. Az egyéni fejlesztési programok, a differenciálás különböző lehetőségei során a pedagógusok megfelelő feladatokkal fejlesztik a tehetséges tanulókat, figyelik fejlődésüket, és az adott szakasznak megfelelő kihívások elé állítják őket.

A differenciált – egyéni és csoportos – eljárások biztosítják az egyes területeken alulteljesítő tanulók felzárkóztatását, a lemaradás egyéni okainak felderítésén alapuló csökkentését, megszüntetését.

A sajátos nevelési igényű tanulók eredményes szocializációját, iskolai pályafutását elősegítheti a nem sajátos nevelési igényű tanulókkal együtt történő – integrált – oktatásuk. Esetükben a tartalmi szabályozás és a gyermeki sajátosságok összhangja ugyanolyan fontos, mint más gyermekeknél. Iskolai nevelés-oktatásuknak alapvető célja a felnőtt élet sikerességét megalapozó kulcskompetenciák fejlesztése, az egész életen át tartó tanulásra való felkészítés.

A sajátos nevelési igényű tanulók nevelés-oktatása során a NAT-ban meghatározott és a kerettantervben részletezett kiemelt fejlesztési feladatok megvalósítása javarészt lehetséges, de mindenkor figyelembe kell venni az Irányelv fogyatékossági kategóriákra vonatkozó ajánlásait. Ezért a fejlesztés a számukra megfelelő tartalmak közvetítése során valósul meg és segíti a minél teljesebb önállóság elérését. A fejlesztési követelmények igazodnak a fejlődés egyéni üteméhez. A tartalmak kijelölésekor lehetőség van egyes területek módosítására, elhagyására vagy egyszerűsítésére, illetve új területek bevonására.

A sajátos nevelési igényű tanulók együttnevelésében, oktatásában, fejlesztésében részt vevő pedagógus megközelítése az elfogadás, tolerancia, empátia, és az együttneveléshez szükséges kompetenciák megléte. A pedagógus a differenciálás során figyelembe veszi a tantárgyi tartalmak – egyes sajátos nevelési igényű tanulók csoportjaira jellemző – módosulásait. Szükség esetén egyéni fejlesztési tervet készít, ennek alapján egyéni haladási ütemet biztosít. A differenciált nevelés, oktatás céljából individuális módszereket, technikákat alkalmaz; egy-egy tanulási, nevelési helyzet, probléma megoldásához alternatívákat keres. Együttműködik különböző szakemberekkel, a gyógypedagógus iránymutatásait, javaslatait beépíti a pedagógiai folyamatokba. A sajátos nevelési igényű tanulók számára szükséges többletszolgáltatásokhoz tartozik a speciális tankönyvekhez és tanulási segédletekhez, továbbá a speciális gyógyászati, valamint tanulást, életvitelt segítő eszközökhöz való hozzáférés.

A fentiekre vonatkozó konkrét javaslatokat minden fogyatékossági területre vonatkozóan a sajátos nevelési igényű tanulók iskolai oktatásának irányelve [2011. évi CXC. törvény a nemzeti köznevelésről 21. § (11) bekezdés] tartalmazza. Az Irányelv egyaránt vonatkozik a sajátos nevelési igényű tanulóknak a nem sajátos nevelési igényű tanulókkal együtt (integráltan) és a tőlük elkülönítetten (gyógypedagógiai intézményekben) történő nevelésére, oktatására.

**6. Mindennapos testnevelés**

AZ Nkt. 97.§ (11) bekezdés szerinti mindennapos testnevelést az iskolai nevelés-oktatás **első, ötödik évfolyamán** **2012. szeptember 1-jétől kezdődően felmenő** **rendszerben** kell megszervezni. Ezeken az évfolyamokon a helyi tantervünkbe heti öt testnevelés órát építettünk be. A többi évfolyamon a közoktatásról szóló 1993. évi LXXIX. törvény szerinti mindennapos testmozgást kifutó rendszerben szervezzük meg.

Az Nkt. 27.§ (11) bekezdés szerint az iskola a nappali rendszerű iskolai oktatásban azon osztályokban, ahol közismereti oktatás is folyik, megszervezi a **mindennapos testnevelést heti öt óra keretében**, amelyből **legfeljebb heti két óra** **kiváltható** iskolai sportkörben való sportolással vagy versenyszerű sporttevékenységről (edzésről) kiállított sportszervezeti igazolással.

A Műk. rendelet 141.§ (1) szerint a mindennapos testnevelést azokon a napokon, amikor közismereti oktatás folyik, a (2) bekezdésben foglalt kivétellel testnevelés óra megtartásával kell biztosítani.

Az iskola továbbra is köteles megteremteni a tanulók mindennapi testedzéséhez szükséges feltételeket, valamint köteles biztosítani az iskolai sportkör működését.

Amennyiben heti legfeljebb két testnevelés órát az **iskolai sportkörben** történő sportolással biztosít az iskola, akkor az iskolai sportkör e feladatának ellátása kapcsán **tagdíjat nem szedhet**.

**7. A választható tantárgyak, foglalkozások és (ezek esetében) a pedagógusválasztás szabályai**

**7.1. A tanulók választási lehetőségei**

A tanulók tantárgyválasztási lehetőségei:

* első évfolyam II. félévétől a német vagy az angol nyelv
* az első évfolyamtól az erkölcstan illetve a hit- és erkölcstan közül.

A tanulók a tagozatos illetve emelt szintű oktatás esetén

* angol illetve német nyelv esetén az ötödik évfolyamtól a tagozatos vagy a normál csoport és követelmények
* testnevelésből a második évfolyamtól a tagozatos vagy a normál csoport és követelmények
* matematikából az első évfolyamtól az emelt szintű vagy a normál csoport és követelmények közül választhatnak.

**7.2. A csoportbontások és a válaszható foglalkozások elvei**

A csoportbeosztást előzetes felmérés előzi meg, és ezek ismeretében dönthet a szülő a csoportválasztásról.

A tagozatos illetve az emelt szintű csoportokból tanév végén lehet normál csoportokba kérni az áthelyezést, év közben csak alapos indokkal, az igazgató engedélyével lehet.

A normál csoportokból a tagozatos illetve emelt szintű csoportba lépés szükség esetén szintfelmérő írásával, a szaktanár javaslatával, igazgató engedéllyel lehetséges.

A tanulók választható foglalkozásai:

* napközi vagy tanulószoba
* szakkörök
* sportköri foglalkozások
* felvételi előkészítő foglalkozások
* könyvtárhasználat.

A választható foglalkozások esetén a beiratkozás legalább egy tanévnyi (kivéve a felvételi előkészítő foglalkozás) ~~félévi~~ kötelezettséget jelent, kiiratkozás csak alapos indokkal, igazgatói engedéllyel lehetséges.

A választható tantárgyak és foglalkozások esetében egyúttal pedagógust is választ a tanuló, hiszen a mindenkori tantárgyfelosztásban szerepel, hogy az említett csoportokat ki tanítja. Ezt a tanulók minden tanév első napján ismerhetik meg.

**8. A tanulók ellenőrzési és értékelési módjai, formái, minősítésének elvei**

**8.1. Az iskola értékelési és ellenőrzési rendszere**

Iskolánk tantestülete a tanulók teljesítményét 2. évfolyam végétől 8. évfolyam végéig minősíti.

A fejlesztés szempontjából egybetartozónak tekintjük alsóban az 1.- 4. évfolyamokat.

A számonkérés szóban és írásban történik. Ezek helyes arányát rendszeresen ellenőrizni kell.

Fontosnak tartjuk, hogy az érdemjegyet mindig kövesse szóbeli értékelés is.

*A szöveges értékelés 3 típusának alkalmazása:*

* helyzetfeltáró (diagnosztikus) értékelés
* fejlesztést segítő (formatív) értékelés
* minősítő, összegző (szummatív) értékelés

*A szöveges értékelés célja:* (személyhez szóló üzenet)

* Megerősíti a gyermeket abban, amiben sikeres.
* Pedagógiailag pozitív hatású legyen!
* Konkrét teljesítményre vonatkozik.
* Megjelöli a továbblépés következő fokát.
* Tartalmában komplex (pozitívumok és negatívumok) együttes megjelölését tartalmazza.
* A javításra vonatkozóan konkrét javaslatokat fogalmaz meg. Irányt mutat a továbbfejlődésre.
* A címzett (szülő, gyermek) számára is érthető legyen!
* Nyelvi megformálásában differenciált, személyre szabott legyen!
* Fejezze ki, hogy a tanuló: kiválóan, jól vagy csak éppen megfelelt, esetleg felzárkóztatásra szorul.

*A szöveges értékelés alkalmazandó formái:* (eltérő, sokszínű, változatos)

Pl. – fogalmazás (esszé)

* aláhúzásos
* nyitott mondatos
* százalékos (pl. témazárók, felmérők esetén)
* előre meghatározott, nyomtatott skála szerinti értékelés
* táblázatos

*Milyen időközönként értékelünk?*

* füzetekben, munkafüzetekben, szóban folyamatosan
* felmérők, témazárók kapcsán
* szóbeli, írásbeli feleletek kapcsán

*Nagyobb időközönként tágabb, átfogóbb értékelés*

* félévente (február, június). Ebben jelöljük: tantárgyanként, szakterületenként a megértési szintet, tan. tempót az előírt követelmények alapján.

**A minősítés, értékelés rendszere**

Az 1. évfolyamon valamint a második évfolyam I. félévében a szöveges értékelést alkalmazzuk. A 2. évfolyamon év végén számjegyes értékelést adunk. Szöveges minősítéssel fejezi ki az iskola, hogy a tanuló kiválóan, jól vagy megfelelően teljesített, illetve felzárkóztatásra szorul.

Ha a tanuló „felzárkóztatásra szorul” minősítést kap, a szülők bevonásával értékelni kell teljesítményét, feltárva fejlődését, a haladást akadályozó tényezőket, javaslatot téve azok megszüntetésére, szükséges intézkedésekre. Ezt az eljárást kell követni addig, amíg a tanuló a tantervi követelményeket nem tudja egy tanév végére teljesíteni.

Értékelés 1. osztálytól 2. osztály félévig

|  |  |  |  |
| --- | --- | --- | --- |
|  | **Módja, formája** | **Rögzítése** | **Ki értékel?** |
| **Év közben (folyamatosan)** | * értékelő kártyák
* pontozás (piros, fekete, csillag stb.)
* önértékelés
* százalékos
* szóbeli értékelés
 | * értékelő füzet
* tájékoztató füzet
* külön lapon
 | * tanító
* napközis nevelő
* szaktanár
* gyermek
 |
| **Félévkor**  | * fogalmazás (esszé)
* aláhúzásos
* nyitott mondatos
* táblázatos
 | * értékelő lap
* napló
 | * tanító
* szaktanár
 |
| **Tanév végén** | * esszé (fogalmazás)
* előre meghatározott nyomtatott skála szerinti
 | * értékelő lap
* osztálynapló
* bizonyítvány
 | * osztályfőnök (osztályozó konferencia)
 |

**Értékelés a 2. évfolyam év végétől - 8. évfolyamig**

(2. osztály végétől 8. osztályig 1-5-ig terjedő érdemjegyekkel értékelünk.)

|  |  |  |  |
| --- | --- | --- | --- |
| **Év közben** | Érdemjegy (5, 4, 3, 2, 1)legalább 3 jegy tantárgyankéntdicséret, elmarasztaláspiros, fekete pont,havonkénti magatartás, szorgalom értékelés | osztálynaplóellenőrzőellenőrző, munkafüzet, magatartásfüzet, osztálynapló, ellenörzőkönyv | szaktanárokosztályfőnök, napközis,szaktanárok |
| **Félévkor** | érdemjegy (5, 4, 3, 2, 1)szaktanári dicséret,magatartás, szorgalom betűvel,a minősítés fokozatai:példás, jó, változó, rossz illetve hanyag | ellenőrzőosztálynapló | szaktanárok, diákok, pedagógusok véleményét figyelembe véve az osztályfőnök javaslata alapján az osztályozó konferencia |
| **Év végén** | *osztályzat:* kitűnő (jeles + szaktárgyi dicséret)jeles, jó, közepes, elégséges, elégtelenmagatartás, szorgalom mint félévkorszaktárgyi dicséret,nevelőtestületi dicséret | bizonyítványbizonyítványbizonyítvány | szaktanárokmint félévkor az osztályozó konferencia |

Az Nkt 54-57. §-a tartalmazza a tanuló kötelességeinek teljesítését.

**54. §**

(1) A pedagógus - a (3) bekezdésben meghatározott kivétellel - a tanuló teljesítményét, előmenetelét tanítási év közben rendszeresen érdemjeggyel értékeli, félévkor és a tanítási év végén osztályzattal minősíti. Az érdemjegyekről a tanulót és a kiskorú tanuló szülőjét rendszeresen értesíteni kell. A félévi és az év végi osztályzatot az érdemjegyek alapján kell meghatározni. Az érdemjegyek átlagának számításakor, a témazáró osztályzatot lehet nagyobb súllyal figyelembe venni, ha a pedagógus ezt a Naplóban megkülönböztetett színnel jelöli és erről tájékoztatja a gyerekeket és a szülőket. Az év végi osztályzatot a tanév során szerzett érdemjegyek átlaga alapján kell megállapítani a kerekítés szabályai szerint. Az évközi érdemjegyeket és az év végi osztályzatokat szóbeli vagy írásbeli szöveges értékelés kíséri. Az iskola az osztályzatról a tanulót és a kiskorú tanuló szülőjét félévkor értesítő, év végén bizonyítvány útján értesíti. Az érdemjegy és az osztályzat megállapítása a tanuló teljesítményének, szorgalmának értékelésekor, minősítésekor nem lehet fegyelmezési eszköz.

 (2) Az érdemjegyek és osztályzatok a következők:

a tanuló tudásának értékelésénél és minősítésénél jeles (5), jó (4), közepes (3), elégséges (2), elégtelen (1)

(3) Az első évfolyamon félévkor és év végén, a második évfolyamon félévkor szöveges minősítéssel kell kifejezni, hogy a tanuló kiválóan, jól vagy megfelelően teljesített vagy felzárkóztatásra szorul.

(5) Az egyes tanulók év végi osztályzatát a nevelőtestület osztályozó értekezleten áttekinti, és a pedagógus, az osztályfőnök által megállapított osztályzatok alapján dönt a tanuló magasabb évfolyamba lépéséről.

(6) Abban az esetben, ha az év végi osztályzat a tanuló hátrányára lényegesen eltér a tanítási év közben adott érdemjegyek átlagától, a nevelőtestület felhívja az érdekelt pedagógust, hogy adjon tájékoztatást ennek okáról, és indokolt esetben változtassa meg döntését. Ha a pedagógus nem változtatja meg döntését, és a nevelőtestület ennek indokaival nem ért egyet, az osztályzatot az évközi érdemjegyek alapján a tanuló javára módosítja.

 **55. §**

(3) Azt a magántanulót, akit felmentettek a kötelező tanórai foglalkozásokon való részvétel alól, az igazgató által meghatározott időben, és a nevelőtestület által meghatározott módon ad számot tudásáról.

**56. §**

(1) A tanulót, ha egyéni adottsága, fejlettsége szükségessé teszi, a szakértői bizottság véleménye alapján az igazgató mentesíti az érdemjegyekkel és osztályzatokkal történő értékelés és minősítés alól, és helyette szöveges értékelés és minősítés alkalmazását írja elő.

**57. §**

(1) A tanuló az iskola magasabb évfolyamába akkor léphet, ha az előírt tanulmányi követelményeket sikeresen teljesítette. Az iskola igazgatója a szülő kérésére legfeljebb egy alkalommal engedélyezheti az iskola első évfolyamának megismétlését, akkor is, ha a tanuló az előírt tanulmányi követelményeket sikeresen teljesítette. Ebben az esetben a megismétlésre kerülő évfolyamról nem kap bizonyítványt a tanuló.

**8.2. A magatartás és szorgalom minősítésének elvei**

A tanuló magatartásának és szorgalmának értékelését és minősítését az osztályfőnök - az osztályban tanító pedagógusok véleményének kikérésével - végzi.

Az érdemjegyek és osztályzatok a következők:

*-*a tanuló magatartásának értékelésénél és minősítésénél példás (5), jó (4), változó (3), rossz (2),

*-*a tanuló szorgalmának értékelésénél és minősítésénél példás (5), jó (4), változó (3), hanyag (2).

**A magatartás értékelésének szempontjai:**

* a másik ember tisztelete
* türelmesség
* egymásra figyelés
* segítőkészség
* együttműködési készség
* konfliktustűrés, kezelés
* konfliktus-megoldási készség
* kompromisszumkötési készség
* egymás elfogadásának mértéke
* normák, szabályok betartása
* igényesség önmagával szemben
* viselkedés az iskolában, házirend betartása
* fegyelme a tanórákon és tanórán kívül
* társas kapcsolatai
* környezetének alakítása, védelme
* feladatvállalás az osztályban és azok ellátása
* udvarias, figyelmes viselkedés

A magatartás értékelése

*Példás:*

- Az a tanuló, aki a közösség alakítását, fejlődését munkájával, jó kezdeményezéseivel, véleményével, példás viselkedésével elősegíti, társait ösztönzi.

- Az iskolai feladatokból önként részt vállal, azokat teljesíti.

- A házirendet betartja, s ezzel társainak jó példát mutat.

- A felnőttekkel, társaival szemben udvarias, segítőkész, tisztelettudó, megértő, együttműködő és jóindulatú.

- Fegyelmező intézkedés nem volt vele szemben.

- Munkavégzése megbízható, pontos, lelkiismeretes.

- Megnyilvánulásaiban őszinte.

*Jó:*

- Az a tanuló, akinek neveltségi szintjében, emberi kapcsolataiban apróbb hiányosságok tapasztalhatók, de törekszik a kijavításukra.

- Részt vesz a közösségi életben, a rábízott feladatokat elvégzi.

- A házirendet igyekszik betartani.

- Fegyelmezési problémák ritkán fordulnak elő, ezek kismértékűek.

- Fegyelmi fokozata: legfeljebb osztályfőnöki figyelmeztetés.

*Változó:*

- Az a tanuló, aki a közösségi munkában csak vonakodva vesz részt, alakítására nincs befolyása.

- Viselkedésével szemben kifogás merül fel.

- Többször vét a házirend és a közösségi magatartás szabályai ellen.

- Társaival szemben időnként durva, goromba, nem segítőkész.

- Önértékelése irreális, felelősségérzete, rendszeretete ingadozó.

- Fegyelmezési fokozata: írásbeli osztályfőnöki figyelmeztetés.

- Legsúlyosabb fegyelmező intézkedés vele szemben: igazgatói figyelmeztetés.

*Rossz:*

- Az a tanuló, aki fegyelmezetlen magatartásával a közösségi fejlődést hátráltatja, rossz példát mutat társainak, hibáit nem látja be, szándékosan árt a közösségnek.

- A nevelői ráhatásokat tudatosan elutasítja.

- A felnőttekkel szemben gyakran neveletlenül viselkedik, tiszteletlen, társaival durván beszél, verekedik.

- Legmagasabb fegyelmező intézkedés vele szemben: igazgatói intés.

**A szorgalom értékelésének szempontjai:**

* érdeklődési terület
* érdeklődés tartóssága egy adott területen
* milyen új érdeklődése alakult ki a tanév folyamán
* egyéni érdeklődése milyen konkrét tevékenységi formában nyilvánul meg
* felelősségtudat
* nyitottság, kíváncsiság
* tanórai aktivitás
* többletfeladatok vállalása
* felszerelés megléte, rendben tartása
* házi feladat elkészítése, gondossága
* kötelességtudat fejlődése

A szorgalom értékelése

*Példás:*

- Annak a tanulónak a szorgalma, aki a tanulmányi munkában kitartó, a tőle telhető legjobb eredményre törekszik.

- Munkája pontos, megbízható, precíz, törekszik a hibátlan munkavégzésre.

- Többletfeladatokat vállal, feladatait önállóan és megbízhatóan végzi el.

- Kötelességtudata magas fokú, munkatempója állandó, mindig készül, figyel, érdeklődő.

- Érdeklődése sokirányú, egyes tantárgyakban a tananyagon felül is produkál, ismeretanyaga a tananyagon kívülre is kiterjed.

*Jó:*

- A tanuló szorgalma, ha figyel az órákon, a házi feladatot elvégzi, az órákra a képességeihez mérten lelkiismeretesen készül, az órán megfelelően dolgozik, de többre nem törekszik.

- Ösztönző hatásokra rendszeresen dolgozik, és ellenőrzi munkáját, önmagát.

- Általában felkészül, de különösebb érdeklődést nem mutat.

- Érdeklődése megmarad az iskolai tananyag keretein belül.

*Változó:*

- Annak a tanulónak a szorgalma, akinek munkája ingadozó, hanyag és jó munkák váltogatják egymást.

- Önállótlan, csak utasításra kezd a munkához, nem ellenőrzi önmagát.

- Munkája változékony, gyakran dolgozik képességszintje alatt.

- Szétszórtság jellemzi, ritkán köti le valami.

*Hanyag:*

- A tanuló szorgalma, ha fegyelmezetlenül dolgozik, megbízhatatlan, a munkáját nem végzi el.

- Képességeihez, körülményeihez képest csak vonakodva és keveset tesz tanulmányi előrehaladása érdekében, munkavégzése megbízhatatlan, pontatlan.

- Gyakran mulasztja el kötelességeit, munkafegyelme rossz.

- Érdektelenség, teljes közömbösség jellemzi.

*Az értékelés célja 2 osztály tanév végétől 8. osztállyal bezárólag:*

- Az önértékelés képességének kialakítása.

- Motiváció a jövőkép elérése érdekében.

- A teljesítményszint és tudásszint jelzése.

- Jelezze a pedagógus számára a tanuló fejlődését, fejleszthetőségét.

- Tájékoztassa a szülőt, hogy milyen gyermeke viszonya az iskola követelményeihez.

*Az értékelés legyen:*

- Sokszínű, serkentő, ösztönző hatású.

- Folyamatos, rendszeres, minden tevékenységre kiterjedő.

- Tárgyilagos, objektív, a tanuló személyiségét serkentő, fejlesztő.

- Következetes, szakszerű és felelősségteljes.

- Céljai és követelményei mindenki számára legyenek előre ismertek.

*Az értékelés kiterjed az iskolai élet minden területére:*

- Az ismeretek, készségek, a tárgyi követelmények elsajátításának szintjére.

- A tanórán kívüli magatartásra.

- A szorgalomra, ezen belül a felkészülésre, feladatvállalásra, feladatvégzésre, a szükséges felszerelések meglétére.

- Szabálytiszteletre, felelősségvállalásra, viselkedésre.

- A korábbi teljesítményekhez képest megmutatkozó fejlődésre.

**8.3. Az írásbeli és szóbeli beszámoltatás, az ismeretek számonkérésének rendje**

Tantestületi döntés szerint szabályozzuk a témazárók (3, illetve annál több tananyag) napi mennyiségét. Naponta 2 témazáró iratható. Lehetőség szerint (heti 1 órás tantárgy kivételével) nem iratunk témazárót hétfői napon. A témazáró dolgozat idejét legalább 3 nappal előtte közölni kell a tanulókkal, és jelölni kell a naplóban.

Az írásbeli beszámoltatásnál csak a témazárók lehetnek azok, amelyek félévkor illetve a tanév végén az érdemjegyet döntően befolyásolják.

Az 1-2 tananyag mennyiségét felmérő dolgozatot, a szóbeli feleleteket és a tanórai munkát akár bejelentés nélkül is meg lehet tartani, illetve lehet értékelni.

**8.4. A házi feladatok, a napközis, tanulószobai felkészüléshez előírt írásbeli és szóbeli feladatok meghatározásának elvei, korlátai**

Házi feladatok íratását fontosnak tartja a Tantestület, a mennyiségi korlátozással egyetértett. A tehetséggondozás jó lehetősége a szorgalmi feladatok megoldása.

Az otthoni (napközis és tanulószobai) felkészüléshez előírt írásbeli és szóbeli feladatok meghatározásának elvei, korlátai

*Elvek:* Figyelembe vesszük:

* a tanulók életkori sajátosságait,
* egy átlagos felkészültségű és képességű tanuló napi iskolai terhelését, heti órarendjét, délutáni közös elfoglaltságait,
* az átlagostól eltérő képességeket (differenciált házi feladat); ez nem korrepetálás, hanem fejlesztés, korrekció,
* a szóbeli és írásbeli feladatok megfelelő mennyiségi és minőségi arányát.
* A házi feladat az elsajátított ismeretek elmélyítését szolgálja. (Amit délelőtt a tanórán előkészítettek, abból kell dolgozni.)
* A házi feladatot ellenőrizzük, értékeljük.
* Visszajelző szerepe van a pedagógus számára; szükség esetén további elmélyítésre kerül sor a tanórán.
* Az újonnan belépő tantárgyak esetében hangsúlyt fektetünk a megfelelő tanulási módszerek kialakítására, így biztosítva a hatékony felkészülést.
* Napi kapcsolattartás legyen az egy osztályban tanítók között, így lehet csak eredményes a munkavégzés. (pl. Az egy osztályban tanítók konzultálnak a házi feladat mennyiségéről.)

*Korlátok:*

* Napköziben (tanulószobán) a tanulásra fordított idő:
* 1. – 2. évfolyam: 30 – 45 perc
* 3. – 4. évfolyam: 60 – 75 perc
* 5. – 8. évfolyam: 90 – 120 perc
* A házi feladatra fordított idő összességében nem haladhatja meg a két órát (egy átlagos képességű tanuló esetében).
* Az egy tantárgyból másnapra adott írásbeli házi feladat elkészíthető legyen 15-20 perc alatt.
* A házi feladatot nem lehet érdemjeggyel értékelni.
* A házi feladat az osztály közös minimumán alapuljon, ellenkező esetben differenciált legyen.
* A házi feladat a gyermekhez szóljon, érthető legyen, amelyet önállóan tud elvégezni.
* Hosszabb memoriter szövegek számonkérésének időpontját legalább egy héttel előtte közölni kell.
* Kutató vagy gyűjtő jellegű feladatot csak az iskolai könyvtár állományára vagy az internetre alapozva lehet adni.
* A hiányzásból visszatérő tanuló kapjon haladékot a tananyag pótlására, távolléte miatt hátrányt ne szenvedjen.
* Ha a tanuló iskolai vagy iskolán kívüli tevékenység miatt nem tud másnapra készülni, fel kell menteni a házi feladat ellenőrzése és a felelés alól. Ez csak azokra a tantárgyakra vonatkozik, amelyikből az előző napon volt a tanóra.
* A tanítási szünetek idejére házi feladatot nem lehet adni, pihenő napokra pedig csak csökkentett mennyiségűt.

**8.5. A tanulók jutalmazásának, fegyelmezésének elvei**

A tanuló jutalmazási lehetőségét, fegyelmi és kártérítési felelősségét az Nkt. 58 §.-a tartalmazza.

|  |  |  |  |
| --- | --- | --- | --- |
|  |  | **Ideje** | **Adományozza** |
| **Szaktanári dicséret** | kiemelkedő tantárgyiteljesítményért | a tanév folyamán, amikor a tanuló érdemes lesz rá | a szaktanár |
| **Osztályfőnöki dicséret -** **Szóbeli, írásbeli** | kiemelkedő közösségi munkáért, példamutató magatartásért, tanulmányi, kulturális és sporteredményért | tanév közben | osztályfőnök, szaktanárok, napközis nevelő, diákönkormányzat |
| **Igazgatói dicséret** | kimagasló tanulmányi, kulturális, sporteredmény | tanév közben,év végén | szaktanárok, osztályfőnök javaslata alapján,igazgató |
| **Oklevél** | kitűnő, jeles tanulmányi eredmény, sportteljesítmény | tanév végén | osztályfőnök,szaktanár |
| **Jutalomkönyv** | kimagasló tanulmányi, kulturális és sport teljesítmény | tanév végén | szaktanárok, osztályfőnökök,igazgató |
| **Nevelőtestületi dicséret** | több tanév során nyújtott kimagasló tanulmányi és sport eredményért | tanév végén | nevelőtestület |
| **Radnóti díj****Díszoklevél** | nyolc éven át a legkiemelkedőbb tanulmányi eredményt elért tanulónak vagy tanulóknak | utolsó tanév | nevelőtestület |
| **"Jó tanuló, jó sportoló"** | 8 éven át kiemelkedő tanulmányi és sportteljesítmény eléréséért | utolsó tanév | nevelőtestület |

Fegyelmező intézkedések

*Szaktanári figyelmeztetés (szóbeli, írásbeli):* A tantárgyi követelményeket nem teljesítette, a felszerelés, a házi feladat többszöri hiánya, az órákon előforduló fegyelmezetlenség miatt.

*Osztályfőnöki figyelmeztetés (szóbeli, írásbeli):* A tanuló tanulmányi és magatartásbeli kötelezettség-szegése, a házirend enyhébb megsértése, igazolatlan mulasztás miatt.

*Fokozatai:* osztályfőnöki intés

 osztályfőnöki megrovás

*Igazgatói figyelmeztetés (szóbeli, írásbeli):* Az iskolai házirend gyakori megsértése, igazolatlan mulasztás, szándékos, kisebb értékű károkozás, fegyelmezetlenség miatt.

*Igazgatói intés (írásbeli):* Az iskolai házirend súlyos megsértése, szándékos károkozás, igazolatlan mulasztás, súlyos fegyelmezetlenség miatt.

*Igazgatói megrovás (írásbeli):* A legsúlyosabb iskolai vétségekért.

*Nevelőtestületi megrovás:* A legsúlyosabb iskolai vétségek ismétlődése esetén

**9. A tanulók fizikai állapotának méréséhez szükséges módszerek**

A Műk. rendelet 81. §-a rendelkezik a tanulók fizikai állapotának és edzettségének vizsgálatáról.

Iskolánkban évente 1 alkalommal, a tanév végén (június 1-ig) minden évfolyamra kiterjedő mérést végzünk a tanulók fizikai állapotáról és edzettségéről.

Az előírt lehetséges módszerek közül a NETFIT felmérést alkalmazzuk, emellett az évek óta a szaktanárok által használt, elsősorban atlétikai méréseket.

A tanulók fizikai állapotának és edzettségének mérését, vizsgálatát az iskola testnevelés tantárgyat tanító pedagógusa végzi.

A lefolytatott mérés, vizsgálat eredményeit a vizsgálatot végző pedagógus a mérésben érintett tanulónként, osztályonként és évfolyamonként rögzíti az informatikai felületen, az eredményeket a testnevelés tantárgyat tanító pedagógusokkal közösen elemzi és meghatározza a tanuló fizikai fejlődése szempontjából szükséges intézkedéseket.

**10. Országos pedagógiai mérések (Kompetenciamérés, idegen nyelvi mérés)**

A Nkt 80. § (1) bekezdése és a Műk. rendelet 79. § (6) bekezdése rendelkezik az országos pedagógiai mérésekről. Az országos **kompetencia mérés** lebonyolítása a tanév rendjében meghatározott tanítási napon, kötelező tanórai foglalkozások keretében történik a hatodik és a nyolcadik évfolyamon valamennyi tanuló részvételével. A méréssel a szövegértési és matematikai eszköztudás fejlődését vizsgáljuk.

A mérés lebonyolításának felelősei megszervezik az adatok felvételét, biztosítják a méréshez szükséges feltételeket, megszervezik az adatfelvételt és a méréseket. Az adatfelvétel hivatal által meghatározott szabályainak betartásáért és az adatfelvétel során szolgáltatott adatok valódiságáért az iskola vezetője a felelős.

A hivatal által közölt eredmények ismeretében a munkaközösségek és a tantestület elemzi tanulóink illetve az iskola teljesítményét. Ha Műk. rendelet 80 . §-a szerint gyenge képességszinteket teljesítettek a tanulók, intézkedési tervet kell készíteni.

Az iskola hatodik és nyolcadik évfolyamán angol vagy német nyelvet első idegen nyelvként tanulók körében le kell folytatni az Oktatási Hivatal által szervezett **írásbeli idegen nyelvi mérést**. A tanulók idegen nyelvi szövegértési készségeit vizsgáló mérőeszközöket a Hivatal készíti el, a vizsgálatot az iskola pedagógusai végzik el a Hivatal által kiírt időpontban, az iskolákhoz eljuttatott mérőeszközök alkalmazásával.

 A tanulók által megoldott feladatok értékelését az iskola pedagógusai egységes javítókulcs felhasználásával végzik el. Az elvégzett iskolai vizsgálatok tanulói és intézményi adatait a tanév végén küldjük meg, a Hivatal által meghatározott módon.

**11. A tanulók esélyegyenlőségét szolgáló intézkedések**

Helyzetelemzés vizsgálja az intézmény nevelési és oktatási tevékenységének feltételeit, az intézmény tanulói összetételét, és kiemelten a hátrányos (HH), halmozottan hátrányos helyzetű (HHH) és sajátos nevelési igényű (SNI) tanulók arányának kiegyenlítettségére vonatkozó adatokat. Célja annak a megállapítása, hogy az intézmény mennyire befogadó oktató-nevelő intézmény, illetve tudja-e biztosítani az említett tanulók ellátását.

A HH és HHH, valamint SNI-s tanulók nyilvántartását el kell készíteni az intézménynek az alábbiak alapján:

**HH tanuló**: akit a jegyző védelembe vesz, illetve rendszeres juttatásra, gyermekvédelmi támogatásra jogosult,

**HHH tanuló**: akit a jegyző védelembe vesz, illetve rendszeres juttatásra, gyermekvédelmi támogatásra jogosult, és a szülei nem rendelkeznek 8. évfolyamnál magasabb iskolai végzettséggel, vagy tartós nevelésbe bevont (állami gondozott);

Ebben az esetben a helyi települési jegyzőnél (csak annak személyes jelenlétében) a szülőnek nyilatkoznia kell a végzettségéről, és csak ekkor lehet nyilvántartásba venni a gyermeket,

**SNI tanuló:** szakértői bizottság által sajátos nevelési igényű gyermek.

Intézkedések:

* A HHH és HH tanulók számára délutáni elfoglaltságot kell szervezni!
* Be kell vonni őket a napközis illetve a tanulószobai közösségbe!
* A véletlen módon kialakult szegregációt meg kell szüntetni! A felmenő rendszerben felvett HHH-s diákokat arányosan kell elosztani a két párhuzamos osztály között!
* A kiközösítések megelőzése érdekében osztályfőnöki órákon szükséges beszélgetni az egymás elfogadásáról, a befogadásról.

Fő feladataink:

* az értékek tiszteletére való nevelés;
* a környezet megóvására és az egészséges életmódra nevelés;
* a gyermekekre és a fiatalokra irányuló káros hatások megelőzése és ellensúlyozása;
* az egyenlő bánásmód, az esélyegyenlőség követelményének érvényesülése;
* a sajátos nevelési igényű gyermekek iskolai ellátásának biztosítása, és a szakértői bizottság vizsgálata után a sajátos nevelési igényű gyermekek, tanulók fejlődésének segítése ;
* az alapító okiratokban deklarált integrált neveléshez, oktatáshoz szükséges tárgyi, személyi, pedagógiai feltételek biztosítása.

**12. Projektoktatás**

A projektoktatás valamely komplex téma feldolgozása, amely során több tanórán vagy tanórán kívül több tantárgyi megközelítésből a tanulókkal való közös tervezésen, tevékenységen alapul.

A nevelőtestület tagjai a tanévkezdés előtti tantestületi értekezleten programjukba tervezhetnek évente egy alkalommal közösen feldolgozható tananyagot, amelyet az éves programban szerepeltetni kell.

A projektoktatást jellemezze:

* a tanulókkal közösen történő témaválasztás, tervezés;
* tanulók és pedagógusok közös tevékenysége, együttműködése;
* összefüggések feltárása.

**13. A pedagógusok munkájának értékelési alapelvei, szempontjai**

- Az oktató-nevelő munka színvonala, hivatástudat, felelősségérzet (önképzésben való részvétel, pedagógiai érzékenység, osztályfőnöki tevékenység és a tanulókkal való viszony alakítása.

- Innovatív szellemiség és problémaérzékenység az oktató munkában (ötletesség, módszertani alternatívákban tud gondolkodni, kreativitás az oktatás és képzés színvonalának emeléséért, pályázatokon való részvétel).

- Szabadidős, kulturális és sporttevékenység (közéletiség az iskolában, ötletesség az iskolai programok szervezésében és lebonyolításában, jó problémamegoldó).

- Kapcsolatteremtő és kapcsolatfenntartó képesség kollégákkal, diákokkal és a szülőkkel (kollegalitás, segítőkészség, tolerancia és megértés).

Az iskolai nevelő-oktató munka ellenőrzésének részeként az alább meghatározott méréseket kell elvégezni

 *Az egyes nevelők és dolgozók értékelésének szempontjai*

* tehetséggondozás, felzárkóztatás
* önképzés
* differenciált foglalkozás
* tanórára való felkészülés
* pontos órakezdés, befejezés
* adminisztratív feladatok pontos elvégzése
* ügyeleti munka
* versenyekre való felkészítés
* osztályfőnöki tevékenység
* munkaközösségben való tevékenység
* rendezvények szervezése
* eredményes fegyelmezés, szeretetteljes szigor
* hatékony nevelési-oktatási munka
* jó kapcsolat kialakítása a tanulókkal és a szülőkkel
* leterheltség (tanórák, tanulók száma, osztályfőnökség, szakköri munka, tanórán kívüli tevékenységek)

*A pedagógus tanórai munkájának elemzése*

* tanórára való felkészültség
* Logikus óravezetés, a tananyag tervezése
* Kérdések megfogalmazása
* Magyarázat színvonala
* tanulók motiválása, Az érdeklődés fenntartása, tanulókkal való kapcsolat
* Az órai munka differenciálása
* Óravégi összefoglalás
* a tanulói teljesítmények reális értékelése
* a szemléltetés sokszínűsége
* a tanóra rendjének megtartása
* a tanulók pozitív értékelése, bátorítása

**14. Az iskola értékelési rendszere, belső ellenőrzési terve**

**Az értékelés alapját** a pedagógusminősítés területeivel megegyező területekhez, *a pedagóguskompetenciákhoz kapcsolódó általános elvárások, a pedagógusok minősítésének alapját képező* ***indikátorok alkotják***.

A pedagógus munkájának önértékelése és értékelése az alábbi területeket vizsgálja:

a) pedagógiai **módszertani felkészültség**,

b) pedagógiai folyamatok, **tevékenységek tervezése** és a megvalósításukhoz kapcsolódó **önreflexiók**,

c) a **tanulás támogatása**,

 d) a tanuló **személyiségének** fejlesztése, az **egyéni bánásmód** érvényesülése, a **hátrányos helyzet**ű, sajátos nevelési igényű **(SNI)** vagy beilleszkedési, tanulási, magatartási nehézséggel küzdő gyermek **(BTM)**, tanuló többi gyermekkel, tanulóval együtt történő sikeres neveléséhez, oktatásához szükséges megfelelő módszertani felkészültség,

 e) a tanulói csoportok, **közösség**ek alakulásának segítése, fejlesztése, esélyteremtés, nyitottság a különböző társadalmi-kulturális sokféleségre, **integrációs tevékenység**, **osztályfőnöki tevékenység,**

 f) pedagógiai folyamatok és a tanulók személyiségfejlődésének **folyamatos értékelése**, elemzése,

g) **kommunikáció és szakmai együttműködés**, problémamegoldás, valamint

h) elkötelezettség és szakmai felelősségvállalás a **szakmai fejlődés**ért.

*Ezek a* ***Nemzeti alaptantervben*** *meghatározott* ***pedagógus kompetenciák****.*

*A pedagógusok önértékelését az adott tanévre szóló* ***intézményi önértékelési terv****ben megjelölt* ***felelősök*** *rendszeres munkájukkal támogatják*, akik elvégzik az informatikai rendszerben az értékelés során összegyűlt tapasztalatok, információk rögzítését, valamint összekapcsolását az önértékelés során tett megállapításokkal.

 ***A pedagógus önértékelésének, intézményi belső értékelésének folyamata***

1. Az éves önértékelési tervben kijelölt támogató kollégák *egyeztetik a részleteket az érintett pedagógussal,* közösen meghatározzák az önértékelésbe bevonandó további partnerek körét (vezetők, szülők, kollégák).

2. A tájékoztatással megbízott kolléga *informálja, és igény szerint felkészíti az 1. pontban meghatározott partnereket és az érintett pedagógust.*

3. *A kérdőíves felmérések lebonyolításával megbízott kolléga továbbítja a felmérésben résztvevőknek az online kérdőív elérhetőségét, és elindítja a felmérést*. Az informatikai rendszer a résztvevők számára az éves önértékelési tervben megadott időintervallumban elérhetővé teszi az online kérdőív kitöltő felületet, majd a felmérés zárásaként összesíti az adott válaszokat.

4. A feladattal megbízott kolléga megvizsgálja a pedagógusra *vonatkozó előző tanfelügyeleti ellenőrzés és az önértékelés eredményeit*, az azokhoz kapcsolódó önfejlesztési terveket, a pedagógiai munka dokumentumait, majd rögzíti a dokumentumelemzés eredményét, vagyis dokumentumonként az előre adott szempontok mentén az informatikai rendszerben rögzíti a tapasztalatokat. (Ez a feladat az önértékelési rendszer indulásakor nem releváns.)

5. Az erre kijelölt felelősök *a javasolt interjúkérdések és a dokumentumelemzés eredménye alapján interjúterveket készítenek, és lefolytatják az interjúkat*, majd az interjúkérdéseket és a válaszok kivonatát rögzítik az informatikai felületen.

6. *A két órát vagy foglalkozást érintő óralátogatás* és az azt követő megbeszélés tapasztalatait a megadott szempontok alapján az órát látogató kollégák rögzítik az informatikai felületen.

7. *Az önértékelő pedagógus* az értékelésben részt vevő kollégák által rögzített tapasztalatok alapján minden elvárás esetében az „Útmutató a pedagógusok minősítési rendszeréhez” című útmutató szerinti *0-3 skálán értékeli az elvárás teljesülését – megjelölve az értékelés forrásául szolgáló, az informatikai rendszerben korábban rögzített tapasztalatokat –, illetve* ***kompetenciánként meghatározza a kiemelkedő és a fejleszthető területeket*** (amennyiben van ilyen). Ha egy elvárás a rendelkezésre álló tapasztalatok alapján nem értékelhető, akkor ott az „n.é.”, *nem értelmezhető* megjelöléssel kell jelezni.

8. A pedagógus a vezető segítségével az önértékelés eredményére épülő *két évre szóló* *önfejlesztési tervet* készít, amelyet feltölt az informatikai rendszerbe. Az önfejlesztési tervet értékelési területenként, az eredeti intézményi elvárásokat és az értékelést tartalmazó táblázatba kell feltölteni.

**V. AZ ISKOLA MUNKARENDJE**

**1. A tanítási nap rendje**

Az iskola szorgalmi időben hétfőtől péntekig 630-17 óráig tart nyitva.

A tanítás kezdete: 750 óra. Az iskolába 740-re kell érkezni (kivétel, ha nincs első órája a tanulónak).

A tanítási óra 45 perces. A szünetek rendjét a Házirend határozza meg.

A folyosókon, az udvaron, az óraközi szünetekben, továbbá az ebédeltetés ideje alatt az ebédlőben tanári ügyelet működik.

A hivatalos ügyek intézése az iskolatitkári és a gondnoki irodában 7.30 és 15.30 óra között történik.

Az ebédeltetés időtartama: 1130 - 1330 óra.

**2. Tanítási hét**

A tanítási napok: hétfő, kedd, szerda, csütörtök, péntek.

Rendkívüli esetekben biztosított tanítási szüneteket szombaton dolgozza le az intézmény. Ilyen esetekben a kieső nap órarendje szerint történik a szombati tanítás.

Tanítási napnak számít a tanmenet szerinti tanulmányi kirándulások napja.

Az intézmény heti órarendje a kerettantervben meghatározott óraszámok alapján van felosztva évfolyamonként és tantárgyanként. Az intézmény óraterve mind tartalmában, mind szerkezetében tükrözi az iskolában folyó oktató-nevelő munkát meghatározó pedagógiai elveket és célokat.

**3. A tanév rendje**

A tanév beosztása miniszteri rendelet alapján történik.

A szorgalmi idő a tanévnyitó ünnepéllyel kezdődik és a tanévzáró ünnepéllyel fejeződik be.

A tanév szorgalmi idejét, a tanítási napok számát a miniszteri rendeletben leírt Tanév rendje határozza meg. A tanév két félévre tagolódik.

Az iskola éves munkatervében határozzuk meg:

 - a tanítási szüneteket

 - az ünnepélyek rendjét

 - a szülői értekezletek, fogadóórák rendjét.

**4. Az iskola élete a tanítás nélküli szünetekben**

Négy hosszabb szünet van egy tanévben:

 - nyári szünet (tanév befejezése - új tanév kezdete)

 - őszi szünet

 - téli vagy karácsonyi szünet

 - tavaszi szünet

Tanulóink a szüneteket általában családjuk körében töltik.

Tanulóink egy részének, aki erre igényt tart, különböző táborokat szervezünk:

 - A nyár folyamán napközis tábort tartunk az általános iskolák tanulóinak és nevelőinek részvételével. E tábor költségeit az önkormányzat finanszírozza.

 - Önköltséges illetve részben támogatott táborainkra tavasszal lehet jelentkezni.

 - Osztálykeretekben szerveződnek még kirándulások, kerékpártúrák, gyalogtúrák.

**5. Napközi, tanulószoba**

- Az alsó tagozat 9 osztályának 9 napközis csoportja van. Így tehát osztályonként önálló csoportokat alakítottunk ki.

*A napközi feladata*: szorosan együtt kell dolgozni az osztály tanítójával, elkészíteni a napi feladatokat, segítséget nyújtani a tanulásban. Biztosítani a szabadidő hasznos eltöltését. Készülni azokra a rendezvényekre, melyeket az iskola hagyományként őrzi.

Tanulószobai csoportunk (csoportjaink) a felső tagozat osztályainak tanulóit foglalja magába. Feladata a tanulmányi munka segítése, a tanultak ellenőrzése.

*„Félig sem olyan fontos az, amit tanítunk gyermekeinknek, mint az, hogy tanítjuk. Amit az iskolában tanulunk, annak legnagyobb részét elfelejtjük, de a hatás, amelyet egy jó oktatási rendszer szellemi tehetségeinkre gyakorol, megmarad.” (Eötvös)*

A napközi otthon munkáját az iskolai munka szerves részeként kell kezelni. Az iskolai nevelő-oktató munkát kiegészíti, lehetőségeivel színesíti.

*Nevelői feladatok:*

* megteremteni a munkához a feltételeket
* megtanítani a házi feladat feljegyzésének módját (a helyes szokás kialakításához szükséges, hogy minden gyerek tudja, hogy ezt a nevelő elvárja és megköveteli, ez az ő feladata)
* gyakoroltatni az önálló tanulás technikáját
* tanulási idő megtervezése, ellenőrzése
* az ismétlés helyes módjának szokássá fejlesztése
* kézikönyvek használata, jártasság kialakítása
* folyamatos ellenőrzés, korrigálás
* önellenőrzésre nevelés

A napközis nevelők legfontosabb feladata, hogy a gyermekek számára legjobbat teremtsék meg: egy gyermekközpontú napközit.

A szabadidő közvetlen célja a gyermek szervezetének pihentetése, regenerálása.

Hosszú távú célja, hogy a gyermek megismerje a szabadidő sokféle technikáját, és legalább egy iránt alakuljon ki különleges érdeklődése.

Szabadidőről akkor beszélhetünk, ha annak tartalma a szabadidő élményét jelenti. Ez akkor valósul meg, ha a gyermek választhat a tevékenységek közül.

*Tevékenységi területek:*

* beszéd (báb, mese → olvasóvá nevelés)
* alkotó képzelet – különféle technikák alkalmazása
* ritmikus mozgás – népi játék – népi tánc
* honismereti hagyományok – ismert meg környezeted (történelmi, földrajzi szempontból)

*Napköziben jelentkező új feladatok:*

Játékos, egészségfejlesztő testmozgás, melynek ideje legalább 30 perc (de több 15 perces foglalkozás keretében is megtartható).

Minden olyan délelőtti tanítási időszakban, amelyben nincs testnevelés, aznap legyen az a délutáni játékos testmozgás. (Minden osztálynál órarend szerint egyeztethető.)

Még hozzákerült a tevékenységi területhez - játékos, egészségfejlesztő – torna, sportjáték.

**6. Iskolai szolgáltatások**

- Iskolai könyvtárunk feladata a tantervbe épülő könyvtári órák megtartása, a szabadidő igényes eltöltése, kulturális és szaktárgyi versenyekre való felkészítés segítése, író-olvasótalálkozók szervezése, egyéni differenciált foglalkozások tartása, könyvtári kölcsönzés biztosítása, tartós tankönyvek állományba vétele, kölcsönzése.

- Számítógéptermünk biztosítja a tanórai oktatás mellett a szakköri órákat, a szórakozási, játéklehetőséget, a tanulmányi versenyekre való felkészítést - Tornatermünkben zajlik, főként télen és rossz időjárási viszonyok esetén a tanulók versenyekre való felkészítése, a házibajnokságok lebonyolítása és a tornatermi, főként testnevelés játékok adta lehetőségek biztosítása.

- Diáksportkörünknek tagja az iskola minden tanulója. Minden tanulónak biztosítjuk a sportolási és játéklehetőséget.

**VI. AZ ISKOLA HAGYOMÁNYAI**

**1. Szervezeti hagyományok**

8 évfolyamunk oktató-nevelő munkáját alsó és felső tagozatos évfolyamokra bontjuk, biztosítva a zökkenőmentes átmenetet. Alsó tagozaton 1-2. és 3-4. évfolyamon tanítót váltunk.

Szoros kapcsolatot alakítunk ki az óvodákkal, és a továbbtanulás biztosítása miatt a középiskolákkal.

*Kapcsolat a közoktatási intézményekkel:*

Az évenkénti beiskolázás a zökkenőmentes átmenet biztosítása miatt nyílt napok, szülői értekezletek jelzik az óvodákkal való szoros kapcsolattartást.

Rendszeresen végeznek a tanítók hospitálásokat óvodai csoportokban, a beiratkozás után hagyománnyá vált az iskolában óvodás csoportok fogadása, vendégül látása.

Az általános iskolák tankerületi értekezleteken beszélik meg a soron következő feladatokat.

Találkozásaik színhelye még a kulturális, tanulmányi és sportversenyek városi, körzeti döntői.

Középiskoláinkkal a továbbtanulás, valamint a továbbtanulók eredményeinek visszajelzése, a követelményszint megbeszélése biztosítja a kapcsolattartást.

*Kapcsolat a nem közoktatási intézményekkel:*

Rendszeres kapcsolatot tart az iskola a Városi Könyvtárral, a Zeneiskolával, a Városi Múzeummal, a Jókai Emlékmúzeummal, Vaszary Villával, az általuk szervezett rendezvényeken való részvétellel.

Gyümölcsöző a kapcsolat a Nevelési Tanácsadóval és a Gyámüggyel, a Népjóléti Szolgálattal, a Megyei Diáksport Tanáccsal, az egyházakkal, a bejáró tanulók önkormányzataival, a Rendőrséggel, a Tűzoltósággal, a Mentőállomással, a felsőoktatási intézményekkel, amelyek gyakorlóhelyei vagyunk.

Rendszeres a kapcsolatunk az egészségüggyel az iskolaorvoson, védőnőn és a Rendelőintézeten keresztül.

Folyamatos a kapcsolatunk a város sportegyesületeivel: BYC, BKC, BSE, BKLC, Petőfi, Trampolin, vívás, stb.

Az intézmény nyilvánossági csatornái: kapcsolat a sajtóval:

 - Veszprém megyei Napló

 - Balatonfüredi Napló

 - Füred Tv

 - Iskolarádió, alkalmanként iskolaújság megjelenése, terjesztése.

1. **Rendezvények, a településhez kötődő hagyományok**

Kezdődik az alakuló értekezlettel, melyet követ a tanévnyitó értekezlet, majd folytatódik a tanévnyitó ünnepéllyel. Megemlékezünk a pákozdi győzelemről műsor és esetenként akadályverseny keretében.

Október 2-án ünnepeljük a Zenei Világnapot, majd 6-án az Aradi vértanúk napját. Alkalmanként októberben tantestületi kirándulást szervezünk pedagógusainknak. Október 23-án emlékezünk meg az 1956-os forradalomról.

November az egészség- és környezetvédelem hónapja, melynek keretében egészségnapot szervezünk.

Megemlékezést tartunk Radnóti Miklós halálának évfordulóján (november 9.).

Decemberben tanulóinknak télapó-járást, adventi műsorokat és karácsonyi ünnepséget tartunk.

Januárban vagy februárban tanulóinknak sítábort szervezünk.

Január 21-én ünnepeljük a Magyar Kultúra Napját.

Februárban tartjuk az iskolai farsangot alsó és felső tagozatos diákjainknak, valamint az iskolabált a Szülői Munkaközösség szervezésében.

Március 3-án megemlékezünk Noszlopy Gáspár szabad csatapainak füredi partraszállásáról.

15-én ünnepélyes keretek között, műsor kíséretében az 1848-as forradalom és szabadságharc hőstetteiről emlékezünk meg és részt veszünk a városi rendezvényen.

Szerepelünk a Kodály emlékhangversenyen.

Március 22-én ünnepeljük a Víz Világnapját.

Április 22-én emlékezünk a Föld Napjáról.

5-én részt veszünk a Jókai-napi ünnepségeken.

Május végén, június elején tartjuk a Madarak és fák napját a Koloska-völgyben.

Május végén, június elején a Radnóti Hét keretében egész hetes ünnepségsorozatot és vetélkedőket tartunk. Ekkor adjuk át a Suli Oszkár díjait tanulóinknak.

Általában április-május hónapban osztálykirándulásokon vesznek részt tanulóink, de ettől el lehet térni.

Június 4: a Nemzeti Összetartozás Napja.

Június 5-én tartjuk a Környezetvédelmi Világnapot.

Június első hétvégéjén városi Pedagógusnapi ünnepségen veszünk részt.

Alkalmanként szerkesztjük az Iskolarádió és Iskolaújság műsorait, ill. számait.

Az egész tanév folyamán vesznek részt tanulóink tanulmányi-, kulturális- és sportversenyeken, pályázatokon.

Az utolsó tanítási napon búcsúztatjuk 8. osztályos tanulóinkat ballagási ünnepség keretében

melyen átadjuk a "Jó tanuló, jó sportoló"díjakat és a Radnóti-díjakat.

Június-augusztus hónapban táborozásokat szervezünk tanulóinknak (napközis, honismereti, vízi, képzőművész).

*A fentiek mellett részt veszünk még (év elején a munkaközösségek, illetve a szaktanárok tervezik meg):*

 - Kaán Károly környezetvédelmi versenyen,

 - Hermann Ottó biológiai versenyen;

 - Varga Tamás matematikai versenyen;

 - Bólyai matematika és magyar versenyen;

 - Alapműveleti matematika versenyen;

- SUDOKU versenyen;

- iskolánk által szervezett LOGIKA versenyen;

 - Teleki Pál földrajz versenyen;

 - Hevessy György kémia versenyen;

 - Zrínyi Ilona matematika versenyen;

 - Történelmi országos tanulmányi versenyen;

 - Diákolimpia versenyein;

 - Fizika, kémia tanulmányi versenyen;

 - Angol illetve német tanulmányi, szépkiejtési versenyen;

 - Énekkari minősítő hangversenyen;

 - Levelezős tanulmányi versenyeken.

*Magyar versenyek:*

 Kazinczy szépkiejtési verseny: 5-6. osztály

 7-8. osztály

 Radnóti szavaló verseny: 5-6. osztály

 7-8. osztály

 Prózamondó verseny: 5-6. osztály

 7-8. osztály

 Nyelvünkben élünk: 7-8. osztály

 Simonyi helyesírási verseny: 5-6. osztály

 7-8. osztály

Rendszeresen pályázatokon is részt veszünk aktuális kiírás szerint (nyelvi, képzőművészeti, informatikai, stb.)

*Alsó tagozaton:*

Évfolyamversenyek: 2., 3., 4. osztály minden második hónapban:

 matematika, olvasás-szövegértés, írás-helyesírás tárgyakban

 Andersen mesemondó, -író, színjátszó, rajzverseny: 1., 2., 3., 4. osztály

 Füred- köszöntő vers- és prózamondó verseny: 3., 4. osztály

 Évente két-három alkalommal színház- és mozilátogatás.

*Tanulóinkat jutalmazzuk évente:*

 *"Jó tanuló, jó sportoló"* - egy fiú és egy lány

 A nyolcadik osztályokból tantestület által kiválasztott, eredményei alapján jó tanuló és egyben sportban is kiemelkedő eredményeket elérő tanulók.

 *Radnóti alapítvány díjazottai* (3-4 fő)

 Azon tanulók jutalmazása, akik általános iskolai tanulmányaik alatt kimagasló tanulmányi eredményükkel, kiemelkedő sportteljesítményükkel, példamutató magatartásukkal, dicsőséget szereztek iskolánknak, valamint azokat a hátrányos helyzetű tanulókat, akik ezt munkájukkal, magatartásukkal kiérdemelték.

**VII. RÉSZVÉTEL AZ ISKOLA KÖZÉLETÉBEN**

**1. Tanulói részvétel**

A tanuló részvétel legfontosabb területe a Diákönkormányzat tevékenysége.

A Diákönkormányzat tevékenysége a tanulókat érintő valamennyi kérdésre kiterjed. Dönt a nevelőtestület véleményének kikérésével saját működéséről, a számára biztosított anyagi eszközök felhasználásáról, egy tanítás nélküli munkanap programjáról.

Véleményezési jogot gyakorol a tanulókat érintő kérdésekben (SZMSZ elfogadása, szociális juttatások elosztási elvei).

Fontos tevékenysége az évenként megrendezésre kerülő, évfolyamonként összevont osztályfőnöki órák, melynek keretében az iskolavezetés válaszol a tanulók kérdéseire, s lehetőség szerint megvalósítja a tanulók által javasolt, a nevelő-oktató munkát segítő ötleteket.

**2. Pedagógusok részvétele**

A tanári részvétel legfontosabb területe a Közalkalmazotti Tanács tevékenysége

A KÖT feladata a nevelőtestület érdekvédelme, az iskolavezetés munkájának segítése. Kiegyensúlyozott munkahelyi légkör biztosítása érdekében a jogok és kötelezettségek összhangjának megteremtése.

A fenti célok megvalósítása érdekében évente legalább kétszer, az igazgatóval közösen áttekintik az intézmény helyzetét, elemzik az elkövetkezendő időszak feladatait és az ezek biztosításához szükséges anyagi lehetőségeket, illetve a lehetséges munkáltatói intézkedéseket.

Itt kell megemlíteni a Pedagógus Szakszervezet iskolai alapszervét, mely szintén a pedagógusok érdekvédelmi fóruma, valamint az iskola életének irányítását végző vezetői megbeszélések havi fórumát.

**3. Szülői részvétel**

Legfontosabb fóruma a Szülői Munkaközösség. Tagjai az osztály szülői tagjaiból választott 3 tagú vezetőség osztályonként.

A Szülői Munkaközösség évente kétszer ülésezve tárgyalja meg az iskolavezetőséggel közösen az intézmény előtt álló feladatokat, az osztályok aktuális problémáit. Itt döntenek a Farsangról, SZM báljáról, s a tanulókat érintő egyéb rendezvények szervezéséről, lebonyolításáról.

Megemlítendő a tanévnyitó és tanévzáró ünnepélyek feladatai, valamint a szülői értekezleteken kiadott feladatok, melyek a nevelő-oktató munka közvetlen céljai. Ide sorolható még a fogadó órák és nyílt napok tevékenysége.

Az Intézményi Tanács véleményt nyilváníthat az iskola működésével kapcsolatos valamennyi kérdésben, a tanulók jogainak érvényesítésével, kötelezettségeinek teljesítésével kapcsolatos döntésekben, intézkedésekben.

**VIII. A PEDAGÓGIAI PROGRAM ÉRVÉNYESSÉGE, NYILVÁNOSSÁGA**

A program érvényességi ideje: visszavonásig.

Felülvizsgálatának mechanizmusa: évenként tartandó munkaértekezlet keretében.

A pedagógiai program nyilvánossá tétele

* A pedagógiai program egy példánya az igazgatói irodában, ~~e~~ megtekinthető.
* A pedagógiai program olvasható az iskola honlapján.
* A diákok számára osztályfőnöki órákon történik a megfelelő részek ismertetése.
* A szülők számára szülői értekezleten, SZM értekezleten, Intézményi Tanács értekezleten köteles az iskola igazgatója tájékoztatást adni.

Balatonfüred, 2015. szeptember 1.

.

1. Véleményezte: Dátum:

2. Véleményezte: Dátum:

3. Elfogadta: Dátum:

4. Jóváhagyta: Dátum

**MELLÉKLET**

**1. A pedagógiai program végrehajtásához szükséges nevelő-oktató munkát segítő eszközök és felszerelések jegyzéke**

Az iskolában kötelezően használandó tankönyvek, egyéb taneszközök kiválasztásánál a helyi tanterv figyelembevétele, a tantárgyi struktúrákkal való megfelelőség, a vételár optimálissága, használhatóságuk időtartama, valamint biztosítják-e az osztályok és iskolák közötti átjárhatóságot.

Nyolc évfolyamos intézményünk általános iskolákra kötelező eszközigénye éves bontásban tartalmazza szükségleteinket, melyet a fenntartó kérésére állítottunk össze.

Mint az előbbiekben fogalmaztam, iskolánk eszközállománya a közepesnek értékelhető mind mennyiségben, mind minőségben. Elfogadható a testnevelés felszereltsége.

 **PEDAGÓGIAI PROGRAM VÉGREHAJTÁSÁHOZ SZÜKSÉGES,
A NEVELŐ ÉS OKTATÓ MUNKÁT SEGÍTŐ
ESZKÖZÖK ÉS FELSZERELÉSEK
JEGYZÉKE**

A pedagógiai program végrehajtásához szükséges helyiségek, bútorzatok és egyéb berendezési tárgyak, valamint egészség és munkavédelmi eszközök felsorolását a nevelési-oktatási intézmények működésérőlszóló 20/2012 –es (VIII.31.) EMMI rendelet tartalmazza.

1. A tananyag feldolgozását segítő szemléltetést, valamint a tanulói tevékenységet az osztálytermekben és a szaktantermekben az alábbi alapfelszerelések és eszközök szolgálják (tantermenként egy-egy): írásvetítő, diavetítő, fali vetítővászon, televízió, videomagnó, kazettás magnetofon, CD lejátszó.
2. A tanórai oktató és nevelőmunkát segítő taneszközök (különféle tárgyak, eszközök és információhordozók, valamint az egyéni fejlesztést szolgáló speciális eszközök) a „Funkcionális taneszköz jegyzék” alapján tantárgyanként:

**Az alsó tagozatos magyar nyelv és irodalom tanítását segítő felszerelések és taneszközök:**

Képek, betűkártyák, szótagkártyák.

Hívóképek.

Írott és nyomtatott ABC. (falikép)

Kis és nagybetűs nyomtatott ABC. (falikép)

Betűsín.

Írott kis és nagy ABC.

Fali tablók:

Hangtani ismeretek

Szavak alakja, jelentése

A szó

A mondat

A szófajok rendszere

Fali táblák:

Igék

 Főnév

 Melléknév

**Az alsó tagozatos matematika tanítását segítő felszerelések és taneszközök:**

* Űrmértékek (cl, dl, l).
* Demonstrációs óra.
* Táblai vonalzók.
* Táblai körző.
* Színes rudak.

**Az alsó tagozatos környezetismeret tanítását segítő felszerelések és taneszközök:**

* Az idő (oktatótábla).
* Magyarország domborzati térképe.

**Az alsó tagozatos ének-zene tanítását segítő felszerelések és taneszközök:**

* Ritmus eszközök: triangulum, xilofon, kisdob.
* Zenehallgatási anyagok hangkazettán

**Az alsó tagozatos technika tanítását segítő felszerelések és taneszközök:**

* Olló, kés, vonalzó (40 db).
* Mintázó eszközök (20 db).
* Építőkocka (fa).
* Szövőkeret (30 db).
* Csiszolópapír.

**Az alsó tagozatos testnevelés tanítását segítő felszerelések és taneszközök:**

* Síp.
* Gumilabda (20 db).
* Babzsák (20 db).
* Ugrókötél (20 db).
* Kislabda (20 db).
* Tornapad (3 db).
* Tornazsámolyok (6 db).
* Medicinlabda (10 db).
* Karika (20 db).
* Jelzőszalagok (10 db).
* Ugrószekrény (1 db).
* Dobbantó (1 db).
* Tornaszőnyeg (4 db).
* Bordásfal (10 db).
* Mászókötél (5 db).
* Mérőszalag (1 db).

**A felső tagozatos magyar nyelv és irodalom tanítását segítő felszerelések és taneszközök:**

* Térkép (irodalomtörténeti) (3 db).
* Írói arcképsorozat (3 db).
* Magyar értelmező szótár (5 db).
* Szinonima szótár (5 db).
* Helyesírási tanácsadó szótár (5 db).
* Életrajzi lexikon (1 db).
* Helyesírási szabályzat és szótár (20 db).
* Hanganyag (hangkazetta, CD):
* Népdalok, népmesék.
* János vitéz.
* Rege a csodaszarvasról.
* Radnóti Miklós versei.
* Megzenésített versek.
* Videofilmek:
* Magyar népmesék.
* János vitéz (rajzfilm).
* A Pál utcai fiúk (film).
* Magyar mondák: Álmos vezér, A fehér ló mondája, A szentgalleni kaland, Botond, Lehel kürtje, István megkoronázása.

Lúdas Matyi (rajzfilm).

Egri csillagok (film).

Janus Pannonius emlékére.

Mátyás könyvtára.

A Corvinák.

Mikszáth prózája.

Liliomfi (film).

Egy magyar nábob (film).

Kárpáti Zoltán (film).

Móricz és a Légy jó mindhalálig.

Móricz élete.

Erőltetett menet (film).

* Könyv:
* Népmesegyűjtemények (10 db).
* O. Nagy Gábor: Magyar szólások és közmondások (5 db).
* Montágh Imre: Mondjam vagy mutassam (5 db).
* Molnár Ferenc: A Pál utcai fiúk (20 db).
* Gárdonyi Géza: Egri csillagok (20 db).
* Mikszáth Kálmán: Szent Péter esernyője (10 db).
* Móricz Zsigmond: Légy jó mindhalálig (20 db).
* Fali tablók:
* Hangtan.
* A teljes hasonulás.
* Jelentéstan.
* Szótan.
* A szófajok.
* Jelentés.
* Szerkezet.
* Mondattan.
* Magyar nyelvemlékek.
* Nyelvcsaládok.

**A történelem tanítását segítő felszerelések és taneszközök:**

Falitérkép:

* Az ókori Kelet.
* Az ókori Görögország.
* A Római Birodalom.
* Magyarország X-XI. sz.
* A magyar népvándorlás és a honfoglalás.
* Európa Nagy Károly korában.
* Magyarország a korai feudalizmus idején.
* A feudális Magyarország a XIII. sz. közepétől a XV. sz. elejéig.
* A tatárjárás Magyarországon 1241-42.
* A Föld népei a XIV-XV. században.
* Magyarország 1526-1606.
* Európa a XIV-XV. században.
* A feudális Magyarország a XV. században.
* Magyarország a XVII. században.
* Európa a XVII. század közepén.
* Az európaiak felfedezései és a gyarmatosítás XV-XVII. század.
* Magyarország Bethlen Gábor korában (1629).
* Magyarország népei a XVIII. század végén.
* Európa a XVIII. század végén.
* A Föld népei a XVI-XVIII. században.
* Az 1848/49-es szabadságharc.
* Európa a XIX. század második felében.
* Európa a XIX. században.
* Európa 1815-1849.
* Európa az I. világháború idején.
* A gyarmati rendszer 1830-1914.
* Az Osztrák - Magyar Monarchia 1914-ben.
* A gyarmati rendszer felbomlása (1917-1975).
* A Tanácsköztársaság honvédő harcai.
* Európa a II. világháború idején.
* Videokazetta:
* A piramisok.
* Magyar ereklyék.
* Rákóczi szabadságharca.
* A francia forradalom.
* Reformkor I-II. rész.
* Kossuth élete.
* A kiegyezés.
* Oroszország a cártól Sztálinig.
* Egyéb:
* Transzparens sorozat az általános iskolai történelem tanításához (5-6. évfolyam).
* Magyar történeti áttekintés a honfoglalás idejétől (falikép).
* A középkori társadalom (falikép).
* Tanulói egységcsomag az 5. és a 6. osztályos történelem tanításához.
* Forráscsomag a 7. osztályos történelem tanításához.

**Az angol nyelv tanítását segítő felszerelések és taneszközök:**

* New Chatterbox Starter 1., (tankönyv, munkafüzet, hangkazetta, tesztek, szemléltető képsor).
* English Zone 1., (tankönyv, munkafüzet, tesztek, CD, tanári kézikönyv
* angol-magyar / magyar-angol zsebszótárak, nagy szótárak, egynyelvű értelmező szótár
* Shine 1., 2., 3. (tankönyv, munkafüzet, hangkazetta, kézikönyv)
* New Project 1., 2. (tankönyv, munkafüzet, hangkazetta).
* Videokazetták:
* Muzzy in Gondoland
* Muzzy Comes Back
* Window on Britain
* Guide to Britain
* Térképek, magnó
* Könnyítet olvasmányok
* Nyelvtani gyakorlókönyvek

**A német nyelv tanítását segítő felszerelések és taneszközök:**

* Das neue Deutschmobil tankönyvcsalád (Klett) és hangkazetták
* Tematikus képek
* Nyelvtani táblázatok, falitablók
* Németország domborzati térképe
* Németország tartományai
* Európai Unió országainak térképe

**A felső tagozatos matematika tanítását segítő felszerelések és taneszközök:**

* Táblai körző és vonalzó készlet (3 db)
* Táblai körző műanyag (2 db)
* Táblai vonalzó 450-os műanyag
* Táblai vonalzó 600-os műanyag
* Táblai szögmérő (5 db).
* Méterrúd fából (1 db).
* Nagy matematikusok arcképei (5 db).
* Sík és mértani modellezőkészlet (2 db).
* Oszthatósági szabályok (falikép).
* Százalékszámítás (falikép).
* Kétkaros mérleg és súlysorozat.
* Hatványozás azonosságai (falikép).
* Halmazok (falikép).
* Derékszögű koordinátarendszer (falikép).
* Lineáris függvény (falikép).
* Másodfokú függvény (falikép).
* Abszolútérték függvény (falikép).
* Mértékegységek (falikép).
* Területszámítások (falikép).
* Kocka, téglatest (testek).
* Szétszedhető dm3
* Tükrözés (falikép).
* Terület és kerületszámítások (falikép).
* Négyszögek, kerülete, területe (falikép).
* A kör kerülete, területe (falikép).
* Szögpárok (falikép).
* Hasábok (falikép).
* Eltolás (falikép).
* Pitagorasz-tétele (falikép).
* Az egyenes körkúp, gúla (falikép).
* Az egyenes henger, gömb (falikép).
* Műanyag henger.
* Műanyag kúp.
* Műanyag gúla.
* Műanyag hatszög alapú hasáb.
* Műanyag ötszög alapú hasáb.
* Testek felszíne, térfogata (falikép).
* Cubo fakockák (2 készlet)
* Dobókocka (szivacs)

**Az informatika tanítását segítő felszerelések és taneszközök:**

Pentium típusú számítógép (5 db).

Monitor (SVGA) (25 db).

Billentyűzet (25 db).

Egér (25 db).

Hangfal (1 db)

Projektor (1 db).

Router (1 db).

Tintasugaras nyomtató (1 db).

MFP Lézer (1 db).

Falitablók:

Internet

Szoftver

* Alapvető programok:
* WINDOWS XP, 7
* OFFICE 2003, 2007

**A természetismeret és a földrajz tanítását segítő felszerelések és taneszközök:**

* 5-8. osztályos írásvetítőfólia-sorozat a környezetismeret és a földrajz tanításához.
* Kőzetgyűjtemény.
* 5-8. osztályos táblai vaktérkép-sorozat.
* Magyarország térképe (falitérkép).
* A Föld éghajlata (falikép).
* A Föld természetes növényzete (falikép).
* A Föld domborzata (falitérkép).
* Földgömb (10 db).
* Tellúrium.
* A Föld felszíne (dombortérkép).
* A Föld morfológiai térképe a tengerfenék domborzatával (falitérkép).
* A Föld forgása és keringése (falikép).
* Afrika domborzata és vizei (falitérkép).
* Ausztrália és Óceánia gazdasági élete (falitérkép).
* Afrika domborzata (falitérkép).
* Ausztrália és Új-Zéland domborzata (falitérkép).
* Észak-Amerika, Dél-Amerika domborzata és vizei (falitérkép).
* Ázsia domborzata és vizei (falitérkép).
* Európa domborzata és vizei (falitérkép).
* Európa országai (falitérkép).
* Észak-Európa (falitérkép).
* Kelet-Európa (falitérkép).
* Ázsia domborzata (falitérkép).
* Közép Európa (falitérkép).
* A Kárpát-medence domborzata és vizei (falitérkép).

**A fizika tanítását segítő felszerelések és taneszközök.**

* Írásvetítőfólia-sorozat (fizika 6-8. osztály).
* Mágneses rúdpár fatokban.
* Táblai mágnes 25 mm-es.
* Fényből áram (videokazetta).
* Részecskemodell (videokazetta).
* Fizikusok arcképcsarnoka (falikép sorozat).
* A naprendszer (tabló).
* Mikolacső (10 db).
* Mechanikai eszközkészlet (tanulókísérleti eszköz 10 db).
* Nyomás, súrlódás vizsgálatára alkalmas eszközkészlet (8 db).
* Rugós erőmérő (10 db).
* Karos mérleg, súlysorozattal (3 db).
* Hőmérő.
* Hőtágulást bemutató tanári eszközkészlet (1 db).
* Kétütemű motorminta (1 db).
* Négyütemű motorminta (1 db).
* Áramátalakító (1 db).
* Dugaszos ellenállásszekrény (1 db).
* Generátor minta (1 db).
* Elektromotor és generátor (4 db).
* Elektrovaria (tanári bemutató eszközkészlet) (1 db).
* Transzformátor modell (1 db).
* Mérőműszer (Voltax) (10 db).
* Tanulókísérleti eszközkészlet áramkörök létrehozására (10 db).
* Sztatikus elektromosságot létrehozó eszközkészlet (10 db).
* Optikai pad (lencsékkel, tükrökkel) (2 db).
* Tanulókísérleti eszközkészlet a fény vizsgálatára (5 db).

**A biológia tanítását segítő felszerelések és taneszközök:**

* Burgonya virága (modell).
* Almafa (oktatótábla).
* Sertés koponya.
* Madár csontváz.
* Emlős csontváz.
* Fogtípusok.
* Szarvasmarha (oktatótábla).
* Fenyő (oktatótábla).
* Kocsányos tölgy virága (oktatótábla).
* Hal (csontváz).
* Béka (csontváz).
* Fürge gyík (csontváz).
* Nemzeti parkjaink (falitérkép).
* Emberi csontváz.
* Csövescsont.
* Emberi torzó.
* Lapos és csöves csont metszete.
* Emberi nyelv fogakkal (modell).
* Vese (metszet).
* Szem (modell).
* Hallás és egyensúly szerv (modell).
* Fül (modell)

**Az egészségtan tanítását segítő felszerelések és taneszközök:**

* Videofilmek:

Az élelem

Alapvető élelmiszerek

Az izmok és a mozgás

A dohányzás és az egészség

Vigyázz a gyógyszerekkel

Járvány, avagy a gyermek kábítószer, alkohol

Ép testben ép lélek

Az emberi szervezet reprodukciós rendszere

**A kémia tanítását segítő felszerelések és taneszközök:**

* Kémcső (50 db).
* Főzőpohár (25 db).
* Óraüveg (10 db).
* Borszeszégő (10 db).
* Kémcsőfogó (10 db).
* Vasháromláb (8 db).
* Azbesztháló (8 db).
* Vízbontó készülék (1 db).
* Kalotta molekulamodell (1 garnitúra).
* Pálcika modell (1 garnitúra).
* Mágneses atommodell (1 garnitúra).
* Kristályrács (gyémánt, grafit, NaCl) (3 db).
* Falitáblók:
* Atomok elektronvonzó képessége
* Fémek jellemerősségi sora
* Periodusos rendszer
* Elektronhéjak kiépülése

Oktatótáblák:

* Fémek reakciói vízzel
* Fémek reakciói savval
* Sav-bázis reakció
* Közömbösítés
* Redukció a redukáló sorban
* Videokazetták:
* Atom és molekula
* A víz egy csodálatos nyersanyag
* A konyhasó
* Atom és molekula
* Írásvetítő transzparens sorozat a 7. és 8. osztályos kémia tanításához (1 db).

**Az ének-zene tanítását segítő felszerelések és taneszközök:**

Metronóm

Digitális zongora, zongoraszék, kottatartó

Sony Hi-fi lejátszó

A kerettantervben szereplő zenehallgatási anyag hangkazettán vagy CD lemezen. (66 db)

Oktatótáblák:

* Zenetörténet (6 db)
* Magyar zeneszerzők és népzenekutatók
* Hangszercsaládok
* A kvintkör
* Kodály önarckép
* Liszt Ferenc tabló
* Ritmuskészséget fejlesztő hangszerek, eszközök: száncsengő, csörgődob
* Zeneszerzők arcképe (15 db)
* Kézikönyvek (31 db)

**A felső tagozatos rajz tanítását segítő felszerelések és taneszközök:**

* Műanyag, átlátszó hengerek, gúlák.
* Képsík rendszer a vetületi ábrázoláshoz.
* Táblai körző (fém hegyű).
* 600-os táblai vonalzó.
* 450-os táblai vonalzó.
* Táblai szögmérő.
* Műanyag, átlátszó kocka, tégla.
* Demonstrációs testek (fa).
* Videofilmek:

Képzőművészet a honfoglalás idején

A román stílus

A gótika

Reneszánsz

XIX. század művészete

XX. század művészete

Pásztorkodás a Hortobágyon

Testbeszéd, gesztus

**A felső tagozatos technika tanítását segítő felszerelések és taneszközök:**

* KRESZ -táblák (oktató táblák) (1-1 db).

**A felső tagozatos testnevelés tanítását segítő felszerelések és taneszközök:**

* Ugródomb (1 db).
* Magasugrómérce fém (1 pár).
* Magasugróléc (1 db).
* Maroklabda (10 db).
* Súlygolyó 3 kg (1 db).
* Súlygolyó 4 kg (1 db).
* Tornaszekrény (1 db).
* Gyűrű (1 db).
* Gerenda (1 db).
* Dobbantó (1 db).
* Tornazsámoly (4 db).
* Medicinlabdák (20 db).
* Ugráló kötél (20 db).
* Kézi súlyzók (10 db).
* Mászókötél (5 db).
* Kosárlabda (15 db).
* Kézilabda (5 db).
* Focilabda (5 db)